കുറുക്കനെ കണ്ടവർ നിങ്ങളിൽ ആരുണ്ട് ? വിജയകുമാർ ബ്ലാത്തൂർ എഴുതിയ കുറിപ്പ് | fox | Vulpes bengalensis | Canis aureus | omnivorous mammals | Vijayakumar Blathur | Vartha Jalakam\nപെരിയാർ റിസർവ് വനത്തിൽ 2013 ജനുവരിയിൽ ഒരു സംഘം ഗവേഷകർ കണ്ടതിനു ശേഷം കേരളത്തിൽ എവിടെ നിന്നും കുറുക്കനെ കണ്ടതായി റിപ്പോർട്ട് ചെയ്യപെട്ടിട്ടില്ല. മുഖത്തിന്റെ നെറ്റിത്തടം പരപ്പുള്ളതാണ്. മൂക്ക് കൂർത്തിരിക്കും, ചെവികളും നീണ്ട് കൂർത്തവയാണ്. . മുഖാകൃതിയും ഉയരക്കുറവും വാലിന്റെ പ്രത്യേകതയും രോമങ്ങളുടെ നിറവും കുറുനരികളിൽ നിന്നും ഇവയെ വേഗത്തിൽ തിരിച്ചറിയാൻ സഹായിക്കും\nകുറുക്കനെ കണ്ടവർ നിങ്ങളിൽ ആരുണ്ട് ?\n2013 ൽ പെരിയാർ റിസർവ് വനത്തിൽ ഒരു സംഘം ഗവേഷകരാണ് കുറുക്കനെ അവസാനമായി കണ്ടതായി റിപ്പോർട്ട് ഉള്ളത്. കുറക്കൻ എന്ന് നമ്മൾ സാധാരണയായി വിളിക്കുന്ന പഹയർ കുറുനരികളാണ്.\nസാധാരണ ഉപയോഗത്തിൽ ‘കുറുക്കൻ‘ എന്ന് നമ്മൾ പറയുന്ന ജീവിയെക്കുറിച്ച് ചെറിയ ആശയക്കുഴപ്പങ്ങൾ ഉണ്ട്. ഇംഗ്ലീഷിലെ ഫോക്സാണ് കുറുക്കൻ , ജക്കാൾ കുറുനരിയും. നമുക്ക് രണ്ടും ഒന്നുതന്നെ. അതിനാൽ ഇതു രണ്ടും രണ്ടായി തന്നെ ഇനി മുതൽ പറഞ്ഞ് തുടങ്ങുന്നതാണ് നല്ലത്. ബംഗാൾ കുറുക്കൻ , ഇന്ത്യൻ കുറുക്കൻ എന്നൊക്കെ വിളിപ്പേരുള്ള ജീവിയാണ് ശരിക്കും ഉള്ള കുറുക്കൻ- Vulpes bengalensis എന്നാണ് ശാസ്ത്രനാമം. വലിയ കാട്ട് പൂച്ചയുടെ വലിപ്പം മാത്രമേ ഇതിനുള്ളു. ഇവ മനുഷ്യരെ വല്ലാതെ ഭയപ്പെടുന്നവരും , കണ്ടാൽ വേഗം ഒഴിഞ്ഞുമാറി ഓടി ഒളിക്കുന്നവരാണ്. എന്നാൽ വേറെ തന്നെ ജനുസിൽ പെട്ട മറ്റൊരു ജീവിയാണ് നമ്മൾ തെറ്റായി ‘കുറുക്കൻ‘ എന്ന്തന്നെ വിളിക്കുന്ന ഇന്ത്യൻ‘കുറുനരി‘. (Canis aureus) .ഈ കക്ഷിയെ ആണ് നമ്മുടെ നാട്ടിൽ സാധാരണമായി കാണുന്നത്. നാടൻ നായയുടെ വലിപ്പവും സാമ്യവും ഉള്ളതാണ് ഇത്.\nശ്വാന കുടുംബമായ canidae ലെ ഏറ്റവും കുഞ്ഞന്മാരാണ് കുറുക്കന്മാർ. 2മുതൽ -5കിലോഗ്രാം ഭാരമുള്ള ഇവയുടെ. തലയും ഉടലും ചേർന്നുള്ള ആകെ നീളം 60 മുതൽ90 സെന്റീമീറ്റർ മാത്രമാണ്. പക്ഷെ ശരീര നീളത്തിന്റെ പകുതിയിലേറെ നീളമുള്ള അഗ്രഭാഗത്ത് കറുപ്പ് നിറമുള്ള കിടിലൻ വാലുണ്ടാകും. നിറയെ രോമങ്ങളുള്ള വാൽ നടക്കുമ്പോൾ തറയിൽ ഇഴയും. ഓടുമ്പോൾ മാത്രം തറയിൽ നിന്നും വാൽ അത്പം ഉയർത്തിപിടിച്ചിരിക്കും. വളരെ അപൂർവ്വമായേ നമുക്ക് ഇവരെ കാണാൻ കിട്ടാറുള്ളു. ഒറ്റയ്ക്കാവും ഇരതേടൽ. പെരിയാർ റിസർവ് വനത്തിൽ 2013 ജനുവരിയിൽ ഒരു സംഘം ഗവേഷകർ കണ്ടതിനു ശേഷം കേരളത്തിൽ എവിടെ നിന്നും കുറുക്കനെ കണ്ടതായി റിപ്പോർട്ട് ചെയ്യപെട്ടിട്ടില്ല. മുഖത്തിന്റെ നെറ്റിത്തടം പരപ്പുള്ളതാണ്. മൂക്ക് കൂർത്തിരിക്കും, ചെവികളും നീണ്ട് കൂർത്തവയാണ്. മുഖാകൃതിയും ഉയരക്കുറവും വാലിന്റെ പ്രത്യേകതയും രോമങ്ങളുടെ നിറവും കുറുനരികളിൽ നിന്നും ഇവയെ വേഗത്തിൽ തിരിച്ചറിയാൻ സഹായിക്കും .\nജീവിത കാലം മുഴുവൻ ഒറ്റ ഇണയുടെ കൂടെ മാത്രം ജീവിക്കുക എന്നതാണിവരുടെ സാധാരണ രീതി. എങ്കിലും അപൂർവ്വം മറ്റ് കുറുക്കന്മാരുമായും ചിലപ്പോൾ ഇണ ചേരും. ഒക്ടോബർ നവമ്പർ കാലമാണ് ഇണ ചേരൽ കാലം. 50- 60 ദിവസത്തെ ഗർഭ കാലത്തിനു ശേഷം രണ്ടു മുതൽ നാലു വരെ കുഞ്ഞുങ്ങളെ മാളങ്ങളിൽ പ്രസവിക്കും. മൂന്നു നാലു മാസം കുഞ്ഞുങ്ങളെ ഇവ കാര്യമായി പരിപാലിക്കും. കുഞ്ഞുങ്ങളെ മറ്റ് ഇരപിടിയന്മാർ കൊന്നു തിന്നാതെ നോക്കൽ വളരെ പ്രധാനമാണ്. കൊടും കാടിനുള്ളിൽ ഇവ താമസിക്കാൻ ഇഷ്ടപ്പെട്രില്ല. . കാടിനോട് ചേർന്നുള്ള ജനവാസ മേഖല അതിരുകളിലെ പൊന്തക്കാടുകളും പാറപ്പരപ്പുകളും ഒക്കെയാണ് ഇഷ്ടം. സന്ധ്യാസമയവും പുലർച്ചെയും ആണ് ഇവ കൂടുതലായി സജീവമാകുക. ബാക്കി സമയങ്ങളിൽ മണ്ണിലെ നീളൻ മാളങ്ങളിൽ കഴിയും. സാധാരണയായി ഇവയുടെ ആയുസ് ആറു മുതൽ എട്ടു വർഷം വരെ ആണ് . ഇവർ കോഴിക്കൂടുകളിൽ കയറി കോഴികളെ പിടിക്കുന്നവരല്ല, പക്ഷെ കുറുനരികൾ ഉണ്ടാക്കിയ പേരു ദോഷം ഇപ്പോഴും കുറുക്കന്മാർക്ക് തന്നെ. ചത്താലും കുറുക്കന്റെ കണ്ണ് കോഴിക്കൂട്ടിൽ തന്നെ എന്ന പഴംചൊല്ലുകൾ നാട്ടിൽ പ്രചാരത്തിലുള്ളത് കുറുക്കന്മാർ അറിയുന്നില്ലല്ലോ.\nകുറുനരി (Canis aureus)\nഅധികം മരങ്ങളില്ലാത്ത വെളിമ്പറമ്പുകളും, പുൽമേടുകളും, കൃഷിസ്ഥലങ്ങളും ഒക്കെയാണ് കുറുനരികൾക്കും ഇഷ്ടം..9മുതൽ 12 കിലോഗ്രാം വരെ തൂക്കം ഉള്ള ഇവയ്ക്ക് ഒരു നാടൻ നായയുടെ വലിപ്പം ഉണ്ടാകും. ഒരു മീറ്ററിനടുത്ത് നീളവും അര മീറ്ററോളം ഉയരവും കാണും..മേൽ ഭാഗം കറുപ്പും ബ്രൗണും വെളുപ്പും രോമങ്ങൾ കൂടി കുഴഞ്ഞ നിറമാണുണ്ടാകുക. സീസണനുസരിച്ച് മങ്ങിയ ക്രീം മഞ്ഞ മുതൽ ചെമ്പൻ നിറം വരെ ഉള്ള രോമാവരണം ആണിതിന്റെ ശരീരത്തിനുള്ളത്. വർഷത്തിൽ രണ്ട് പ്രാവശ്യം രോമങ്ങൾ പൊഴിക്കുന്ന സ്വഭാവം ഉണ്ട്. നീട്ടി ഓളിയിടുന്ന സ്വഭാവം ഉള്ളതിനാൽ ഊളൻ എന്നും ഇവർക്ക് പേരുണ്ട്. കുറുക്കന്റെ പരന്ന നെറ്റിത്തടം ഇവർക്കില്ല. കൂർത്ത മുഖമാണ് വാലിന് കുറുക്കന്റെ വാലിനേപ്പോലെ നിലത്തിഴയുന്ന നീളം ഉണ്ടാകില്ല, അഗ്ര ഭാഗത്ത് കറുപ്പ് രാശി കാണും.. നീണ്ടു കൂർത്ത കോമ്പല്ലുകൾ ഉള്ളതാണിവ.\nഭക്ഷണ കാര്യത്തിൽ കടുമ്പിടുത്തങ്ങളില്ലാത്തതിനാൽ ഏതു പരിസ്ഥിതിയിലും അതിജീവിക്കാൻ ഇവർക്ക് പറ്റും. വിവിധയിനം പഴങ്ങൾ ചെറു ജീവികൾ തുടങ്ങി അഴുകിയ മാംസ അവശിഷ്ടങ്ങൾ വരെ കഴിച്ചോളും. ജനങ്ങൾ ജീവിക്കുന്ന ഇടത്തോട് തൊട്ടുള്ള പ്രദേശങ്ങളുമായി ഇണങ്ങി ജീവിക്കാൻ പ്രത്യേക കഴിവുണ്ട്. അടുക്കള മാലിന്യങ്ങൾ ഇറച്ചി വേസ്റ്റുകൾ ഒക്കെ തേടിയാണ് പ്രധാനമായും രാത്രികാലങ്ങളിൽ ഇവ നാട്ടിൻപുറങ്ങളിലേക്ക് ഇറങ്ങുന്നത്. സൗകര്യം കിട്ടിയാൽ കോഴിക്കൂട്ടിൽ നിന്നും കോഴികളേയും പട്ടിക്കുട്ടികളേയും ആട്ടിൻ കുട്ടികളേയും ഒക്കെ പിടിച്ച് തിന്നും. പകൽ സമയങ്ങളിൽ മണ്ണിനുള്ളിലെ മാളങ്ങളിലും പാറക്കൂട്ടങ്ങളിലെ വിടവുകളിലെ കുഴികളിലും ഒക്കെ വിശ്രമിക്കും. ഒറ്റയ്ക്കും ,കൂടാതെ ഇണയും കുട്ടികളും മാത്രം ആയും അണ് ഇരതേടി ഇറങ്ങുക. , ചിലപ്പോൾ മറ്റ് മൂന്നു നാലു സംഘാംഗങ്ങൾ കൂടിയ ചെറു കൂട്ടമായും ഭക്ഷണ ലഭ്യതക്കനുസരിച്ച് ഇവയുടെ സാമൂഹ്യ ജീവിത സ്വഭാവവും മാറിക്കൊണ്ടിരിക്കും.\nമൂത്രമൊഴിച്ച് വെച്ച് തങ്ങളുടെ അവകാശ ഭൂമിയിൽ അടയാളങ്ങൾ മാർക്ക് ചെയ്യുന്ന ശീലം ഇവർക്കുണ്ട്. പരസ്പരം അഭിവാദ്യം ചെയ്യൽ, രോമം വൃത്തിയാക്കൽ , ഒന്നിച്ച് ഓലിയിടൽ ഒക്കെ ഇവരുടെ കൂട്ടു ജീവിതത്തിനിടയിൽ കാണാം. കുറുക്കന്മാർക്ക് ഈ വിധത്തിലുള്ള സമൂഹ ജീവിത സ്വഭാവങ്ങൾ കുറവാണ്. ഡിസംബർ മുതൽ ഏപ്രിൽ വരെയുള്ള കാലങ്ങളിൽ ആണ് ഇണകളെ കണ്ടെത്തലും മറ്റും . അതിനാൽ ആ കാലത്താണ് ഓലിയിടൽ കൂടുതലായി കേൾക്കുക. മുതിർന്ന കുറുനരി നിന്നുകൊണ്ടും, മറ്റുള്ളവർ അരികിലായി ഇരുന്നും ആണ് കൂവൽ സംഗീതകച്ചേരി നടത്തുക.’ഒക്ക്യോ - വേ റെയോ’ (ഒന്നിച്ചാണോ വേറെ ഒറ്റയ്ക്കാണോ) എന്ന് ആവർത്തിച്ച് ഇവർ വിളിച്ച് ചോദിക്കുന്നതായി ഈ ഓരിയിടൽ ശബ്ദത്തെ തമാശയ്ക്ക് പറയാറുണ്ട് . തങ്ങളുടെ ടെറിറ്ററിയിൽ കടന്നുകയറുന്ന മറ്റ് സംഘങ്ങൾക്കുള്ള ഭീഷണി മുന്നറിയിപ്പായും , ശത്രുക്കളുടെ സാന്നിദ്ധ്യം മറ്റുള്ളവരെ അറിയിക്കാനുള്ള അപായ സൂചനയായും ഓരിയിടാറുണ്ട്.\nഒറ്റ രാത്രി തന്നെ 12- 15 കിലോമീറ്റർ വരെ ഭക്ഷണം തേടി ഇവ സഞ്ചരിക്കും. ഒറ്റയിണ മാത്രമേ ജീവിതകാലത്ത് ഉണ്ടാകാറുള്ളു. ഫെബ്രുവരി- മാർച്ച് മാസമാണ് ഇണ ചേരൽ കാലം. രണ്ട് മാസം ആണ് ഗർഭകാലം.. നാട്ടിലെ പട്ടിക്കൂട്ടങ്ങളുമായി ശണ്ഠയൊക്കെ സംഭവിക്കാറുണ്ടെങ്കിലും പരസ്പരം ക്രോസ് ബ്രീഡിങ്ങ് നടന്ന് കുട്ടികൾ ഉണ്ടാകാറും ഉണ്ട്. നായയുടേയും കുറുനരിയുടേ സമ്മിശ്ര രൂപ സാമ്യമുള്ള ഇവയെ ‘നായ്ക്കുറുക്കൻ‘ എന്ന് തമാശയായി വടക്കൻ മലബാറിൽ വിളിക്കാറുണ്ട്. പകുതി ജീപ്പും ബാക്കി പിക്കപ്പും ആയ വാഹനഗ്ങൾക്ക് ‘നായ്ക്കുറുക്കൻ’ എന്ന് പേരും വന്നു\n#TAGS : fox Canis aureus Vulpes bengalensis omnivorous mammals Vijayakumar Blathur


നവാഗതരെ നായകരാക്കി രാജീവ് വര്‍ഗീസ് സംവിധാനം ചെയ്യുന്ന ചിത്രത്തിന്റെ ഫസ്റ്റ്ലുക്ക പുറത്തിറങ്ങി. ഗായകന് വിജയ് യേശുദാസാണ് ചിത്രത്തിന്റെ ഫസ്റ്റ്ലുക്ക പുറത്തിറക്കിയത്. പ്രണയം പ്രമേയമാക്കുന്ന ചിത്രത്തില് നാടക അക്കാദമിയിലേയ്ക്ക കടന്നുവരുന്ന നാലുചെറുപ്പക്കാരും അവര്‍ക്കിടയിലെ ഒരു പെണ്‍കുട്ടിയുമാണ് പ്രധാന കഥാപാത്രങ്ങള്.\nജീവ ജീവന് വിഷ്ണു നമ്പ്യാര് സൂര്യകാന്ത് ശിവകാമി സ്നേഹ തുടങ്ങിയവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിയ്ക്കുന്നത്. സ്റ്റാര് സിംഗര് ഫെയിം ഹിഷാം അബ്ദുല് വഹാബാണ് സംഗീത സംവിധാനം. ഹരിനാരായണന് നിഷാദുമാണ് വരികള് എഴുതിയിരിയ്ക്കുന്നത്. ആലാപനം വിജയ് യേശുദാസ് നജീം അര്‍ഷാദ്.


ജാഗ്രത: ഐടിഐ യൂണിയന് തെരഞ്ഞെടുപ്പ്: എസ്എഫ്ഐക്ക് ഉജ്വലവിജയം\nഐടിഐ യൂണിയന് തെരഞ്ഞെടുപ്പ്: എസ്എഫ്ഐക്ക് ഉജ്വലവിജയം\nകൊല്ലം: ജില്ലയിലെ ഐടിഐകളില് ശനിയാഴ്ച നടന്ന തെരഞ്ഞെടുപ്പില് എസ്എഫ്ഐക്ക് ഉജ്വലവിജയം. തെരഞ്ഞെടുപ്പ് നടന്ന ആറ് ഐടിഐകളില് ആറിടത്തും എസ്എഫ്ഐ യൂണിയന് നേടി. ചന്ദനത്തോപ്പ് ഐടിഐയില് എസ്എഫ്ഐ-എഐഎസ്എഫ് മുന്നണിയായാണ് മത്സരിച്ചത്.\nവിജയികള് ചുവടെ: ചന്ദനത്തോപ്പ് ഗവ. ഐടിഐ: ചെയര്‍മാന്- റെല്‍ബിന് വര്‍ഗീസ്, ജനറല്‍സെക്രട്ടറി-ശരത്, കൗണ്‍സിലര്-കിഷോര്. ഗവ. ബിടിസി ചന്ദനത്തോപ്പ്: ചെയര്‍മാന്- മണികണ്ഠന്, ജനറല്‍സെക്രട്ടറി- അജ്മല്, കൗണ്‍സിലര്- അശ്വതി. ഗവ. വനിത ഐടിഐ വെള്ളയിട്ടമ്പലം: ചെയര്‍പേഴ്സണ്- ബി എം അഖില, ജനറല്‍സെക്രട്ടറി- അഞ്ജു, കൗണ്‍സിലര്- ദിമ ദിമാങ്കുദന്. ഗവ. ഐടിഐ ചാത്തന്നൂര്: ചെയര്‍മാന്- അനൂബ്, ജനറല്‍സെക്രട്ടറി- അച്ചുചന്ദ്രന്, കൗണ്‍സിലര്-രാഹുല് ആര് നായര്. ഗവ. ഐടിഐ ഇളമാട്: ജനറല്‍സെക്രട്ടറി- അനില്‍രാജ്, കൗണ്‍സിലര്- ആര്യാദേവ്. ഗവ. ഐടിഐ തേവലക്കര: ചെയര്‍മാന്- എം മുജീബ്. കേന്ദ്ര-സംസ്ഥാന സര്‍ക്കാരുകളുടെ തെറ്റായ വിദ്യാഭ്യാസനയങ്ങള്‍ക്കും ആര്‍എസ്എസ്-എബിവിപി ഭീകരതയ്ക്കും ഐടിഐകളിലെ സംഘടനാസ്വാതന്ത്ര്യം നിരോധിക്കാനുള്ള സര്‍ക്കാരിന്റെ നീക്കത്തിനും എതിരായ വിദ്യാര്‍ഥികളുടെ വിധിയെഴുത്താണ് ഈ വിജയമെന്ന് എസ്എഫ്ഐ ജില്ലാകമ്മിറ്റി പ്രസ്താവനയില് പറഞ്ഞു. ചന്ദനത്തോപ്പില് നടന്ന വിജയാഹ്ലാദപ്രകടനം എസ്എഫ്ഐ ജില്ലാസെക്രട്ടറി ശ്യാം മോഹന് ഉദ്ഘാടനംചെയ്തു.\nമുഴുവന് സീറ്റിലും എസ്എഫ്ഐ\nആലപ്പുഴ: ജില്ലയില് സംഘടനാടിസ്ഥാനത്തില് തെരഞ്ഞെടുപ്പ് നടന്ന അഞ്ച് ഐടിഐകളിലും മുഴുവന് സീറ്റിലും എസ്എഫ്ഐ സ്ഥാനാര്‍ഥികള് വന്‍ഭൂരിപക്ഷത്തില് വിജയിച്ചു. കഴിഞ്ഞതവണ നഷ്ടമായ വയലാര്, തോട്ടപ്പള്ളി ഐടിഐ യൂണിയനുകള് തിരിച്ചുപിടിച്ചു. പള്ളിപ്പാട്, കായംകുളം, ചെങ്ങന്നൂര് ഐടിഐകളിലും വിജയിച്ചു. യുഡിഎഫ് സര്‍ക്കാര് നടപ്പാക്കിക്കൊണ്ടിരിക്കുന്ന വിദ്യാര്‍ഥിവിരുദ്ധ നയങ്ങള്‍ക്കെതിരെയും ആര്‍എസ്എസ്-എബിവിപി സംഘടനകള് ഉയര്‍ത്തുന്ന കഠാരരാഷ്ട്രീയത്തിനെതിരെയുമുള്ള വിദ്യാര്‍ഥികളുടെ വിധിയെഴുത്താണ് തെരഞ്ഞെടുപ്പ് വിജയമെന്ന് എസ്എഫ്ഐ ജില്ലാ കമ്മിറ്റി പ്രസ്താവനയില് അറിയിച്ചു. വിജയിച്ച മുഴുവന് വിദ്യാര്‍ഥികളെയും ജില്ലാ പ്രസിഡന്റ് ജയിംസ് സാമുവലും സെക്രട്ടറി ആര് രാഹുലും അഭിവാദ്യംചെയ്തു.\nചെങ്ങന്നൂര് ഗവ. ഐടിഐയിലെ വിജയികള്: മജ്നു ടി അരുണ് (ചെയര്‍മാന്), ഉല്ലാസ് കൃഷ്ണന് (ജനറല് സെക്രട്ടറി), രാഹുല് (ആര്‍ട്സ് ക്ലബ് സെക്രട്ടറി), അനില്‍പ്രകാശ് (സ്പോര്‍ട്സ് സെക്രട്ടറി), എ അനു (മാഗസിന് എഡിറ്റര്), ആര് അച്ചു (കൗണ്‍സിലര്). കായംകുളം ഗവ. ഐടിഐ യൂണിയന് തെരഞ്ഞെടുപ്പില് വിജയിച്ചവര്: എസ് ചന്തു (ചെയര്‍മാന്), കെ സേതു (ജനറല് സെക്രട്ടറി), ആര് ഗിരീഷ് (കൗണ്‍സിലര്), ജെ അനസ് (മാഗസിന് എഡിറ്റര്), അബ്ദുള് റിയാസ് (സെക്രട്ടറി കള്‍ച്ചറല് അഫയേഴ്സ്), ഗോകുല് പ്രശാന്ത് (ജനറല് ക്യാപ്റ്റന്, സ്പോര്‍ട്സ്). വയലാര് ഗവ. ഐ ടി ഐ യൂണിയന് തെരഞ്ഞെടുപ്പില് വിജയിച്ചവര്: പി നിതിന് (ചെയര്‍മാന്), ടി ആര് ശശികല (ജനറല് സെക്രട്ടറി), പി എസ് ഷാന് (കൗണ്‍സിലര്), അഖില് മുരളി (ജനറല് ക്യാപ്റ്റന്), എന് എ ഫാത്തിമ (കള്‍ച്ചറല് അഫയേഴ്സ്), ടി അശ്വതി (മാഗസിന് എഡിറ്റര്).\nതൊടുപുഴ: ജില്ലയിലെ ഐടിഐ യൂണിയന് തെരഞ്ഞെടുപ്പില് എസ്എഫ്ഐക്ക് ചരിത്രവിജയം. ശനിയാഴ്ച നടന്ന തെരഞ്ഞെടുപ്പില് കട്ടപ്പന, രാജാക്കാട്, ചെറുതോണി ഐടിഐകളിലാണ് എസ്എഫ്ഐ ഉജ്വലവിജയം നേടിയത്. രാജാക്കാട് ഐടിഐയില് കെഎസ്യുവില്‍നിന്നാണ് എസ്എഫ്ഐ യൂണിയന് ഭരണം പിടിച്ചെടുത്തത്. ഇവിടെ കെഎസ്യുവിന് സ്ഥാനാര്‍ഥികളെ നിര്‍ത്താന് പോലുമായില്ല. എസ്എഫ്ഐ സ്ഥാനാര്‍ഥികള് എതിരില്ലാതെയാണ് വിജയിച്ചത്. എ സി ഉമേഷ് (ചെയര്‍മാന്), ബിബിന് ചന്ദ്രന് (ജനറല് സെക്രട്ടറി), പ്രൈസ് ക്ലമന്റ് (ജനറല് ക്യാപ്ടന്), ടോണി ജോസഫ് (മാഗസിന് എഡിറ്റര്), അരുണ് സുരേന്ദ്രന് (കൗണ്‍സിലര്), ഷൈജു ആണ്ടവന് (കള്‍ച്ചറല് അഫയേഴ്സ്) എന്നിവരാണ് വിജയിച്ചത്.\nഎബിവിപി-കെഎസ്യു അക്രമത്തെത്തുടര്‍ന്ന് കഴിഞ്ഞവര്‍ഷം തെരഞ്ഞെടുപ്പ് നടക്കാതെ പോയ കട്ടപ്പന ഐടിഐയില് ഇക്കുറി എല്ലാ സീറ്റിലും എസ്എഫ്ഐ മികച്ച ഭൂരിപക്ഷത്തോടെ വിജയിച്ചു. സുബിന് കുമാര് (ചെയര്‍മാന്), ഗിരീഷ് തോമസ് (ജനറല് സെക്രട്ടറി), ജോസഫ് വര്‍ഗീസ് (ജനറല് ക്യാപ്ടന്), മുജീബ് റഹ്മാന് (മാഗസിന് എഡിറ്റര്), ഉമേഷ് ഉദയന് (കൗണ്‍സിലര്), ടി കെ ശ്രീനാഥ് (കള്‍ച്ചറല് അഫയേഴ്സ്) എന്നിവരാണ് വിജയിച്ചത്. ആദ്യമായി തെരഞ്ഞെടുപ്പ് നടന്ന ചെറുതോണി ഐടിഐയില് എസ്എഫ്ഐ ആധികാരികവിജയമാണ് നേടിയത്. പാര്‍വതി ചന്ദ്രന് (ചെയര്‍മാന്), ജിതിന് മാത്യു (മാഗസിന് എഡിറ്റര്), കെ വി വിഷ്ണു (കൗണ്‍സിലര്), എബി കെ ജോര്‍ജ് (കള്‍ച്ചറല് അഫയേഴ്സ്) എന്നിവരാണ് വിജയിച്ചത്. തെരഞ്ഞെടുപ്പ് വിജയത്തെതുടര്‍ന്ന് വിവിധ കേന്ദ്രങ്ങളില് വിദ്യാര്‍ഥികള് പ്രകടനം നടത്തി. എസ്എഫ്ഐക്ക് ചരിത്രവിജയം സമ്മാനിച്ച വിദ്യാര്‍ഥികളെ എസ്എഫ്ഐ ജില്ലാ സെക്രട്ടറി മുഹമ്മദ് ഫൈസലും പ്രസിഡന്റ് സജിമോനും അഭിവാദ്യം ചെയ്തു. വിദ്യാര്‍ഥികളെ കള്ളക്കേസില് കുടുക്കുന്ന പി ടി തോമസ് എംപി- പൊലീസ് കൂട്ടുകെട്ടിനെതിരായ വിജയമാണിതെന്ന് അവര് പറഞ്ഞു.\nഐടിഐകളില് എസ്എഫ്ഐക്ക് ഉജ്വല വിജയം\nതൃശൂര്: ഐടിഐ തെരഞ്ഞെടുപ്പില് ജില്ലയില് എസ്എഫ്ഐ ഉജ്വല വിജയം നേടി. ചാലക്കുടി, മാള, കൊടുങ്ങല്ലൂര്, ദേശമംഗലം ഐടിഐകളില് മുഴുവന് സീറ്റിലും വിജയിച്ചു. മണലൂര് ഐടിഐയില് യൂണിയനും നേടി. വിദ്യാഭ്യാസ കച്ചവടത്തിനും അഴിമതി ഭരണത്തിനും വര്‍ഗീയ, ഫാസിസ്റ്റ് ഭീകരതക്കുമെതിരേ അണിനിരക്കുക എന്ന മുദ്രാവാക്യമുയര്‍ത്തിയാണ് എസ്എഫ്ഐ തെരഞ്ഞെടുപ്പിനെ നേരിട്ടത്. തിങ്കളാഴ്ച ഐടിഐകളില് ആഹ്ലാദ പ്രകടനം നടത്തും.\nതെരഞ്ഞെടുക്കപ്പെട്ടവര്: ചാലക്കുടി ഐടിഐ: പി എ ഷെഫിന് (ചെയര്‍മാന്), ഷാര്‍വിന് വര്‍ഗീസ്(ജന. സെക്രട്ടറി), പി എ അനസ് (കൗണ്‍സിലര്), ടി എസ് സൂരജ്(കള്‍ച്ചറല് സെക്രട്ടറി), അബ്ദുള്‍സലാം (മാഗസില് എഡിറ്റര്), വി കെ വിഷ്ണു(ജന. ക്യാപ്റ്റന്). ചേലക്കര: അജേഷ്( ചെയര്‍മാന്), ഗ്രീഷ്മ (ജന.സെക്രട്ടറി), നിഷ (ആര്‍ട്സ്), സി രാജ് (എഡിറ്റര്), വിഷ്ണുപ്രസാദ് (സ്പോര്‍ട്സ്), അഭിലാഷ്(കൗണ്‍സിലര്). കൊടുങ്ങല്ലൂര്: വി എ സുഹൈല് (ചെയര്‍മാന്), പി എച്ച് ജാഫര് ജാസിന് (ജന.സെക്രട്ടറി), ഇ എസ് തേജസ് (കൗണ്‍സിലര്), ടി ആര് വിഷ്ണുപ്രിയ(എഡിറ്റര്), കെ എം ഷെയ്ക്ക്മുഹമ്മദ്(ജന.ക്യാപ്റ്റന്), കെ വി ഷൈബി (കള്‍ച്ചറല് സെക്രട്ടറി). മണലൂര്: പി ബി രൂപേഷ് (ചെയര്‍മാന്), കെ പി പ്രണവ് (കൗണ്‍സിലര്), ടി പി സനില (കള്‍ച്ചറല് സെക്രട്ടറി), എം എ അഭിജിത്ത് (എഡിറ്റര്), സതീഷ്മോനു(ജന. ക്യാപ്റ്റന്). മാള: എ എന് നിഖില്(ചെയര്‍മാന്), കെ ജി ഗോകുല് (ജന.സെക്രട്ടറി), നിഖില്‍ദാസ് (കൗണ്‍സിലര്), പി എ മുഹമ്മദ് ഷാഹിബ്(എഡിറ്റര്), ടിഎസ് ജിഷ്ണു(ജന. ക്യാപ്റ്റന്), കെ ഐ അര്‍ഷാദ് (കള്‍ച്ചറല്).\nഐടിഐ തെരഞ്ഞെടുപ്പ് എസ്എഫ്ഐക്ക് ഉജ്വല വിജയം\nകോഴിക്കോട്: ഐടിഐ തെരഞ്ഞെടുപ്പില് ജില്ലയില് എസ്എഫ്ഐക്ക് ഉജ്വല വിജയം. കെഎസ്യു, എംഎസ്എഫ്, എബിവിപി സഖ്യങ്ങളെ പരാജയപ്പെടുത്തിയാണ് സംഘടനാടിസ്ഥാനത്തില് തെരഞ്ഞെടുപ്പ് നടന്ന ഐടിഐകളില് എസ്എഫ്ഐ വിജയം നേടിയത്. "വിദ്യാഭ്യാസ കച്ചവടത്തിനും അഴിമതി ഭരണകൂടത്തിനുമെതിരെ വിധി എഴുതുക" എന്ന മുദ്രാവാക്യമുയര്‍ത്തിയാണ് എസ്എഫ്ഐ തെരഞ്ഞെടുപ്പിനെ നേരിട്ടത്. കുറുവങ്ങാട്, ബേപ്പൂര്, മാളിക്കടവ്, തിരുവമ്പാടി, വില്യാപ്പള്ളി, മണിയൂര്, വളയം ഐടിഐകളില് എസ്എഫ്ഐ മുഴുവന് സീറ്റിലും വിജയിച്ചു. തിരുവമ്പാടി ഐടിഐയില് നേരത്തെ തന്നെ എസ്എഫ്ഐ മുഴുവന് സീറ്റിലും എതിരില്ലാതെ വിജയിച്ചിരുന്നു. ആകെയുള്ള എട്ട് യൂണിയന് കൗണ്‍സിലര്‍മാരില് എട്ടും എസ്എഫ്ഐ നേടി. എസ്എഫ്ഐക്ക് ഉജ്വല വിജയം സമ്മാനിച്ച മുഴുവന് വിദ്യാര്‍ഥികളെയും ജില്ലാ പ്രസിഡന്റ് ടി കെ സുമേഷും ജില്ലാസെക്രട്ടറി വി കെ കിരണ്‍രാജും അഭിവാദ്യംചെയ്തു.\nയൂണിയന് ഭാരവാഹികള്- തിരുവമ്പാടി: ചെയര്‍മാന് - കെ എം അര്‍ഷാദ്. ജനറല് സെക്രട്ടറി - കെ അനുശ്രീ. കൗണ്‍സിലര്- കെ പി ബിജുന്. ജനറല് ക്യാപ്റ്റന്- മിഥുന്. ആര്‍ട്സ് - കെ വി വിഷ്ണു. എഡിറ്റര്- സിറാജുദ്ദീന്. ബേപ്പൂര്: ചെയര്‍മാന്- സുനേഷ്. ജനറല്‍സെക്രട്ടറി- അയന. കൗണ്‍സിലര്- ജിഷ്ണു കെ ഷാജി. ജനറല് ക്യാപ്റ്റന്- ഷോബിലാല്. ആര്‍ട്സ് സെക്രട്ടറി- മനുലാല്. എഡിറ്റര്- നീതുകൃഷ്ണ.മാളിക്കടവ്: ചെയര്‍മാന്- വിഷ്ണുദേവ്. ജനറല്‍സെക്രട്ടറി- മിഥുന്‍രാജ്. കൗണ്‍സിലര്- സരുണ്. ജനറല് ക്യാപ്റ്റന്- രൂപേഷ്. ആര്‍ട്സ് സെക്രട്ടറി- ഷിബിലു. എഡിറ്റര്- അശ്വിന്‍ദാസ്. കുറുവങ്ങാട്: ചെയര്‍മാന്- പി പി മുഹമ്മദ്. ജനറല്‍സെക്രട്ടറി- എസ് എസ് സോണ. കൗണ്‍സിലര്: കെ എം അഞ്ജലി. ഫൈനാര്‍ട്സ് സെക്രട്ടറി- അനുഷിദ്. എഡിറ്റര്- നിധിന്. ക്യാപ്റ്റന്- വി സാഗില്. വളയം: ചെയര്‍മാന് - കെ കെ രഗിന്‍ലാല്. ജനറല് സെക്രട്ടറി- കെ ടി അരുണ്. കൗണ്‍സിലര് - വി കെ അപര്‍ണ. ആര്‍ട്സ് സെക്രട്ടറി- എം കെ അനുരാഗ്. ക്യാപ്റ്റന്: ആര് എസ് മിഥുന്. എഡിറ്റര്: വൈഷ്ണ. മണിയൂര്: ചെയര്‍മാന് എന് പി വിനൂപ്. ജനറല്‍സെക്രട്ടറി- പി എം വിഷ്ണു. കൗണ്‍സിലര്- അതുല്. ജനറല് ക്യാപ്റ്റന്- കെ എം വിപിന്. ആര്‍ട്സ് സെക്രട്ടറി- വൈകുണ്ഠനാഥ്. എഡിറ്റര്- അശ്വതി. വില്യാപ്പള്ളി: ചെയര്‍മാന്-ടി കെ അഖില്. ജനറല്‍സെക്രട്ടറി- കെ പി അരുണ്. കൗണ്‍സിലര്: പി പി കെ വിപിന്. ജനറല് ക്യാപ്റ്റന്- എന് സനൂപ്. ആര്‍ട്സ് സെക്രട്ടറി- പി മിഥുന്. എഡിറ്റര്- എം ഹര്‍ഷ.\nഐടിഐ തെരഞ്ഞെടുപ്പ്: എസ്എഫ്ഐക്ക് വന് വിജയം\nകല്‍പ്പറ്റ: ഐടിഐ തെരഞ്ഞെടുപ്പില് ജില്ലയില് എസ്എഫ്ഐക്ക് ഉജ്വല വിജയം. ആകെയുള്ള രണ്ട് ഐടിഐകളിലും എസ്എഫ്ഐ മിന്നുന്ന വിജയം നേടി. പുളിയാര്‍മല കെഎംഎം ഐടിഐ യൂണിയന് എസ്എഫ്ഐ തിരിച്ചുപിടിച്ചു. ബത്തേരി വനിത ഐടിഐയിലും മികച്ചവിജയം നേടി. രണ്ടിടത്തും കെഎസ്യു- എംഎസ്എഫ്- എസ്എസ്ഒ സഖ്യത്തെയാണ് പരാജയപ്പെടുത്തിയത്. കെഎംഎം ഐടിഐയില് യുഡിഎസ്എഫ് എബിവിപിയുമായി കൂട്ടുചേര്‍ന്നാണ് മത്സരിച്ചത്. പല സീറ്റുകളിലും എബിവിപി സ്ഥാനാര്‍ഥികളെ നിര്‍ത്തിയില്ല. കെഎസ്യു-എസ്എസ്ഒ-എംഎസ്എഫ് സംഖ്യം തെരഞ്ഞെടുപ്പില് പണം വാരിക്കോരി ചെലവഴിച്ചു. എം വി ശ്രേയാംസ്കുമാര് എംഎല്‍എയുടെ നേരിട്ടുള്ള നിയന്ത്രണത്തിലായിരുന്നു യുഡിഎസ്എഫിന്റെ പ്രവര്‍ത്തനം. തെരഞ്ഞെടുപ്പ് കമ്മിറ്റി രൂപീകരണത്തിലും എംഎല്‍എ പങ്കെടുത്തു. എബിവിപിയുടെ വോട്ട് വാങ്ങാനും പണം ചെലവിട്ടു. ഇതെല്ലാം മറികടന്നായിരുന്നു എസ്എഫ്ഐയുടെ തകര്‍പ്പന് ജയം.\nവിജയികള്: കെഎംഎം ഐടിഐ-വി ആര് സനുപ്രസാദ് (ചെയര്‍മാന്), ഇ കെ മുഹമ്മദ് യാസിന്(ജനറല് സെക്രട്ടറി), എം പി മുര്‍ഷിദ് (കൗണ്‍സിലര്), ആര് അരുണ് (മാഗസിന് എഡിറ്റര്), പി വി സഫീര്(ജനറല് ക്യാപ്റ്റന്). ബത്തേരി വനിത ഐടിഐ: കെ എം ടിന്റു (ജനറല് സെക്രട്ടറി), കെ അനുപമ (കൗണ്‍സിലര്), പി ടി ജസീല (സെക്രട്ടറി, കള്‍ച്ചറല് അഫയേഴ്സ്), ഉണ്ണിമായ (മാഗസിന് എഡിറ്റര്). വിജയികളെ ആനയിച്ച് എസ്എഫ്ഐ പ്രവര്‍ത്തകര് കല്‍പ്പറ്റ ടൗണില് പ്രകടനം നടത്തി. 2013-14 അധ്യയന വര്‍ഷം സ്കൂള് പാര്‍ലമെന്റ് തെരഞ്ഞെടുപ്പിലും കോളേജ് യൂണിയന് തെരഞ്ഞെടുപ്പുകളിലും എസ്എഫ്ഐ നേടിയ വന് വിജയത്തിന്റെ തുടര്‍ച്ചയാണ് ഐടിഐകളിലെ വിജയം. വിദ്യഭ്യാസകച്ചവടത്തിനും അഴിമതി ഭരണത്തിനുമെതിരെയുള്ള വിദ്യാര്‍ഥികളുടെ വിധിയെഴുത്തായി തെരഞ്ഞെടുപ്പുകള്.


'മുക്കാല് മണിക്കൂറോളം ബന്ദിയാക്കി മര്‍ദ്ദിച്ചു'; തിരുവല്ലത്ത് നടന്നത് സദാചാര ആക്രമണമെന്ന് ദമ്പതികള്\nBy സമകാലിക മലയാളം ഡെസ്‌ക് | Published: 01st March 2022 02:40 PM |\nLast Updated: 01st March 2022 02:40 PM | A+A A- |\nതിരുവനന്തപുരം: തിരുവല്ലം ജഡ്ജിക്കുന്നില് നടന്നത് സദാചാര ആക്രമണമാണെന്ന് ദമ്പതികള്. സ്ഥലം സന്ദര്‍ശിക്കാനെത്തിയ തന്നെയും ഭാര്യയെയും സുഹൃത്തിനെയും ബന്ദിയാക്കി മുക്കാല് മണിക്കൂറോളം മര്‍ദ്ദിച്ചു. ഷാഡോ പൊലീസാണെന്ന് പറഞ്ഞായിരുന്നു ആക്രമണമെന്നും പിന്നീട് പൊലീസ് എത്തിയപ്പോഴെക്കും അക്രമികള് സ്ഥലം വിട്ടു. കുന്നിലേക്കുള്ള വഴികാണിച്ച് തന്ന് കുടുക്കിലാക്കുകയായിരുന്നെന്നും പരിക്കേറ്റ നിഖില് പറഞ്ഞു.\nതങ്ങള് അവിടെയത്തിയപ്പോള് പത്തംഗസംഘം കൂടിയിരുന്ന് മദ്യപിക്കുകയായിരുന്നു. ഈ സംഘമാണ് ഇവര്‍ക്ക് കുന്നിലേക്ക് വഴി കാണിച്ചുകൊടുത്തത്. ശരിക്ക് വഴിയില്ലാത്തതിനാല് അങ്ങോട്ട് പോകുന്നതില് എന്തെങ്കിലും പ്രശ്‌നങ്ങളുണ്ടോയെന്ന് ഇവര് ചോദിച്ചിരുന്നു. ഫാമിലിയായത് കൊണ്ട് ഇവിടെ പ്രശ്‌നങ്ങള് ഒന്നുമുണ്ടാകില്ലെന്ന് ഇവര് പറഞ്ഞു. പിന്നീട് പിന്തുടര്‍ന്ന് ഇവര് നിഖിലിനെ മര്‍ദ്ദിക്കുകയായിരുന്നു. വിവാഹം കഴിച്ചതാണെങ്കില് അതിന്റെ തെളിവുകാണണമെന്നും ഇവര് പറഞ്ഞു. സുരേഷായിരുന്നു ക്രൂരമായി മര്‍ദ്ദിച്ചത്. ഭാര്യ കണ്‍ട്രോള് റൂമില് വിളിച്ചുപറഞ്ഞതിനെ തുടര്‍ന്ന് പൊലീസ് എത്തിയതോടെ മദ്യപസംഘം ചിതറിയോടിയതായും നിഖില് മാധ്യമങ്ങളോട് പറഞ്ഞു.\nഞായറാഴ്ച രാത്രി എട്ടുമണിയോടെയാണ് സുരേഷ് അടക്കം അഞ്ചുപേരെ പൊലീസ് കസ്റ്റഡിയിലെടുത്തത്. മദ്യപിച്ച് പ്രശ്നമുണ്ടാക്കി, ഒരു കുടുംബത്തിന് നേരേ ആക്രമണം നടത്തി തുടങ്ങിയ പരാതിയിലായിരുന്നു പൊലീസ് നടപടി. തുടര്‍ന്ന് ഇവരെയെല്ലാം സ്റ്റേഷനില് എത്തിച്ചു. തിങ്കളാഴ്ച രാവിലെ സ്റ്റേഷനില്‍വെച്ച് സുരേഷിന് നെഞ്ചുവേദനയുണ്ടായെന്നും ആശുപത്രിയിലേക്ക് കൊണ്ടുപോകുന്നതിനിടെ യാത്രാമധ്യേ മരണം സംഭവിച്ചെന്നുമാണ് പൊലീസിന്റെ വിശദീകരണം. സുരേഷിനെ മര്‍ദിച്ചിട്ടില്ലെന്നും പൊലീസ് പറയുന്നു.\nഅതേസമയം, പൊലീസ് കസ്റ്റഡിയിലെടുക്കുമ്പോള് തന്നെ സുരേഷിനെ മര്‍ദിച്ചിരുന്നതായി സുഹൃത്തുക്കള് ആരോപിച്ചു. രാത്രി പൊലീസ് വാഹനത്തില് കയറ്റുന്നതിന് മുമ്പ് മര്‍ദിച്ചിരുന്നതായും ഇവര് പറയുന്നു. സുരേഷ് അസുഖബാധിതനല്ലെന്നും നെഞ്ചുവേദന വരാന് സാധ്യതയില്ലെന്നും പൊലീസിന്റെ മര്‍ദനമേറ്റാണ് യുവാവ് മരിച്ചതെന്നുമാണ് സുഹൃത്തുക്കളും നാട്ടുകാരും പറയുന്നത്.\nmoral attack couple thiruvallam ജഡ്ജിക്കുന്ന് ദമ്പതികള് സദാചാര ആക്രമണം


ഇമാം അബൂഹനീഫയുടെ ജീവിതം |\nസംവാദത്തെയും യുക്തിയെയും നിയമങ്ങള് നിര്‍ധാരണം ചെയ്യാന് അബൂഹനീഫ ഉപയോഗിച്ചിരുന്നു. തന്റെ മുന്നില് ഒരു നിയമപ്രശ്‌നം വന്ന് പെട്ടാല് അത് നാല്‍പ്പതോളം വരുന്ന തന്റെ വിദ്യാര്‍ത്ഥികളുടെ മുമ്പില് അവതരിപ്പിക്കുകയാണ് അദ്ദേഹം ചെയ്തിരുന്നത്. എന്നിട്ട് ഖുര്‍ആന്റെയും തിരുസുന്നത്തിന്റെയും വെളിച്ചത്തില് അവരോട് നിയമങ്ങള് നിര്‍ധാരണം ചെയ്യാന് അദ്ദേഹം ആവശ്യപ്പെടുമായിരുന്നു. വിദ്യാര്‍ത്ഥികളാകട്ടെ, ആദ്യം ഖുര്‍ആനെയും പിന്നീട് തിരുസുന്നത്തിനെയുമാണ് നിയമനിര്‍ധാരണത്തിനായി ആശ്രയിച്ചിരുന്നത്. എന്നാല് അവ രണ്ടിലും ഒരുത്തരം കണ്ടെത്താന് കഴിഞ്ഞില്ലെങ്കില് തങ്ങളുടെ യുക്തിയെയാണ് അവര് ആശ്രയിച്ചിരുന്നത്. മുഹമ്മദ്(സ) മുആദ് ഇബ്‌നു ജബലിനെ യമനിലേക്കയച്ചപ്പോള് എങ്ങനെയാണ് അവിടെത്തെ പ്രശ്‌നങ്ങള്‍ക്ക് പരിഹാരം കാണുക എന്ന് ചോദിച്ചിരുന്നു. അതിന് മുആദ് ഇബ്‌നു ജബല് നല്‍കിയ മറുപടിയാണ് അബൂഹനീഫ തന്റെ നിയമനിര്‍ധാരണത്തിനുള്ള പ്രധാന രീതിശാസ്ത്രമായി അവലംബിച്ചിട്ടുള്ളത്. റസൂലിന്റെ ചോദ്യത്തിന് മുആദ്(റ) പറഞ്ഞ മറുപടിയിതായിരുന്നു: 'ഒരു പ്രശ്‌നം വന്നാല് ആദ്യം ഞാന് ഖുര്‍ആനെയും പിന്നെ തിരുചര്യയെയും അവലംബിക്കും. രണ്ടിലും നേരിട്ട് പരിഹാരം കണ്ടെത്താന് കഴിഞ്ഞില്ലെങ്കില് എന്റെ യുക്തിയെ ഞാനവലംബിക്കും.' മുആദിന്റെ ആ മറുപടി പ്രവാചകന്(സ)യെ ഏറെ സന്തുഷ്ടനാക്കുകയുണ്ടായി.


'ആര്‍ട്ടിക്കിള് 370' റദ്ദാക്കിയത് സര്‍ക്കാരിന്റെ നേട്ടമെന്ന് പ്രധാനമന്ത്രി - Express Kerala\n‘ആര്‍ട്ടിക്കിള് 370’ റദ്ദാക്കിയത് സര്‍ക്കാരിന്റെ നേട്ടമെന്ന് പ്രധാനമന്ത്രി\nന്യൂഡല്‍ഹി: കശ്മീരിന്റെ പ്രത്യേക പദവി നല്‍കിയിരുന്ന ആര്‍ട്ടിക്കിള് 370 റദ്ദാക്കിയത് സര്‍ക്കാരിന്റെ നേട്ടമാണെന്ന് സ്വാതന്ത്ര്യ ദിന പ്രസംഗത്തില് പ്രധാനമന്ത്രി നരേന്ദ്ര മോദി പറഞ്ഞു. ആര്‍ട്ടിക്കിള് 370 അനിവാര്യമായിരുന്നു എങ്കില് എന്തിന് താല്‍ക്കാലികമായി നിലനിര്‍ത്തി. കശ്മീരിന്റെ പ്രത്യേക പദവിക്കായി വാദിക്കുന്നവര് ഇതിന് മറുപടി പറയണം. 70 വര്‍ഷത്തെ തെറ്റ് 70 ദിവസം കൊണ്ട് തിരുത്തി. സര്‍ദാര് പട്ടേലിന്റെ സ്വപ്നം യാഥാര്‍ഥ്യമാക്കാനുള്ള യാത്രയിലാണ് സര്‍ക്കാരെന്നും എല്ലാ വാഗ്ദാനങ്ങളും പാലിക്കുമെന്നും നരേന്ദ്ര മോദി പറഞ്ഞു.\nഅതേസമയം, മുത്തലാഖ് നിരോധിച്ചതിലൂടെ മുസ്‌ലിം സ്ത്രീകളുടെ ശാക്തീകരണത്തിന് വഴിയൊരുക്കി. ജനസംഖ്യാ വര്‍ധനവാണ് രാജ്യം നേരിടുന്ന വെല്ലുവിളിയെന്ന് പ്രധാനമന്ത്രി പറഞ്ഞു. രാജ്യത്ത് പ്രളയദുരിതം അനുഭവിക്കുന്ന ജനതക്കൊപ്പം നില്‍ക്കുന്നുവെന്ന് പ്രധാനമന്ത്രി പറഞ്ഞു.അവരുടെ ദുഃഖത്തില് പങ്കുചേരുന്നുവെന്നും അദ്ദേഹം കൂട്ടിച്ചേര്‍ത്തു.\nസ്വാതന്ത്ര്യ ദിനത്തോടനുബന്ധിച്ച് ജമ്മുകശ്മീര് കനത്ത സുരക്ഷാ വലയത്തിലാണ്. കശ്മീര് വിഷയത്തിന്റെ പശ്ചാത്തലത്തില് രാജ്യത്തിന്റെ മറ്റു പ്രധാന കേന്ദ്രങ്ങളിലും സുരക്ഷ ശക്തമാക്കിയിട്ടുണ്ട്. കനത്ത സുരക്ഷാ വലയത്തിലാണ് ചെങ്കോട്ടയും പരിസരവും.\n370 റദ്ദാക്കിയത് പാകിസ്ഥാന് തിരിച്ചടി; ചരിത്രപരമായ ചുവടുവെയ്പിനെ പ്രശംസിച്ച് നരവനെ


അശ്വിനോട് കാണിക്കുന്നത് ശരിയല്ല; ഇന്ത്യന് ടീമിനെതിരെ തുറന്നടിച്ച് ഗവാസ്‌കര് -Sunil Gavaskar hits at Indian Team Management on Treatment of Aswin | Indian Express Malayalam\nsunil gavaskar hits at indian team management on treatment of aswin\nദക്ഷിണാഫ്രിക്കയുടെ അഞ്ച് വിക്കറ്റുകള് അശ്വിന് വീഴ്ത്തി\nUpdated: October 7, 2019 8:42:19 am\nഇന്ത്യന് ടീമില് നിന്നും സ്പിന്നര് അശ്വിനെ ഇടയ്ക്കിടയ്ക്ക് പുറത്താക്കുന്നതിനെതിരെ പൊട്ടിത്തെറിച്ച് ഇതിഹാസ താരം സുനില് ഗവാസ്‌കര്. അശ്വിന്റെ റെക്കോര്‍ഡുള്ള ഒരു താരത്തെ യാതൊരു കാരണവശാലും സ്ഥിരമായി പുറത്ത് നിര്‍ത്തുന്നത് ശരിയല്ലെന്ന് ഗവാസ്‌കര് പറഞ്ഞു.\nവെസ്റ്റ് ഇന്‍ഡീസിനെതിരായ പരമ്പരയില് അശ്വിനെ കളിപ്പിച്ചിരുന്നില്ല. പകരം ജഡേജയ്ക്ക് അവസരം നല്‍കി. ദക്ഷിണാഫ്രിക്കയ്‌ക്കെതിരായ പരമ്പരയില് അശ്വിന് മടങ്ങിയെത്തുകയും ആദ്യ ടെസ്റ്റിന്റെ ഒന്നാം ഇന്നിങ്‌സില് തന്നെ ദക്ഷിണാഫ്രിക്കയുടെ അഞ്ച് വിക്കറ്റുകള് വീഴ്ത്തുകയും ചെയ്തു.\nRead More: ‘ഇരട്ട സെഞ്ചുറി’ക്ക് ഇരട്ട സെഞ്ചുറി കൊണ്ട് മറുപടി പറഞ്ഞ് ദക്ഷിണാഫ്രിക്ക\n”അശ്വിന് സ്ഥിരസാന്നിധ്യമായിരിക്കണം. തന്റെ കംഫര്‍ട്ട് ലെവല് അശ്വിന് അനുഭവിക്കാന് കഴിയാത്തത് കൊണ്ടാണ് അവന് കുറച്ച് ബുദ്ധിമുട്ടുന്നതായി കാണുന്നത്. ചുറ്റുമുള്ളവരുടെ വിശ്വാസം തന്നിലുണ്ടെന്ന ആത്മവിശ്വാസം അശ്വിന് ആവശ്യമാണ്. വിശ്വാസമില്ലെങ്കില്, സ്ഥിരമായി ഓരത്ത് ഇരിക്കേണ്ടി വന്നാല് പിന്നെ ബുദ്ധിമുട്ടുണ്ടാകും” ഗവാസ്‌കര് പറഞ്ഞു.\n”എന്നും താരതമ്യങ്ങളെ നേരിടുന്നുണ്ട് അശ്വിന്. ഓസ്‌ട്രേലിയയില് കളിക്കുമ്പോള് നഥാന് ലിയോണിനോടാണത്. ഇംഗ്ലണ്ടില് മോയിന് അലിയ്ക്ക് ആറോ ഏഴോ വിക്കറ്റ് നേടാനായാല് നിങ്ങള് പറയും അശ്വിന് വിക്കറ്റ് നേടുന്നില്ലെന്ന്. ഇതിന് പ്രകടനവുമായി മാത്രമല്ല ബന്ധമുള്ളത്. സ്ഥിരമായി മാറ്റി നിര്‍ത്തപ്പെടുന്നത് ശരിയല്ല. 350 ഓളം വിക്കറ്റുള്ള ഒരാളെ എങ്ങനെ സ്ഥിരമായി പുറത്തിരുത്തും” അദ്ദേഹം ചോദിക്കുന്നു.\nWeb Title: Sunil gavaskar hits at indian team management on treatment of aswin303780


വൈറസ് ബാധിതരുടെ എണ്ണം പെരുകുന്നു, പാലക്കാട്ട് തിങ്കള് മുതല് നിരോധനാജ്ഞ | www.vyganews.com\nവൈറസ് ബാധിതരുടെ എണ്ണം പെരുകുന്നു, പാലക്കാട്ട് തിങ്കള് മുതല് നിരോധനാജ്ഞ\nപാലക്കാട്: കൊറോണ വൈറസ് ബാധിതരുടെ എണ്ണം വളരെ കൂടിയതിനെ തുടര്‍ന്ന് പാലക്കാട് ജില്ലയില് തിങ്കളാഴ്ച മുതല് നിരോധനാജ്ഞ പ്രഖ്യാപിച്ചു. നാള...\nപാലക്കാട്: കൊറോണ വൈറസ് ബാധിതരുടെ എണ്ണം വളരെ കൂടിയതിനെ തുടര്‍ന്ന് പാലക്കാട് ജില്ലയില് തിങ്കളാഴ്ച മുതല് നിരോധനാജ്ഞ പ്രഖ്യാപിച്ചു.\nനാളെ ചെറിയ പെരുന്നാളായതിനാലാണ് നിരോധനാജ്ഞ തിങ്കളാഴ്ച മുതല് ഏര്‍പ്പെടുക്കിയത്.\nജില്ലയില് ജനം അനാവശ്യമായി പുറത്തിറങ്ങുകയോ ക്വാറന്റീന് നിര്‍ദേശങ്ങള് ലംഘിക്കുകയോ ചെയ്താല് കര്‍ശന നടപടിയെടുക്കുമെന്ന് കളക്ടര് അറിയിച്ചു.\nഇന്ന് 19 പേര്‍ക്ക് പാലക്കാട് ജില്ലയില് കോവിഡ് സ്ഥിരീകരിച്ചു. ഇവരില് 12 പേര് ഇതര സംസ്ഥാനങ്ങളില് നിന്ന് എത്തിയവരും രണ്ട് പേര് വിദേശത്തുനിന്ന് വന്നവരുമാണ്. ജില്ലയിലെ രോഗബാധിതരില് മൂന്ന് പേര് ആരോഗ്യപ്രവര്‍ത്തകരാണ്.\nതമിഴ്‌നാട്ടില് നിന്നു പാലക്കാട് വഴി നിരവധി പേര് എത്തുന്നുമുണ്ട്. ഇതെല്ലാം കണക്കിലെടുത്താണ് നിരോധനാജ്ഞ പുറപ്പെടുവിക്കുന്നത്.\nSummary: Curfew, Palakkad district, Monday, Coronavirus\nwww.vyganews.com: വൈറസ് ബാധിതരുടെ എണ്ണം പെരുകുന്നു, പാലക്കാട്ട് തിങ്കള് മുതല് നിരോധനാജ്ഞ


‘സ്റ്റാഫിനെ ചോദ്യംചെയ്യാന് സ്പീക്കറുടെ അനുമതി വേണം’; കസ്റ്റംസിന് നിയമസഭാ സെക്രട്ടറിയുടെ കത്ത്\n‘സ്റ്റാഫിനെ ചോദ്യംചെയ്യാന് സ്പീക്കറുടെ അനുമതി വേണം’; കസ്റ്റംസിന് നിയമസഭാ സെക്രട്ടറിയുടെ കത്ത്\nതിരുവനന്തപുരം: ഡോളര് കടത്തുക്കേസുമായി ബന്ധപ്പെട്ട് സ്പീക്കര് പി ശ്രീരാമകൃഷ്ണന്റെ അസി. പ്രൈവറ്റ് സെക്രട്ടറി കെ അയ്യപ്പനെ ചോദ്യം ചെയ്യാന് നോട്ടീസ് നല്‍കിയ കസ്റ്റംസിന് നിയമസഭ സെക്രട്ടറിയുടെ കത്ത്. സ്പീക്കറുടെ സ്റ്റാഫിനെ ചോദ്യംചെയ്യാന് സ്പീക്കറുടെ അനുമതി വേണമെന്ന് ചൂണ്ടിക്കാണിച്ചാണ് നിയമസഭാ സെക്രട്ടറി എസ്‌വി ഉണ്ണികൃഷ്ണന് നായരുടെ കത്ത്.നിയമസഭയുടെ പരിധിയില് വരുന്നയാള്‍ക്ക് നോട്ടീസ് നല്‍കണമെങ്കില് സ്പീക്കറുടെ അനുമതി വേണമെന്നും കത്തില് വ്യക്തമാക്കുന്നു. വിദേശത്തേക്ക് അനധികൃതമായി ഡോളര് കടത്തിയ കേസിലെ അന്വേഷണം സ്പീക്കറുടെ ഓഫീസിലെത്തി നില്‍ക്കവെയാണ് നിയമസഭാ സെക്രട്ടറിയുടെ നിര്‍ണയാകമായ ഇടപെടല്. […]\n6 Jan 2021 10:43 AM GMT\nതിരുവനന്തപുരം: ഡോളര് കടത്തുക്കേസുമായി ബന്ധപ്പെട്ട് സ്പീക്കര് പി ശ്രീരാമകൃഷ്ണന്റെ അസി. പ്രൈവറ്റ് സെക്രട്ടറി കെ അയ്യപ്പനെ ചോദ്യം ചെയ്യാന് നോട്ടീസ് നല്‍കിയ കസ്റ്റംസിന് നിയമസഭ സെക്രട്ടറിയുടെ കത്ത്. സ്പീക്കറുടെ സ്റ്റാഫിനെ ചോദ്യംചെയ്യാന് സ്പീക്കറുടെ അനുമതി വേണമെന്ന് ചൂണ്ടിക്കാണിച്ചാണ് നിയമസഭാ സെക്രട്ടറി എസ്‌വി ഉണ്ണികൃഷ്ണന് നായരുടെ കത്ത്.\nനിയമസഭയുടെ പരിധിയില് വരുന്നയാള്‍ക്ക് നോട്ടീസ് നല്‍കണമെങ്കില് സ്പീക്കറുടെ അനുമതി വേണമെന്നും കത്തില് വ്യക്തമാക്കുന്നു.\nവിദേശത്തേക്ക് അനധികൃതമായി ഡോളര് കടത്തിയ കേസിലെ അന്വേഷണം സ്പീക്കറുടെ ഓഫീസിലെത്തി നില്‍ക്കവെയാണ് നിയമസഭാ സെക്രട്ടറിയുടെ നിര്‍ണയാകമായ ഇടപെടല്. സ്പീക്കര് പി ശ്രീരാമകൃഷ്ണന്റെ അസിസ്റ്റന്റ് പ്രൈവറ്റ് സെക്രട്ടറി കെ അയ്യപ്പനെ കസ്റ്റംസ് രണ്ട് തവണ ചോദ്യം ചെയ്യാന് വിളിപ്പിച്ചെങ്കിലും ഹാജരായില്ല. ഇതിന് പിന്നാലെയാണ് സ്പീക്കറുടെ പരമാധികാരം ചൂണ്ടിക്കാട്ടി നിയമസഭാ സെക്രട്ടറി എസ് വി ഉണ്ണിക്കൃഷ്ണന് നായര് കസ്റ്റംസിന് കത്ത് നല്‍കിയിരിക്കുന്നത്. സ്പീക്കറുടെ സ്റ്റാഫംഗത്തെ ചോദ്യംചെയ്യാന് സ്പീക്കറുടെ അനുമതി ആവശ്യമാണെന്ന് കത്തില് ചൂണ്ടിക്കാട്ടുന്നു. നിയമസഭാ ചട്ടം 165 ല് ഇക്കാര്യം വ്യക്തമാക്കുന്നുണ്ടെന്നും കത്തില് പറയുന്നു.\nചൊവ്വ, ബുധന് ദിവസങ്ങളില് ചോദ്യം ചെയ്യലിന് ഹാജരാകാന് കസ്റ്റംസ് അയ്യപ്പനോട് ആവശ്യപ്പെട്ടിരുന്നു. എന്നാല് ആദ്യതവണ നോട്ടീസ് നല്‍കാഞ്ഞത് ചൂണ്ടിക്കാട്ടിയും രണ്ടാമത് ഔദ്യോഗിക തിരക്കുകള് പറഞ്ഞും അയ്യപ്പന് ഒഴിഞ്ഞുമാറി. അടുത്ത നോട്ടീസ് ഉടന് നല്‍കാനിരിക്കെയാണ് നിയമസഭാ സെക്രട്ടറി കസ്റ്റംസിന് കത്ത് നല്‍കിയിരിക്കുന്നത്. ഇതോടെ സ്പീക്കറുടെ ഓഫീസ് ചോദ്യം ചെയ്യല് മനപ്പൂര്‍വ്വം ഒഴിവാക്കുകയാണെന്ന വിലയിരുത്തലിലാണ് കസ്റ്റംസ്. ഇനി നിയമസഭാ സെക്രട്ടറിയുടെ കത്തില് നിയമോപദേശം തേടിയ ശേഷം തുടര്‍നടപടികളിലേക്ക് കടക്കാനാണ് കസ്റ്റംസ് തീരുമാനം. കേസില് സ്പീക്കറെ ചോദ്യം ചെയ്യാന് കസ്റ്റംസ് തീരുമാനിച്ചിട്ടുണ്ട്.. ഇതിന് മുന്നോടിയായിട്ടാണ് സ്റ്റാഫംഗത്തെ ചോദ്യംചെയ്യലിന് വിളിപ്പിച്ചിരിക്കുന്നത്


കടുത്ത സാമ്പത്തിക പ്രതിസന്ധി; വീഗൻ ഭക്ഷണരീതി പിന്തുടരാൻ നിർബന്ധിതരായി ലെബനൻകാർ – News18 Malayalam\nകടുത്ത സാമ്പത്തിക പ്രതിസന്ധി; വീഗൻ ഭക്ഷണരീതി പിന്തുടരാൻ നിർബന്ധിതരായി ലെബനൻകാർ\nകഴിഞ്ഞ രണ്ട് വര്‍ഷത്തിനിടയില് രാജ്യത്തെ പ്രാദേശിക കറന്‍സിയുടെ മൂല്യം 90% ഇടിഞ്ഞതോടെ സാധനങ്ങളുടെ വില ലെബനനില് കുതിച്ചുയര്‍ന്നിരിക്കുകയാണ്.\nLast Updated : July 08, 2021, 16:37 IST\nആരോഗ്യകരമായ ജീവിതശൈലിയും കാലാവസ്ഥാ പ്രശ്‌നങ്ങളെക്കുറിച്ചുള്ള അവബോധവും ലോകമെമ്പാടും വീഗന് ഭക്ഷണ രീതി ശീലിക്കുന്ന ആളുകളുടെ എണ്ണത്തില് വര്‍ദ്ധനവുണ്ടാക്കിയിട്ടുണ്ട്. എന്നാല് ലെബനനില് സസ്യാഹാരം ശീലമാക്കേണ്ടത് ഒരു ആവശ്യമായി മാറിയിരിക്കുകയാണ്. രാജ്യത്തെ ജനസംഖ്യയിലെ പകുതിയിലധികം ആളുകളും ദാരിദ്ര്യത്തിലാണ്. ഇത്രയും വലിയ സാമ്പത്തിക പ്രതിസന്ധി രാജ്യം അഭിമുഖീകരിക്കുമ്പോള് പലര്‍ക്കും ഭക്ഷണത്തില് ഇറച്ചിയോ ചിക്കനോ പോലും ഉള്‍പ്പെടുത്താന് കഴിയുന്നില്ലെന്ന് കണ്ടെത്തല്.\nകഴിഞ്ഞ രണ്ട് വര്‍ഷത്തിനിടയില് രാജ്യത്തെ പ്രാദേശിക കറന്‍സിയുടെ മൂല്യം 90% ഇടിഞ്ഞതോടെ സാധനങ്ങളുടെ വില ലെബനനില് കുതിച്ചുയര്‍ന്നിരിക്കുകയാണ്. ''രാജ്യം നിരവധി പ്രശ്നങ്ങള് അഭിമുഖീകരിക്കുന്നുണ്ട്. സൈന്യത്തിന് പോലും ശരിയായ അളവില് മാംസവും ചിക്കനും ഭക്ഷണത്തില് ഉള്‍പ്പെടുത്താന് കഴിയുന്നില്ല'' ആവശ്യക്കാര്‍ക്ക് ഭക്ഷണം വിതരണം ചെയ്യുന്ന സംഘടനയായ ബേസ്‌ക്യാമ്പിന്റെ ഡയറക്ടര് കാമില് മാഡി പറയുന്നു.\nബജറ്റ് വെട്ടിക്കുറയ്ക്കലിനെ തുടര്‍ന്ന് കഴിഞ്ഞ വര്‍ഷം ഭക്ഷണത്തില് നിന്ന് മാംസത്തിന്റെ അളവ് കുറയ്ക്കാന് സൈന്യം നിര്‍ബന്ധിതരായി. കഴിഞ്ഞ വേനല്‍ക്കാലത്തെ ബെയ്റൂട്ട് തുറമുഖ സ്‌ഫോടനത്തിനു ശേഷമാണ് ബേസ്‌ക്യാമ്പ് ഭക്ഷണ വിതരണം ആരംഭിച്ചത്. പ്രോട്ടീന് അടങ്ങിയ ഭക്ഷണമാണ് ദിവസേന പാഴ്‌സലുകളാക്കി വിതരണം ചെയ്തിരുന്നത്. എന്നാല് സംഭാവനകള് കുറയുകയും വില ഉയരുകയും ചെയ്തതോടെ ഭക്ഷണ വിതരണം ഇപ്പോള് പ്രതിസന്ധിയിലാണ്. ആവശ്യമുള്ളവര്‍ക്ക് മാസത്തില് ഒന്ന് മുതല് മൂന്ന് തവണ മാത്രമേ ഇപ്പോള് ഭക്ഷണം വിതരണം ചെയ്യാന് സാധിക്കുന്നുള്ളൂവെന്ന് മാഡി പറയുന്നു. ഇറച്ചികളോ ചിക്കനോ ഇല്ലാതെയാണ് നിലവില് ഭക്ഷണ വിതരണം നടത്തുന്നത്.\nസസ്യാഹാരത്തെ പ്രോത്സാഹിപ്പിക്കുന്ന ബേസ്‌ക്യാമ്പും ലെബനീസ് വീഗന്‍സ് സോഷ്യല് ഹബും ചേര്‍ന്ന് 100 പൊതി വീഗന് ഭക്ഷണമാണ് ഇപ്പോള് വിതരണം ചെയ്യുന്നത്. തുറമുഖ സ്‌ഫോടനം സാരമായി ബാധിച്ച ബെയ്റൂട്ടിലെ കരന്റീന പ്രദേശത്താണ് സന്നദ്ധപ്രവര്‍ത്തകര് കൂടുതലും ഭക്ഷണ പാര്‍സലുകള് വിതരണം ചെയ്യുന്നതെന്നും മാഡി വിശദീകരിച്ചു.\nഭക്ഷണ പൊതികള് വിതരണം ചെയ്യുന്നതിനിടെ, സോഷ്യല് ഹബ് അംഗങ്ങള് വീഗന് ഭക്ഷണത്തെക്കുറിച്ചും എന്തുകൊണ്ട് വീഗന് ഭക്ഷണ രീതി പിന്തുടരണമെന്നും പൊതുജനങ്ങളില് അവബോധം സൃഷ്ടിക്കുന്നുമുണ്ട്.\n''സസ്യാഹാരം വിതരണം ചെയ്യുന്നത് ആരോഗ്യകരമാണ്, ഈ സാമ്പത്തിക സാഹചര്യത്തില് വീഗന് ഭക്ഷണ രീതി വളരെ അനുയോജ്യവുമാണ്. കാരണം ഒരു വ്യക്തിക്ക് മാംസത്തില് നിന്ന് ലഭിക്കുന്ന പ്രോട്ടീന്, ചീസില് നിന്ന് ലഭിക്കുന്ന കാല്‍സ്യം എന്നിവയ്ക്ക് പകരം ശരിയായ അളവില് പ്രോട്ടീനും കാത്സ്യവും നല്‍കുന്ന പച്ചക്കറികളുമുണ്ട്. ഇവയ്ക്ക് വില കുറവായതിനാല് നിലവിലെ സാമ്പത്തിക സ്ഥിതിയ്ക്കും അനുയോജ്യമാണെന്ന് ''ആക്ടിവിസ്റ്റ് റോളണ്ട് അസര് പറയുന്നു.\nചീസ് നിറഞ്ഞ ലെബനീസ് പിസ്സയാണ് മനൗഷെ. ഇത് കഴിക്കുന്ന ഒരു കുട്ടിയ്ക്ക് ഒരു ദിവസം ആവശ്യമായ എല്ലാ പോഷകങ്ങളും ലഭിക്കുന്നില്ല. എന്നാല് ഈ പിസ്സ വാങ്ങുന്ന തുകയ്ക്ക് ഒന്നോ രണ്ടോ കിലോ പച്ചക്കറികള് വാങ്ങാം, അത് ആവശ്യമായ പോഷകങ്ങള് നല്‍കുമെന്നും.''റോളണ്ട് അസര് കൂട്ടിച്ചേര്‍ത്തു.\nFirst published: July 08, 2021, 16:37 IST\nfinancial crisislebanonmeat priceVegan dietVeganism


Kerala Covid-19 CoronaVirus Tracker Newswrap June 25-ഓഗസ്റ്റിൽ രോഗവ്യാപനം കൂടുമെന്ന് മുന്നറിയിപ്പ്; പരിശോധനയും നിയന്ത്രണങ്ങളും വർധിപ്പിക്കും:കോവിഡ് വാർത്തകൾ\nഓഗസ്റ്റിൽ രോഗവ്യാപനം വർധിക്കുമെന്ന് മുന്നറിയിപ്പ്: അറിയാം ഇന്നത്തെ കോവിഡ് വാർത്തകൾ\nKerala Covid-19 Newswrap: സംസ്ഥാനത്ത് തുടർച്ചയായി നൂറിലധികം കോവിഡ് കേസുകൾ സ്ഥിരീകരിച്ച ഒരാഴ്ചയാണ് കടന്നുപോവുന്നത്\nUpdated: June 25, 2020 9:17:25 pm\nKerala Covid-19 News ataGlance: സംസ്ഥാനത്ത് തുടർച്ചയായി നൂറിലധികം കോവിഡ് കേസുകൾ സ്ഥിരീകരിച്ച ഒരാഴ്ചയാണ് കടന്നുപോവുന്നത്. 123 പേർക്കാണ് ഇന്ന് കോവിഡ് സ്ഥിരീകരിച്ചത്. ഇന്നലെ 152 പേർക്കും. സംസ്ഥാനത്ത് ആദ്യമായി ഒരുദിവസം കോവിഡ് സ്ഥിരീകരിക്കുന്നവരുടെ എണ്ണം 150 കടന്ന ദിവസമായിരുന്നു ഇന്നലെ. ചൊവ്വാഴ്ച 141 പേർക്കും തിങ്കളാഴ്ച 138 പേർക്കും ഞായറാഴ്ച 133 പേർക്കും ശനിയാഴ്ച 127 പേർക്കും വെള്ളിയാഴ്ച 118 പേർക്കുമായിരുന്നു കോവിഡ് സ്ഥിരീകരിച്ചത്.\nകോവിഡ് വ്യാപനവുമായി ബന്ധപ്പെട്ട് ഏറെ നിർണായക ദിനങ്ങളാണ് ഇനി മുന്നിലുള്ളത്. നിലവിലെ സ്ഥിതിയിൽ സംസ്ഥാനത്ത് ഓഗസ്റ്റ് അവസാനത്തോടെ നിരവധി കോവിഡ് ബാധിതരുണ്ടാവാമെന്നാണ് വിദഗ്ധർ മുന്നറിയിപ്പ് നൽകുന്നതെന്ന് മുഖ്യമന്ത്രി പിണറായി വിജയൻ ഇന്ന് വാർത്താ സമ്മേളനത്തിൽ അറിയിച്ചിരുന്നു. ഏത് നിമിഷവും സംസ്ഥാനത്ത് സമൂഹ വ്യാപനം നടന്നേക്കാമെന്ന് ആരോഗ്യ മന്ത്രിയും മുന്നറിയിപ്പ് നൽകുന്നു. സംസ്ഥാനത്ത് കോവിഡ് പ്രതിരോധത്തിന്റെ ഭാഗമായുള്ള നിയന്ത്രണങ്ങൾ കർശനമായി തുടരാനും സർക്കാർ തീരുമാനിച്ചു. ഒപ്പം ജൂലൈ മുതൽ കോവിഡ് ടെസ്റ്റ് വർധിപ്പിക്കുകയും ചെയ്യും.\nKerala Covid Tracker: ഇന്ന് 123 പേർക്ക് കോവിഡ്\nസംസ്ഥാനത്ത് പുതുതായി 123 പേർക്ക് ഇന്ന് കോവിഡ് സ്ഥിരീകരിച്ചു.\nഇതിൽ സമ്പർക്കത്തിലൂടെ രോഗം ബാധിച്ചവർ ആറ് പേരാണ്.\n84 പേർ വിദേശത്ത് നിന്നെത്തിയവരാണ്.\nമറ്റു സംസ്ഥാനങ്ങളിൽ നിന്നെത്തിയ 33 പേർക്കും രോഗം ബാധിച്ചു.\n53 പേർക്ക് രോഗം ഭേദമായി.\nസംസ്ഥാനത്ത് ഇതുവരെ 3726 പേർക്കാണ് കോവിഡ് സ്ഥിരീകരിച്ചത്.\n1761 പേരാണ് നിലവിൽ സംസ്ഥാനത്ത് കോവിഡ് ബാധിച്ച് ചികിത്സയിൽ\nആലപ്പുഴ – 18\nഎറണാകുളം – 10\nതൃശൂർ – 10\nകോഴിക്കോട് – 7\nഇടുക്കി – 3\nതിരുവനന്തപുരം – 2\nവയനാട് – 2\nഇടുക്കി – 2\nകോഴിക്കോട് – 6\nകാസർഗോഡ് – 8\n24 മണിക്കൂറിനിടെ 5240 സാമ്പിളുകൾ പരിശോധിച്ചു\nകഴിഞ്ഞ 24 മണിക്കൂറിനിടെ 5240 സാമ്പിളുകൾ പരിശോധിച്ചു.\nഇതുവരെ 156401 സാമ്പിളുകളാണ് പരിശോധനക്ക് അയച്ചത്.\n4182 സാമ്പിളുകളുടെ പരിശോധനാ ഫലം വരാനുണ്ട്.\nഇതുവരെ മുൻഗണനാ വിഭാഗത്തിലെ 41944 സാമ്പിളുകൾ ശേഖരിച്ചു.\nഇതിൽ 40302 എണ്ണം നെഗറ്റീവായി.\n159616 പേർ നിരീക്ഷണത്തിൽ\nനിലവിൽ സംസ്ഥാനത്ത് 159616 പേരാണ് നിരീക്ഷണത്തിലുള്ളത്.\n2349 പേർ ആശുപത്രികളിലാണ്.\nഇന്ന് മാത്രം 344 പേരെ ആശുപത്രിയിൽ പ്രവേശിപ്പിച്ചു.\nപുതിയ9ഹോട്ട്സ്പോട്ടുകൾ\nഇന്ന്9പുതിയ ഹോട്ട് സ്‌പോട്ടുകളാണുള്ളത്. കാസര്‍ഗോഡ്, തൃശൂര്, എറണാകുളം, ജില്ലകളിലാണ് പുതിയ ഹോട്ട് സ്‌പോട്ടുകൾ.\nഅജാനൂര് (ണ്ടൈന്‍മെന്റ് സോണ് വാര്‍ഡ് 18, 20)\nവോര്‍ക്കാടി (വാര്‍ഡ് 6),\nതൃക്കരിപ്പൂര് (വാര്‍ഡ് 1,4)\nമടിക്കൈ (വാര്‍ഡ് 2)\nമൊഗ്രാല് പുത്തൂര് (വാര്‍ഡ് 1)\nകുന്നംകുളം മുനിസിപ്പാലിറ്റി (വാര്‍ഡ് 7, 8, 11, 15, 19, 20)\nകാട്ടക്കാമ്പാല് (6, 7, 9)\nകടവല്ലൂര് (14, 15, 16)\nമലയാറ്റൂര്-നീലേശ്വരം (വാര്‍ഡ് 15)\nഅഞ്ച് പ്രദേശങ്ങളെ കണ്ടൈമെന്റ് സോണില് നിന്നും ഒഴിവാക്കി\nഅഞ്ച് പ്രദേശങ്ങളെ കണ്ടൈമെന്റ് സോണില് നിന്നും ഒഴിവാക്കി.\nപാലക്കാട് ജില്ലയിലെ നെല്ലായി (14), അലനല്ലൂര് (20).\nമലപ്പുറം ജില്ലയിലെ അതവനാട് (4, 5, 6, 7, 20), തിരൂരങ്ങാടി മുനിസിപ്പാലിറ്റി (38), കല്‍പ്പകഞ്ചേരി.\nനിലവില് ആകെ 113 ഹോട്ട് സ്‌പോട്ടുകളാണ് ഉള്ളത്.\nടെസ്റ്റിന്റെ എണ്ണം വർധിപ്പിക്കും\nസംസ്ഥാനത്ത് കോവിഡ് പരിശോധന വർധിപ്പിക്കും.\nജൂലൈയിൽ പ്രതിദിനം 15000 ടെസ്റ്റ് നടത്തു.\nആഗസ്റ്റ് അവസാനത്തോടെ കേരളത്തിൽ ഒരുപാട് കേസുകളുണ്ടാവും\nദുരന്ത നിവാരണ അതോറിറ്റി നൽകുന്ന കണക്ക് പ്രകാരം ആഗസ്റ്റ് അവസാനത്തോടെ കേരളത്തിൽ ഒരുപാട് കേസുകളുണ്ടാവുമെന്ന് മുഖ്യമന്ത്രി മുന്നറിയിപ്പ് നൽകി. നിലവിലെ സ്ഥിതി വച്ചുള്ള കണക്കാണിത്. ആ കണക്കിൽ കൂടാനും കുറയാനും സാധ്യതയുണ്ട്. ശ്രദ്ധ പാളിയാൽ സംഖ്യ കൂടുതൽ വലുതാകും. നിയന്ത്രണം എല്ലാവരും പാലിക്കണം. പൂർണ്ണ പിന്തുണ ഈ കാര്യങ്ങൾക്ക് എല്ലാവരും നൽകണം. ഓരോ ആളും സഹകരിക്കാൻ പ്രത്യേകമായി തയ്യാറാകണമെന്നും അദ്ദേഹം വ്യക്തമാക്കി.\nപുറത്തു നിന്നു വന്നവരിൽ രോഗം പകർന്നത് ഏഴ് ശതമാനം പേരിൽ നിന്ന് മാത്രം\nഇതര സംസ്ഥാനങ്ങളിൽനിന്നോ, വിദേശ രാജ്യങ്ങളിൽ നിന്നോ സംസ്ഥാനത്ത് തിരിച്ചെത്തുകയും കോവിഡ് സ്ഥിരീകരിക്കുകയും ചെയ്തവരിൽ ഏഴ് ശതമാനം പേരിൽ നിന്ന് മാത്രമേ രോഗം മറ്റുള്ളവരിലേക്ക് പകർന്നിട്ടുള്ളൂവെന്ന് മുഖ്യമന്ത്രി പിണറായി വിജയൻ അറിയിച്ചു. 93 ശതമാനം പേരിൽ നിന്നും രോഗം വ്യാപിക്കാതെ തടയാനായി. ഇത് ഹോം ക്വാറന്റൈൻ സംവിധാനത്തിന്റെ വിജയമാണെന്നും അദ്ദേഹം പറഞ്ഞു.\nക്വാറന്റൈൻ വിട്ടുവീഴ്ചയില്ലാതെ നടപ്പിലാക്കണം\nആക്ടീവ് കേസുകളുടെ എണ്ണം വർധിച്ച സാഹചര്യത്തിൽ ക്വാറന്റൈൻ വിട്ടുവീഴ്ചയില്ലാതെ നടപ്പിലാക്കണമെന്ന് മുഖ്യമന്ത്രി ആവശ്യപ്പെട്ടു. രോഗവ്യാപനത്തെ കുറിച്ച് വിദഗ്ധർ നൽകുന്ന വിവരങ്ങൾ സുരക്ഷ ശക്തമാക്കണമെന്ന ആവശ്യത്തിലേക്ക് എത്തിച്ചു.\nസമ്പർക്കത്തിലൂടെ രോഗവ്യാപനം വലിയ തോതിൽ പിടിച്ചുനിർത്താനായെന്നത് പ്രധാന നേട്ടമമാണ്. എല്ലാ നിയന്ത്രണങ്ങളും നല്ല നിലയിൽ മുന്നോട്ട് പോകണമെന്നും അദ്ദേഹം പറഞ്ഞു.\nവിമാനത്താവളത്തിൽ ആന്റിബോഡി ടെസ്റ്റ്\nവിദേശത്ത് നിന്നും വിമാനത്താവളത്തിൽ എത്തുന്നവർക്ക് അവിടെ തന്നെ ആന്റിബോഡി ടെസ്റ്റ് നടത്തും. അധിക സുരക്ഷാ നടപടിയെന്ന നിലയിലാണ് ഇത് ചെയ്യുക. വൈറസ് ബാധയെ തുടർന്ന് രോഗലക്ഷണം കാണപ്പെടുന്നവർക്കാണ് ആന്റിബോഡി ടെസ്റ്റ് നടത്തുക. പിസിആർ ടെസ്റ്റ് ആവശ്യമെങ്കിൽ നടത്തും.\nആന്റിബോഡി ടെസ്റ്റ് നെഗറ്റീവ് ലഭിച്ചാലും രോഗമുണ്ടാവാം\nരോഗാണു ശരീരത്തിലുണ്ടെങ്കിലും രോഗലക്ഷണം ഇല്ലാത്തവർക്ക് ആന്റി ബോഡി പരിശോധനയിൽ പോസിറ്റീവ് ഫലം ലഭിച്ചേക്കില്ല. രോഗാണു ശരീരത്തിലുണ്ടെങ്കിലും നെഗറ്റീവ് ഫലം ലഭിച്ചേക്കാം. അവർക്ക് പിന്നീട് കൊവിഡ് ഉണ്ടാകാം. അവരും കർശനമായ സമ്പർക്ക വിലക്കിൽ ഏർപ്പെടണം. ഇതിന് ബോധവത്കരണം നടത്തുമെന്ന് മുഖ്യമന്ത്രി അറിയിച്ചു.\nരോഗവ്യാപനം തടയാൻ പ്രവാസികളുടെ സന്നദ്ധത മാത്രം പോരാ. ബ്രേക്ക് ദി ചെയ്ൻ ക്യാംപെയ്ൻ ആത്മാർത്ഥമായി മുന്നോട്ട് കൊണ്ടുപോകണം. ആന്റിബോഡി ടെസ്റ്റ് നെഗറ്റീവ് ലഭിച്ചവർ തെറ്റായ സുരക്ഷിതത്വ ബോധത്തിൽ കഴിയരുതെന്നും അദ്ദേഹം പറഞ്ഞു.\nജനങ്ങളുടെ സഹകരണം വേണം\nഉറവിടം കണ്ടെത്താനാവാത്ത കേസുകളിൽ പരിഹാരം കണ്ടെത്താൻ ജനങ്ങളുടെ സഹകരണം വേണമെന്ന് മുഖ്യമന്ത്രി ആവശ്യപ്പെട്ടു. നിലവിൽ വളരെ ചുരുക്കം കേസുകളാണ് ഇത്തരത്തിലുള്ളതെന്നും അദ്ദേഹം വ്യക്തമാക്കി.\nനടത്തുന്ന യാത്രയുടെ വിശദാംശങ്ങൾ രേഖപ്പെടുത്തി വയ്ക്കണം.\nബ്രേക് ദി ചെയ്ൻ ഡയറി സൂക്ഷിക്കണം.\nയാത്രയുടെ പൂർണ്ണ വിവരങ്ങൾ രേഖപ്പെടുത്തണം.\nഇത് രോഗബാധിതർ സന്ദർശിച്ച സ്ഥലം കണ്ടെത്താനും ആരൊക്കെ ഇവിടങ്ങളിൽ ഉണ്ടായെന്ന് മനസിലാക്കാനും സഹായിക്കും.\nഇന്ന് ഉച്ചവരെ 98202 പേർ തിരിച്ചെത്തി\nഇന്ന് ഉച്ചവരെ വിദേശത്ത് നിന്ന് സംസ്ഥാനത്ത് തിരിച്ചെത്തിയത് 98202 പേരാണ്.\n96581 പേർ (98.35ശതമാനം) വിമാനത്തിലും മറ്റുള്ളവർ കപ്പലിലും എത്തി.\n34726 പേർ കൊച്ചിയിലും 31896 പേർ കോഴിക്കോട്ടും വിമാനമിറങ്ങി.\nഗൾഫിൽ നിന്ന് മടങ്ങിയെത്തിവരിൽ കോവിഡ് നിരക്ക് കുറവ്\nസംസ്ഥാനത്ത് ഇന്ന് ഉച്ചവരെ തിരിച്ചെത്തിയവരിൽ ഗൾഫ് രാജ്യങ്ങളിൽ നിന്നുള്ളവരിൽ കോവിഡ് കണ്ടെത്തിയവരുടെ അനുപാതം കുറവെന്ന് മുഖ്യമന്ത്രി അവതരിപ്പിച്ച കണക്കുകൾ വ്യക്തമാക്കുന്നു. ഗൾഫ് രാജ്യങ്ങളിൽ നിന്നെത്തിയ യാത്രക്കാരിൽ രണ്ട് ശതമാനത്തിൽ താഴെ പേർക്ക് മാത്രമാണ് കോവിഡ് കണ്ടെത്തിയത്. എന്നാൽ ഗൾഫ് ഇതര രാജ്യങ്ങളിൽ നിന്ന് മടങ്ങിയെത്തിയവരിൽ ഇത് ആറ് ശതമാനത്തിനും 18.15 ശതമാനത്തിനും ഇടയിലാണ്.\nതാജ്ക്കിസ്ഥാനിൽ നിന്നെത്തിയവരിൽ 18.15 ശതമാനം പേർക്ക് കോവിഡ് കണ്ടെത്തി.\nറഷ്യയിൽ നിന്നെത്തിയവരിൽ 15 ശതമാനം പേർക്കും നൈജീരിയയിൽ നിന്നെത്തിയവരിൽ ആറ് ശതമാനം പേർകക്കും കോവിഡ് കണ്ടെത്തി.\nയുഎഇയിൽ നിന്നെത്തിയവരിൽ 1.6 ശതമാനം പേർക്കും ഖത്തറിൽ നിന്നെത്തിയവരിൽ 1.56 ശതമാനം പേർക്കും കൊവിഡ് കണ്ടെത്തി.\nഒമാനിൽ നിന്നെത്തിയ 0.77 ശതമാനം പേർക്കും കൊവിഡ് കണ്ടെത്തി.\nഇന്നലെ 72 വിമാനങ്ങൾ വിദേശത്ത് നിന്നെത്തി\nഇന്നലെ 72 വിമാനങ്ങളാണ് വിദേശത്ത് നിന്നെത്തിയത്\nനാളെ മുതൽ പ്രതിദിനം 40നും 60നും ഇടയിൽ വിമാനങ്ങൾ എത്തിച്ചേരും\nകൊച്ചിയിലും കോഴിക്കോടുമാണ് കൂടുതൽ വിമാനങ്ങൾ.\nആന്റിബോഡി കിറ്റ് എല്ലായിടത്തും എത്തിച്ചു.\nവിമാനത്താവളത്തിൽ പ്രത്യേക ബൂത്തൊരുക്കി.\n72 വിമാനം വന്നപ്പോൾ എല്ലാ കാര്യവും സുഗമമായി കൈകാര്യം ചെയ്തുതായി മുഖ്യമന്ത്രി പറഞ്ഞു. കൊവിഡ് രോഗികളുടെ ചികിത്സയ്ക്ക് സൗകര്യം ഒരുക്കാൻ പ്ലാൻ എ,ബി,സി തയ്യാറാക്കി. രോഗികൾക്ക് മെച്ചപ്പെട്ട ചികിത്സ ഉറപ്പാക്കാനാണ് ഇത്.\nപ്ലാൻ എ പ്രകാരം രോഗികളുടെ ചികിത്സയ്ക്ക് 14 ജില്ലകളിൽ 29 കൊവിഡ് ആശുപത്രികളും അവയോട് ചേർന്ന് 29 കൊവിഡ് ഫസ്റ്റ് ലൈൻ ട്രീറ്റ്മെന്റ് സെന്ററും ആരംഭിച്ചു. 29 കൊവിഡ് ആശുപത്രികളിൽ കൊവിഡ് ചികിത്സയ്ക്ക് മാത്രമായി 8537 കിടക്ക, 872 ഐസിയു കിടക്ക 482 വെന്റിലേറ്ററും തയ്യാറാക്കി.\nരോഗികൾ കൂടിയാൽ തെരഞ്ഞെടുക്കപ്പെട്ട ആശുപത്രികളിലെ കിടക്കകൾ ഉപയോഗിക്കും. ഇതിന് പുറമെ രണ്ടാം നിര ആശുപത്രികളും തെരഞ്ഞെടുക്കും.\nഇത്തരത്തിൽ പ്ലാൻ ബി,സി മുറയ്ക്ക് 15975 കിടക്കകൾ കൂടി സജ്ജമാക്കി. സാധ്യമായ എല്ലാ സൗകര്യവും നൽകാനാണ് ശ്രമം. സർക്കാർ ചെലവിൽ ആംബുലൻസ്, ടെസ്റ്റിങ്, ക്വാറന്റൈൻ, ചികിത്സ എന്നിവയ്ക്കായി ഏപ്രിലിൽ 7561 പേരെയും മെയിൽ 24695 പേരെയും ജൂണിൽ 30599 പേരെയും എത്തിച്ചു.\nപത്ത് ലക്ഷം പേരിൽ 109 പേർക്ക് രോഗം\nപത്ത് ലക്ഷം പേരിൽ 109 പേർക്കാണ് സംസ്ഥാനത്ത് കോവിഡ്. രാജ്യത്താകെ അത് 362 ആണ്.\nസംസ്ഥാനത്ത് മരണനിരക്ക് 0.6 ശതമാനമാണ്. രാജ്യത്ത് 3.1 ശതമാനമാണ്.\nടെസ്റ്റുമായി ബന്ധപ്പെട്ട് സാംപിൾ പോസിറ്റീവ് റേറ്റ് കേരളത്തിൽ 1.8 ശതമാനവും രാജ്യത്ത് 6.2 ശതമാനവുമാണ്. രണ്ട് ശതമാനത്തിൽ താഴെയാക്കാനാണ് ആഗോള തലത്തിൽ ലക്ഷ്യമിടുന്നത്.\nഇവിടെയുണ്ടായ 22 മരണങ്ങളിൽ 20 ഉം മറ്റ് ഗുരുതര രോഗം ബാധിച്ചവരാണ്.\nആരോഗ്യ മാനദണ്ഡങ്ങൾ കർശനമാക്കി\nശാരീരിക അകലം പാലിക്കുന്നതടക്കം ആരോഗ്യ മാനദണ്ഡങ്ങൾ കർശനമാക്കിയതായി മുഖ്യമന്ത്രി അറിയിച്ചു.\nകടകൾ, ചന്തകൾ, തുടങ്ങിയ സ്ഥലങ്ങളിലും സ്ഥാപനങ്ങളിലും ജനം കൂട്ടംകൂടാൻ അനുവദിക്കില്ല. കുറച്ച് ജീവനക്കാരെ മാത്രമേ നിയോഗിക്കാവൂ, സ്ഥാപനം അണുവിമുക്തമാക്കണം. നിർദ്ദേശം ലംഘിക്കുന്നവരുടെ ഫോട്ടോ പൊലീസ് കൺട്രോൾ റൂമിലേക്ക് അയക്കണം.\nവിമാനത്താവളങ്ങളിൽ കൂടുതൽ സമയം\nവിദേശത്ത് നിന്ന് കൂടുതൽ പേരെത്തുമ്പോൾ ടെസ്റ്റ് നടത്താനും, എയർപോർട്ടിലെ നടപടി ക്രമം പൂർത്തിയാക്കാനും സമയം എടുക്കുമെന്ന് മുഖ്യമന്ത്രി പറഞ്ഞു. വിമാനത്താവളത്തിൽ തിരക്കും അനുഭവപ്പെടും. യാത്രക്കാർ കൂടുതൽ സമയം ചെലവഴിക്കേണ്ടി വരും. എയർപോർട്ടിൽ ഭക്ഷണം ലഭ്യമാക്കുമ്പോൾ അമിത വില ഈടാക്കരുത്. അതിന് ശ്രമം നടക്കുന്നു. സിയാൽ എയർപോർട്ടിൽ കുടുംബശ്രീയുടെ ലഘുഭക്ഷണ വിതരണ കേന്ദ്രം ഒരുക്കിയെന്നും അദ്ദേഹം പറഞ്ഞു.\nവിദേശത്ത് നിന്ന് വരുന്നവർ നേരെ വീട്ടിലേക്ക് പോകണമെന്നും ബന്ധുവീടുകൾ സന്ദർശിക്കരുടെന്നും മുഖ്യമന്ത്രി പറഞ്ഞു. വിമാനത്താവളത്തിൽ പ്രവാസികൾ വരുമ്പോൾ സ്വീകരിക്കാൻ ആരും പോകണ്ട. വിമാനമിറങ്ങി വീട്ടിലേക്ക് പോകുമ്പോൾ വാഹനം തടഞ്ഞുനിർത്തി വഴിയിൽ സ്വീകരണം നൽകരുതെന്നും അദ്ദേഹം വ്യക്തമാക്കി.\nപരിശോധനാ നിരക്ക് ഏകീകരിക്കും\nസംസ്ഥാനത്ത് കോവിഡ് പരിശോധനാ നിരക്ക് ഏകീകരിക്കാൻ ഉദ്ദേശിക്കുന്നതായി മുഖ്യമന്ത്രി അറിയിച്ചു. കൊവിഡ് പരിശോധനക്ക് സ്വകാര്യ ലാബുകളും ആശുപത്രികളും അമിത നിരക്ക് ഈടാക്കുന്നത് ഒഴിവാക്കും. കൊവിഡ് പരിശോധന നടത്തി രോഗം ഇല്ലെന്ന് കണ്ടെത്തിയാലും മൃതദേഹം വിട്ടുകൊടുക്കാൻ കാലതാമസം ഉണ്ടാകരുതെന്നും അദ്ദേഹം പറഞ്ഞു.\nകണ്ടെയ്ൻമെന്റ് മേഖലയിലെ നിയന്ത്രണങ്ങൾ\nകണ്ടെയ്ൻമെന്റ് മേഖലയിൽ ബാരിക്കേഡ് സ്ഥാപിക്കും.\nഇവിടങ്ങളിൽ ആർക്കും ഒരിളവും അനുവദിക്കില്ല.\nഎല്ലാ മാനദണ്ഡവും പാലിച്ച് വാഹന പരിശോധന നടത്തും.\nരാത്രി ഒൻപത് മണിക്ക് ശേഷം വാഹന ഗതാഗതത്തിന് നിയന്ത്രണം ഉണ്ടാകും.\nഇരുചക്ര വാഹനത്തിൽ സഞ്ചരിക്കുന്ന ചിലർ മാസ്ക് ധരിക്കുന്നില്ല.\nമാസ്കും ഹെൽമെറ്റും ധരിക്കാത്തവർക്കെതിരെ കർശന നടപടിയെടുക്കും.\nഏതു നിമിഷവും സമൂഹവ്യാപനം നടന്നേക്കാമെന്ന് ആരോഗ്യമന്ത്രി\nസംസ്ഥാനത്ത് ഏതു നിമിഷവും കോവിഡ് സമൂഹവ്യാപനം നടന്നേക്കാമെന്ന മുന്നറിയിപ്പുമായി ആരോഗ്യമന്ത്രി കെകെ ശൈലജ. ഉറവിടം അറിയാത്ത കേസുകളുടെ എണ്ണം കൂടുകയാണെന്നും പ്രവാസികൾക്ക് ഇന്നു മുതൽ ദ്രുത പരിശോധന നടത്തുമെന്നും മന്ത്രി മാധ്യമങ്ങളോട് പറഞ്ഞു.\nമറ്റു ജില്ലകളിൽ നിന്നുള്ളവർ കൂടി വരുന്നതുകൊണ്ട് തിരുവനന്തപുരം ജില്ലയിൽ കൂടുതൽ ജാഗ്രത ആവശ്യമാണെന്ന് മന്ത്രി പറഞ്ഞു. കന്യാകുമാരിയിൽ നിന്നടക്കം നിരവധി പേർ തലസ്ഥാനത്ത് എത്തുന്നുണ്ട്. സ്വകാര്യ ലാബുകളിലെ കോവിഡ് പരിശോധന നിരക്ക് ഉടന് പ്രഖ്യാപിക്കുമെന്നും മന്ത്രി കൂട്ടിച്ചേര്‍ത്തു.\nRead More: കോവിഡ്: ഏതു നിമിഷവും സമൂഹവ്യാപനം നടന്നേക്കാമെന്ന് ആരോഗ്യ മന്ത്രി\nതിരുവനന്തപുരം: സംസ്ഥാനത്ത് കോവിഡ് രോഗികളുടെ എണ്ണം വർധിക്കുന്ന സാഹചര്യത്തിൽ നിയന്ത്രണങ്ങൾ കടുപ്പിച്ച് പൊലീസ്. ഇനി ഉപദേശമില്ലെന്നും പിഴയടക്കം കർശന നടപടിയിലേക്ക് നീങ്ങുകയാണെന്നും ഡിജിപി ലോക്നാഥ് ബെഹ്റ അറിയിച്ചു. ജനങ്ങളുടെ ജാഗ്രത കുറയുന്നതിനാലാണ് നിയന്ത്രണം കടുപ്പിക്കുന്നത്. പൊലീസ് ഇറങ്ങുന്നത് സാമൂഹിക അകലം ഉറപ്പാക്കാനാണെന്നും അദ്ദേഹം പറഞ്ഞു.\nകണ്ടെയ്ൻമെന്‍റ് സോണുകളിലടക്കം അതി കർശനമായി നിയന്ത്രണങ്ങൾ നടപ്പാക്കും. കടകളിലടക്കം ജീവനക്കാരുടെ എണ്ണത്തിൽ നിർദ്ദേശങ്ങൾ പാലിക്കണം. പലയിടത്തും ഇതു പാലിക്കപ്പെടുന്നില്ല. ഇതിൽ പൊലീസ് ഇടപെടലുണ്ടാകുമെന്നും ഡിജിപി പറഞ്ഞു.\nRead More: ഇനി ഉപദേശമില്ല, പിഴയടക്കം കർശന നടപടിയെന്ന് ഡിജിപി\nഇന്നു മുതൽ കൂടുതൽ പൊലീസുകാർ\nനിയന്ത്രണങ്ങൾ കടുപ്പിക്കുന്നതിന്റെ ഭാഗമായി ഇന്നു മുതൽ കൂടുതൽ പൊലീസുകാർ രംഗത്തുണ്ടാകും. സംസ്ഥാനത്തെ 90 ശതമാനം പൊലീസുകാരെയും കോവിഡ് ഡ്യൂട്ടിക്കായി നിയോഗിച്ചിട്ടുണ്ട്. സ്പെഷല് ബ്രാഞ്ച് ഒഴികെയുള്ള മുഴുവന് പൊലീസുകാരേയും കോവിഡ് പ്രതിരോധത്തിന് നിയോഗിക്കാനാണ് തീരുമാനം. പൊലീസ് വിന്യാസ ചുമതല ബറ്റാലിയന് എഡിജിപിക്കായിരിക്കും.\nവിമാനത്താവളങ്ങളില് പ്രത്യേക ഐപിഎസ് ഓഫീസര്‍മാർ\nവിദേശത്തുനിന്ന് ധാരാളം മലയാളികള് തിരിച്ചെത്തുന്ന സാഹചര്യത്തില് വിമാനത്താവളങ്ങളില് പ്രത്യേക ഐപിഎസ് ഓഫീസര്‍മാരെയും ഡ്യൂട്ടിക്ക് നിയോഗിച്ചു. സംസ്ഥാനത്തെ നാല് വിമാനത്താവളങ്ങളിലെയും പൊതുവായ ചുമതല പരിശീലന വിഭാഗം ഐജി തുമ്മല വിക്രമിനാണ്.\nതിരുവനന്തപുരം സിറ്റി പൊലീസ് ഡെപ്യൂട്ടി കമ്മീഷണര് ഡോ. ദിവ്യ.വി.ഗോപിനാഥ്, പോലീസ് ആസ്ഥാനത്തെ അഡീഷണല് എ.ഐ.ജി വൈഭവ് സക്‌സേന എന്നിവര്‍ക്കാണ് തിരുവനന്തപുരം വിമാനത്താവളത്തിന്റെ ചുമതല.\nഇന്ത്യ റിസര്‍വ് ബറ്റാലിയന് കമാന്റന്റ് നവനീത് ശര്‍മയ്ക്ക് കൊച്ചി വിമാനത്താവളത്തിന്റെയും ചുമതല നല്‍കി.\nകോഴിക്കോട് വിമാനത്താവളത്തിന്റെ ചുമതല വഹിക്കുന്നത് എടിഎസ് എസ്‌പി ചൈത്ര തെരേസ ജോണ് ആണ്.\nകണ്ണൂര് ജില്ലാ പൊലീസ് മേധാവി യതീഷ് ചന്ദ്ര.ജി.എച്ച്, വയനാട് സ്‌പെഷ്യല് മൊബൈല് സ്‌ക്വാഡ് എ.എസ്.പി ആനന്ദ്.ആര് എന്നിവര്‍ക്കാണ് കണ്ണൂര് വിമാനത്താവളത്തിന്റെ ചുമതല.\nഅതത് റേഞ്ച് ഡിഐജിമാര്‍ക്ക് വിമാനത്താവളങ്ങളുടെ മേല്‍നോട്ട ചുമതലയും നല്‍കിയിട്ടുണ്ട്.\nആറു ജില്ലകളിൽ അതീവ ജാഗ്രത\nഉറവിടം കണ്ടെത്താൻ കഴിയാത്ത രോഗികൾ കൂടുതലുളള ആറു ജില്ലകളിൽ അതീവ ജാഗ്രത നിർദേശം. തിരുവനന്തപുരം, തൃശൂര്, പാലക്കാട്, കാസര്‍കോട്, കണ്ണൂര്, മലപ്പുറം ജില്ലകളിൽ നിയന്ത്രണങ്ങള് കടുപ്പിക്കും. തൃശൂർ നഗരം ഭാഗികമായി അടച്ചിട്ടുണ്ട്. കൊച്ചിയിലെ കണ്ടെയ്ൻമെന്‍റ് സോണുകള് ഉള്‍പ്പെടുന്ന ശ്രീമൂലനഗരം, വെങ്ങോല, നായരമ്പലം പ്രദേശങ്ങള് കടുത്ത ജാഗ്രതയിലാണ്.\nഓണ്‍ലൈന് വിപണിയില് സര്‍ക്കാരിന്‍റെ ഗദ്ദിക മാസ്ക്\nപട്ടികജാതി/പട്ടികവര്‍ഗ്ഗ ക്ഷേമ വകുപ്പിന്റെ ആഭിമുഖ്യത്തിൽ ഉല്‍പ്പാദിപ്പിക്കുന്ന ഗദ്ദിക മാസ്കുകള് ഇന്ന് മുതല് ആമസോണ് ഓണ്‍ലൈന് വിപണിയില് ലഭ്യമാകും. ലോകത്ത് എവിടെ നിന്നും മാസ്ക് ഓര്‍ഡര് ചെയ്യാം.\nഗദ്ദിക ഉൽപ്പന്നങ്ങൾ വാങ്ങുന്നതിനായി ഈ ലിങ്കിൽ ക്ലിക്ക് ചെയ്യുക: amazon.in/s?k=Gadhika&ref=bl_dp_s_web_0\nപ്ലാസ്മ തെറാപ്പി പരിയാരം മെഡിക്കൽ കോളേജിലും\nകണ്ണൂർ പരിയാരം മെഡിക്കൽ കോളജിൽ കോവിഡ് രോഗം ബാധിച്ച 54 കാരന് പ്ലാസ്മ തെറാപ്പി നൽകി. ഈ മാസം 20നാണ് കടുത്ത ന്യൂമോണിയ ബാധിച്ച കൂടാളി സ്വദേശിയായ ഗൾഫിൽ നിന്ന് വന്ന രോഗിയെ കണ്ണൂർ ഗവ മെഡിക്കൽ കോളേജിൽ കൊണ്ടുവന്നത്. കണ്ണൂരിലെ ആദ്യ പ്ലാസ്മ തെറാപ്പിയാണിത്. രോഗം ഗുരുതരമാവാൻ ഉള്ള സാധ്യത കണ്ടതോടെ രോഗിക്ക് പ്ലാസ്മ തെറാപ്പി പ്രസ്തുത നൽകാൻ തീരുമാനിക്കുകയായിരുന്നു.\nകോവിഡ് -19 രോഗമുക്തി നേടിയ ഒരു രോഗിയുടെ രക്തത്തിൽ ഉള്ള പ്ലാസ്മ വേർതിരിച്ചു മറ്റൊരു രോഗിക്ക് നൽകുന്ന ചികിത്സ രീതിയാണ് പ്ലാസ്മ തെറാപ്പി. കോഴിക്കോട് മെഡിക്കൽ കോളേജിൽ ഇങ്ങനെ കോവിഡ് രോഗമുക്തി നേടിയ ഒരു രോഗിയുടെ രക്തത്തിൽ നിന്ന് പ്ലാസ്മ അവിടെ നിന്ന് തന്നെ വേർതിരിച്ചു. അതിനുശേഷം കണ്ണൂർ ഗവ മെഡിക്കൽ കോളേജിൽ എത്തിച്ച ശേഷം ഇവിടെ നിന്ന് പ്ലാസ്മ തെറാപ്പി ചെയ്യുകയാണ് ഉണ്ടായത്. രോഗിയുടെ നില ഗുരുതരമായി തന്നെ തുടരുകയാണ്.\nതൃശൂർ ജില്ലയിൽ 10 പേർക്ക് കൂടി കോവിഡ്; മൂന്ന് പേർ നെഗറ്റീവായി\nതൃശൂർ ജില്ലയിൽ വ്യാഴാഴ്ച (ജൂൺ 25) 10 പേർക്ക് കോവിഡ് സ്ഥിരീകരിച്ചു. ഇതിൽ ഏഴ് പേർ വിദേശത്തു നിന്ന് വന്നവരും ഒരാൾ തമിഴ്‌നാട്ടിൽ നിന്നും ഒരാൾ ഗുജറാത്തിൽ നിന്നും വന്നവരാണ്. ഒരാൾക്ക് സമ്പർക്കത്തിലൂടെ രോഗം സ്ഥിരീകരിച്ചു. പൊയ്യ സ്വദേശിനിയായ തൃശൂർ കോർപ്പറേഷൻ ആരോഗ്യവിഭാഗത്തിലെ ഓഫീസ് ജീവനക്കാരി (33 വയസ്സ്)ക്കാണ് സമ്പർക്കത്തിലൂടെ രോഗം സ്ഥിരീകരിച്ചത്.\nമൂന്ന് പേർ നെഗറ്റീവായി. ജൂൺ അഞ്ചിന് ഒമാനിൽ നിന്ന് വന്ന പറപ്പൂർ സ്വദേശി (28 വയസ്സ്, പുരുഷൻ), ജൂൺ 20 ന് സൗദി അറേബ്യയിൽ നിന്ന് വന്ന കുന്നംകുളം സ്വദേശി (59 വയസ്സ്, പുരുഷൻ), ജൂൺ 23 ന് തിരുനെൽവേലിയിൽ നിന്ന് വന്ന തെക്കുംകര സ്വദേശി (49 വയസ്സ്, പുരുഷൻ), ജൂൺ 10 ന് കുവൈറ്റിൽ നിന്ന് വന്ന മേലൂർ സ്വദേശി (42 വയസ്സ്, പുരുഷൻ), ജൂൺ 13 ന് കുവൈറ്റിൽ നിന്ന് വന്ന വരന്തരപ്പിള്ളി സ്വദേശി (29 വയസ്സ്, പുരുഷൻ), ജൂൺ 11 ന് ഗുജറാത്തിൽ നിന്ന് വന്ന കാട്ടൂർ സ്വദേശി (46 വയസ്സ്, പുരുഷൻ), ജൂൺ 12 ന് കുവൈറ്റിൽ നിന്ന് വന്ന കാട്ടൂർ സ്വദേശി (46 വയസ്സ്, പുരുഷൻ), ജൂൺ 17 ന് ബഹറൈനിൽ നിന്ന് വന്ന കരിക്കാട് സ്വദേശി (36 വയസ്സ്, പുരുഷൻ), ജൂൺ 21 ന് മസ്‌ക്കറ്റിൽ നിന്ന് വന്ന തൃക്കൂർ സ്വദേശി (37 വയസ്സ്, പുരുഷൻ) എന്നിവരാണ് രോഗം സ്ഥിരീകരിച്ച മറ്റുളളവർ.\n45 വയസുള്ള പുരുഷൻ, വലിയവിള തിരുമല സ്വദേശി, ജൂൺ16 ന് കുവൈറ്റിൽ നിന്നെത്തി.\n40 വയസ്, പുരുഷൻ, ഒഡീസ സ്വദേശി, മാനസിക പ്രശ്നങ്ങളുണ്ട്. ഒഡീസയിൽ നിന്ന് ജൂൺ 22 ന് എത്തി.\nരണ്ടു വയസുള്ള ആണ്‍കുട്ടിയും ആറു വയസുള്ള പെണ്‍കുട്ടിയും ഉള്‍പ്പടെ\nകൊല്ലം ജില്ലയില് ഇന്ന് 13 പേര്‍ക്ക് കോവിഡ് സ്ഥിരീകരിച്ചു. ആറു പേര് സൗദിയില് നിന്നും നാലുപേര് കുവൈറ്റില് നിന്നും ഒരാള് ദുബായില് നിന്നും ഒരാള് നൈജീരിയയില് നിന്നും ഒരാള് ചെന്നൈയില് നിന്നും എത്തിയവരാണ്.\nകല്ലുംതാഴം സ്വദേശികളായ രണ്ടു വയസുള്ള ആണ്‍കുട്ടി\nആറു വയസുള്ള പെണ്‍കുട്ടി\nഓച്ചിറ വവ്വാക്കാവ് സ്വദേശി(40 വയസ്)\nകുണ്ടറ ഇളമ്പള്ളൂര് സ്വദേശി(30 വയസ്)\nകരീപ്ര വാക്കനാട് സ്വദേശി(34 വയസ്)\nപവിത്രേശ്വരം കൈതക്കോട് സ്വദേശി(44 വയസ്)\nകണ്ണനല്ലൂര് സ്വദേശി(24 വയസ്)\nവെസ്റ്റ് കല്ലട കരാളിമുക്ക് സ്വദേശി(27 വയസ്)\nതഴവ സ്വദേശി(51 വയസ്)\nവെട്ടിക്കവല കോട്ടവട്ടം സ്വദേശി(40 വയസ്)\nകരിക്കോട് സ്വദേശി(42 വയസ്)\nകരുനാഗപ്പള്ളി തഴവ സ്വദേശി(35 വയസ്)\nകരുനാഗപ്പള്ളി ആലുംകടവ് സ്വദേശി(47 വയസ്)\nവയനാട് ജില്ലയില് രണ്ടു പേര്‍ക്ക് കൂടി കോവിഡ്\nവയനാട് ജില്ലയില് രണ്ട് പേര്‍ക്ക് കൂടി കോവിഡ് സ്ഥിരീകരിച്ചു. ചെന്നൈയില് നിന്നും ജൂണ് 16 ന് ജില്ലയിലെത്തിയ ചുളളിയോട് സ്വദേശി 23 കാരിയും അബുദാബിയില് നിന്നും കോഴിക്കോട് വിമാനത്താവളം വഴി ജൂണ് 18 ന് ജില്ലയിലെത്തിയ പടിഞ്ഞാറത്തറ സ്വദേശി 23 കാരനുമാണ് വ്യാഴാഴ്ച്ച രോഗം സ്ഥിരീകരിച്ചത്. ഇരുവരും കോവിഡ് കെയര് സെന്ററില് നിരീക്ഷണത്തിലായിരുന്നു. നിലവില് രോഗം സ്ഥിരീകരിച്ച് 31 പേര് ജില്ലാ ആശുപത്രിയിലും ഒരാള് കോഴിക്കോട് മെഡിക്കല് കോളേജിലും ചികിത്സയിലുണ്ട്.\nകോഴിക്കോട് ജില്ലയില് ഏഴ് കോവിഡ് കേസുകള്\nകോഴിക്കോട് ജില്ലയില് ഇന്ന് ഏഴ് കോവിഡ് കേസുകള്‍കൂടി റിപ്പോര്‍ട്ട് ചെയ്തതായി ജില്ലാ മെഡിക്കല് ഓഫീസര് ഡോ. ജയശ്രീ വി. അറിയിച്ചു.\nകാരശ്ശേരി സ്വദേശി (27) – ജൂണ് 23 ന് ചെന്നൈയില് നിന്നും ട്രാവലറില് വാളയാര് ചെക്ക് പോസ്റ്റില് എത്തി. രോഗലക്ഷണങ്ങളെ തുടര്‍ന്ന് ടാക്സിയില് കോഴിക്കോട് മെഡിക്കല് കോളേജില് എത്തി. സ്രവ പരിശോധന പോസിറ്റീവ് ആയതിനെ തുടര്‍ന്ന് മെഡിക്കല് കോളേജില് ചികിത്സയിലാണ്.\nകക്കോടി സ്വദേശി (48) ജൂണ് 18 ന് ദുബായില് നിന്നും വിമാനമാര്‍ഗ്ഗം കോഴിക്കോടെത്തി. സര്‍ക്കാര് സജ്ജമാക്കിയ വാഹനത്തില് കുന്ദമംഗലത്തെത്തി കോവിഡ് നിരീക്ഷണകേന്ദ്രത്തില് നിരീക്ഷണത്തിലായിരുന്നു. രോഗലക്ഷണങ്ങളെ തുടര്‍ന്ന് ജൂണ് 26 ന് സര്‍ക്കാര് പ്രത്യേകം തയ്യാറാക്കിയ വാഹനത്തില് ബീച്ച് ആശുപത്രിയിലെത്തി സ്രവസാമ്പിള് പരിശോധനയക്ക് നല്‍കി. പരിശോധന ഫലം പോസിറ്റീവ് ആയതിനെ തുടര്‍ന്ന് ചികിത്സയ്ക്കായി ആംബുലന്‍സില് എഫ്.എല്.ടി.സിയിലേക്ക് മാറ്റി.\nഉണ്ണികുളം സ്വദേശി (44) ജൂണ് 18 ന് വിമാനമാര്‍ഗ്ഗം ഖത്തറില് നിന്നും കോഴിക്കോടെത്തി സര്‍ക്കാര് സജ്ജമാക്കിയ വാഹനത്തില് കോഴിക്കോട് കോവിഡ് നിരീക്ഷണകേന്ദ്രത്തിലെത്തി നിരീക്ഷണത്തിലായിരുന്നു. രോഗലക്ഷണങ്ങളെ തുടര്‍ന്ന് ജൂണ് 22 ന് സര്‍ക്കാര് പ്രത്യേകം സജ്ജമാക്കിയ വാഹനത്തില് കോഴിക്കോട് മെഡിക്കല് കോളേജ് ആശുപത്രിയിലെത്തി സ്രവ പരിശോധന നടത്തി. പോസിറ്റീവ് ആയതിനെ തുടര്‍ന്ന് അവിടെ ചികിത്സയിലാണ്.\nതൂണേരി സ്വദേശിയായ പെണ്‍കുട്ടി (2)- ജൂണ് 19 ന് വിമാനമാര്‍ഗ്ഗം മസ്‌ക്കറ്റില് നിന്നും കൊച്ചിയിലെത്തി. ടാക്സിയില് വീട്ടിലെത്തി നിരീക്ഷണത്തിലായിരുന്നു. രോഗലക്ഷണങ്ങളെ തുടര്‍ന്ന് ജൂണ് 23 ന് സര്‍ക്കാര് പ്രത്യേകം സജ്ജമാക്കിയ വാഹനത്തില് നാദാപുരം ജില്ലാ ആശുപത്രിയില് എത്തി പോസിറ്റീവ് ആയതിനെ തുടര്‍ന്ന് മെഡിക്കല് കോളേജ് ആശുപത്രിയില് ചികിത്സയിലാണ്.\nകൊടുവളളി സ്വദേശി (52)- ജൂണ് 15 ന് കുവൈറ്റില് നിന്നും വിമാനമാര്‍ഗ്ഗം കൊച്ചിയിലെത്തി. രോഗലക്ഷണങ്ങളെതുടര്‍ന്ന് കളമശ്ശേരി ആശുപത്രിയില് പ്രവേശിപ്പിച്ചു. സ്രവ പരിശോധന നടത്തി പോസിറ്റീവ് ആയതിനെ തുടര്‍ന്ന് അവിടെ ചികിത്സയിലാണ്.\nവെസ്റ്റ്ഹില് സ്വദേശി(42)- ജൂണ് 19 ന് കുവൈറ്റില് നിന്നും വിമാനമാര്‍ഗ്ഗം കണ്ണൂരിലെത്തി. സര്‍ക്കാര്‍സജ്ജമാക്കിയ വാഹനത്തില് എന്.ഐ.ടിയിലെത്തി കൊറേണ കെയര് സെന്ററില് നിരീക്ഷണത്തിലായിരുന്നു. രോഗലക്ഷണങ്ങളെതുടര്‍ന്ന് സ്രവ പരിശോധന നടത്തി പോസിറ്റീവ് ആയി. ചികിത്സക്കായി എഫ്.എല്.ടി.സിയിലേക്ക് മാറ്റി.\n42 വയസ്സുള്ള തമിഴ്നാട് നീലഗിരി സ്വദേശി ജൂണ് 23 ന് ദുബായില് നിന്നും വിമാനമാര്‍ഗ്ഗം കോഴിക്കോട് എത്തി. രോഗലക്ഷണങ്ങളെതുടര്‍ന്ന് മെഡിക്കല് കേളേജിലേക്ക് ഗവ. സജ്ജമാക്കിയ വാഹനത്തില് എത്തിച്ചു. സ്രവ പരിശോധന നടത്തി പോസിറ്റീവ് ആയതിനെ തുടര്‍ന്ന് അവിടെ ചികിത്സയിലാണ്.\nഏഴുപേരുടേയും ആരോഗ്യനില തൃപ്തികരമാണെന്ന് ജില്ലാ മെഡിക്കല് ഓഫീസര് അറിയിച്ചു.\nരോഗമുക്തി നേടിയവര്: എഫ്.എല്.ടി.സി യില് ചികിത്സയിലായിരുന്ന അഴിയൂര് സ്വദേശികള് ( 32, 59 വയസ്സ്), കുന്നുമ്മല് സ്വദേശി (58), കൊയിലാണ്ടി സ്വദേശികള് (65, 52), തുറയൂര് സ്വദേശി (49)\nഇതോടെ ഇതുവരെ പോസിറ്റീവായ കോഴിക്കോട് സ്വദേശികളുടെ എണ്ണം 226 ഉം രോഗമുക്തി നേടിയവര് 142 ഉമായി. ഒരാള് ചികിത്സയ്ക്കിടെ മരണപ്പെട്ടു.\nമലപ്പുറം ജില്ലയില് ആറ് പേര്‍ക്ക് കൂടി കോവിഡ് 19 സ്ഥിരീകരിച്ചു\nമലപ്പുറം ജില്ലയില് ആറ് പേര്‍ക്ക് കൂടി ഇന്നലെ (ജൂണ് 25) കോവിഡ് 19 സ്ഥിരീകരിച്ചു. ഇന്നലെ ആര്‍ക്കും സമ്പര്‍ക്കത്തിലൂടെ രോഗബാധയുണ്ടായിട്ടില്ലെന്നും രോഗം സ്ഥിരീകരിച്ചവരെല്ലാം വിദേശ രാജ്യങ്ങളില് നിന്നും തിരിച്ചെത്തിയവരാണെന്നും ജില്ലാ കലക്ടര് കെ. ഗോപാലകൃഷ്ണന് അറിയിച്ചു. രോഗം സ്ഥിരീകരിച്ചവരെല്ലാം മഞ്ചേരി ഗവ. മെഡിക്കല് കോളജ് ആശുപത്രിയില് ചികിത്സയിലാണ്.\nജൂണ് 13 ന് ഘാനയില് നിന്ന് കൊച്ചി വഴി തിരിച്ചെത്തിയ തേഞ്ഞിപ്പലം കടക്കാട്ടുപാറ സ്വദേശിനി 27 വയസുകാരി, ജൂണ് 17 ന് റാസല്‍ഖൈമയില് നിന്ന് കരിപ്പൂര് വഴി തിരിച്ചെത്തിയ പെരുവള്ളൂര് പറമ്പില്‍പീടിക സ്വദേശി 26 വയസുകാരന്, മസ്‌കറ്റില് നിന്ന് കരിപ്പൂര് വഴി ജൂണ് 19 ന് തിരിച്ചെത്തിയ തിരൂര് താഴേപ്പാലം സ്വദേശി 50 വയസുകാരന്, കുവൈത്തില് നിന്ന് കരിപ്പൂര് വഴി ജൂണ് 11 ന് തിരിച്ചെത്തിയ അങ്ങാടിപ്പുറം ചെരക്കാപറമ്പ് പീടികപടി സ്വദേശി 49 വയസുകാരന്, കുവൈത്തില് നിന്ന് കരിപ്പൂര് വഴി ജൂണ് 12 ന് തിരിച്ചെത്തിയ കണ്ണമംഗലം പടപ്പറമ്പ് സ്വദേശി 38 വയസുകാരന്, ജൂണ് 10 ന് കുവൈത്തില് നിന്ന് കരിപ്പൂര് വഴി തിരിച്ചെത്തിയ ഇരിമ്പിളിയം മോസ്‌കോ സ്വദേശി 30 വയസുകാരന് എന്നിവരാണ് മഞ്ചേരി ഗവ. മെഡിക്കല് കോളജ് ആശുപത്രിയില് ചികിത്സയില് കഴിയുന്നത്.\nകാസർഗോഡ് ജില്ലയില് നാല് പേര്‍ക്ക് കൂടി കോവിഡ്\nഇന്ന് കാസർഗോഡ് ജില്ലയില് നാല് പേര്‍ക്ക് കൂടി കോവിഡ് 19 സ്ഥിരീകരിച്ചു. രോഗം സ്ഥിരീകരിച്ച എല്ലാവരും വിദേശത്ത് നിന്ന് എത്തിയവരാണെന്ന് ജില്ലാ മെഡിക്കല് ഓഫീസര് ഡോ എ വി രാംദാസ് അറിയിച്ചു. ജൂണ് 11 ന് കൂവൈത്തില് നിന്നു വന്ന 50 വയസുള്ള മടിക്കൈ പഞ്ചായത്ത് സ്വദേശി, ജൂണ് 14 ന് കുവൈത്തില് നിന്നു വന്ന 47 വയസുള്ള പള്ളിക്കര പഞ്ചായത്ത് സ്വദേശി, 47 വയസുള്ള പുല്ലൂര് പെരിയ പഞ്ചായത്ത് സ്വദേശി, ജൂണ് 21 ന് ഖത്തറില് നിന്നെത്തിയ 43 വയസുള്ള കാഞ്ഞങ്ങാട് നഗരസഭാ സ്വദേശി എന്നിവര്‍ക്കാണ് കോവിഡ് സ്ഥിരീകരിച്ചത്.\nഇടുക്കി ജില്ലയില് ഇന്ന്3പേര്‍ക്ക് കോവിഡ് സ്ഥിരീകരിച്ചു\nഇടുക്കി ജില്ലയില് ഇന്ന്3പേര്‍ക്ക് കോവിഡ് 19 സ്ഥിരീകരിച്ചതായി ജില്ലാ കളക്ടര് അറിയിച്ചു.\n1, 2. ജൂണ് 17ന് ഡല്‍ഹിയില് നിന്നും കാർ മാർഗം വീട്ടിൽ എത്തിയ വെള്ളത്തൂവല് സ്വദേശികള്(49 വയസ്സ്, 33 വയസ്സ്).രോഗലക്ഷണങ്ങള് പ്രകടിപ്പിച്ച 49 വയസ്സുകാരനെ ഇന്നലെ (24.06) കോട്ടയം മെഡിക്കല് കോളേജില് അഡ്മിറ്റ് ചെയ്തിരുന്നു. രണ്ടാമത്തെയാള് വീട്ടില് നിരീക്ഷണത്തിലായിരുന്നു. ഇദ്ദേഹത്തെ ഇടുക്കി ജില്ലാ ആശുപത്രിയില് പ്രവേശിപ്പിച്ചു.\n3. ജൂണ് 11ന് ഡല്‍ഹിയില് നിന്നും വിമാന മാർഗം എത്തിയ നെടുങ്കണ്ടം എഴുകുംവയല് സ്വദേശി (64).കൊച്ചിയിൽ നിന്നും ടാക്സിയിൽ വീട്ടിലെത്തി നിരീക്ഷണത്തിലായിരുന്നു. ഇടുക്കി മെഡിക്കല് കോളേജില് പ്രവേശിപ്പിച്ചു.\nകോട്ടയത്ത് രണ്ടു പേര്‍ക്കു കൂടി കോവിഡ്; രണ്ടു പേര്‍ക്ക് രോഗമുക്തി\nകോട്ടയം ജില്ലയില് രണ്ടു പേര്‍ക്ക് കോവിഡ് സ്ഥിരീകരിച്ചു. ഡല്‍ഹിയില്‍നിന്ന് ജൂണ് 12 ന് എത്തി ഹോം ക്വാറന്‍റയിനില് കഴിഞ്ഞിരുന്ന കറുകച്ചാല് വെട്ടിക്കാവുങ്കല് സ്വദേശിനി(46)ക്കും മുംബൈയില് നിന്ന് ജൂണ് 19 ന് എത്തി പഴയിടത്തെ ക്വാറന്‍റയിന് കേന്ദ്രത്തില് കഴിഞ്ഞിരുന്ന കരിക്കാട്ടൂര് സ്വദേശി(31)ക്കുമാണ് രോഗം ബാധിച്ചത്. കറുകച്ചാല് സ്വദേശിനിക്ക് രോഗലക്ഷണങ്ങള് ഉണ്ടായിരുന്നില്ല. തുടര്‍ച്ചയായ ചുമയെത്തുടര്‍ന്നാണ് കരിക്കാട്ടൂര് സ്വദേശിയെ പരിശോധനയ്ക്ക് വിധേയനാക്കിയത്.\nജില്ലയില് രണ്ടു പേര് രോഗമുക്തരായി മഹാരാഷ്ട്രയില്‍നിന്ന് എത്തിയശേഷം ജൂണ് 18 ന് രോഗം സ്ഥിരീകരിച്ച ചിങ്ങവനം സ്വദേശിനി(27), ദുബായില് നിന്ന് എത്തിയശേഷം ജൂണ് 19ന് രോഗം സ്ഥിരീകരിച്ച കോട്ടയം എസ് എച്ച് മൗണ്ട് സ്വദേശിനി (31) എന്നിവരെയുമാണ് കോട്ടയം മെഡിക്കല് കോളേജ് ആശുപത്രിയില്‍നിന്ന് ഡിസ്ചാര്‍ജ് ചെയ്തത്.\nതൃശൂർ ജില്ലയിലെ കണ്ടെയിൻമെൻറ് സോണുകൾ\nകോവിഡിന്റെ പശ്ചാത്തലത്തിൽ ദുരന്തനിവാരണ നിയമം, ക്രിമിനൽ നടപടി നിയമത്തിലെ 144ാം വകുപ്പ് എന്നിവയനുസരിച്ച് ജൂൺ 21, 24 തീയതികളിൽ ജില്ലാ കളക്ടർ പ്രഖ്യാപിച്ച കണ്ടെയിൻമെൻറ് സോണുകൾ.\nതൃശൂർ കോർപ്പറേഷൻ: മൂന്ന്,24, 25, 26, 27, 31, 32, 33, 35, 36, 39, 48, 49 ഡിവിഷനുകൾ.\nചാവക്കാട് നഗരസഭ: മൂന്ന്, നാല്, എട്ട്, 19, 20, 29, 30 ഡിവിഷനുകൾ.\nകുന്നംകുളം നഗരസഭ: ഏഴ്, എട്ട്, 11, 15, 19, 20 ഡിവിഷനുകൾ.\nഏങ്ങണ്ടിയൂർ ഗ്രാമപഞ്ചായത്ത്: രണ്ട്, മൂന്ന്, നാല്, അഞ്ച്, ആറ് വാർഡുകൾ.\nവെള്ളാങ്ങല്ലൂർ ഗ്രാമപഞ്ചായത്ത്: 14, 15 വാർഡുകൾ.\nകാട്ടകാമ്പാൽ ഗ്രാമപഞ്ചായത്ത്: ആറ്, ഏഴ്, ഒമ്പത് വാർഡുകൾ.\nകടവല്ലൂർ ഗ്രാമപഞ്ചായത്ത്: 14, 15, 16 വാർഡുകൾ.\nWeb Title: Kerala covid 19 coronavirus tracker newswrap june 25


ബാത്ത് റൂം സ്മാര്‍ട്ടാക്കാം, സിംപിളായി; ഈ ഓഫറുകൾ മിസ്സാക്കല്ലേ.. | amazon home décor| bathroom\nJan 13, 2022, 02:08 PM IST\nഹോം ഡെക്കറിന് വേണ്ടി വലിയ നിക്ഷേപങ്ങള് നടത്തുന്നവരാണ് നാം. എന്നാല് പലപ്പോഴും ബാത്ത്‌റൂം ഡെക്കറേഷനില് പലരും ഇക്കാര്യങ്ങള് വേണ്ടത്ര പരിഗണിക്കാറില്ല.\nസ്ട്രെസ്സ്, ടെൻഷൻ എന്നിവയെല്ലാം ഈ ആധുനിക കാലത്ത് നമ്മുടെ ജീവിതത്തിൽ ഒഴിച്ചുകൂടാനാവാത്ത ഭാഗമായി മാറിക്കഴിഞ്ഞു. ''ഈ തലവേദന ഒന്നു മാറിക്കിട്ടാൻ ഒന്നു കുളിക്കണം''എന്ന് പലരും പറയുന്നത് കുളിച്ചാൽ എല്ലാ അസ്വസ്ഥതതകളും മുഴുവനായി മാറും എന്നതുക്കൊണ്ടല്ല മറിച്ച് അത് അവർക്കു നൽകുന്ന ആശ്വാസം കൊണ്ടാണ്. ഒരു മൂളിപ്പാട്ടും പാടിയുള്ള നീണ്ട കുളിയെന്ന് പറയുന്നത് സിമ്പിളായിട്ടാണെങ്കിലും അതിന് നമ്മുടെ ദിനങ്ങളിൽ വലിയ പ്രാധാന്യമുണ്ട്.\nALTON ASP7221 ABS 5-INCH, 6-Function Overhead Shower Without Arm, Chrome Finish, ABS plastic,5 inch\nപലയിടങ്ങളിലും വീട് നവീകരിച്ചതാണെങ്കിലും അത്ര മേൻമ ബാത്റൂമിനുണ്ടാവാറില്ല. ആ പരാതി ഇനി നിങ്ങൾക്ക് കേൾക്കേണ്ടി വരില്ല. ആമസോണിനൊപ്പം നിങ്ങളുടെ ബാത്റൂമിനെ അടിമുടി മാറ്റാം. ആമസോണിൽ ഹോം ഇംപ്രൂവ്മെന്റ് വിഭാഗത്തിൽ മികച്ച ഓഫറുകൾ ഇപ്പോൾ ലഭ്യമാണ്.\nബാത്ത്‌റൂമിന് മോഡേണ് ലുക്ക് കിട്ടാന് ഇതാ ചില ടിപ്‌സ്. ഒന്നു പരീക്ഷിച്ചുനോക്കൂ\nബാത്ത്‌റൂം വോള് കളര് അല്പം ഡീപ് ഷെയ്ഡ് ആക്കി നോക്കാം. അല്ലെങ്കില് ബ്ലാക്ക് കളര് നല്‍കാം. അതിഗംഭീരമായ ഒരു ലുക്ക് കിട്ടും.\nബാത്ത്‌റൂമില് ഒരു ഫ്രീസ്റ്റാന്‍ഡിങ് ബാത്ത്ടബ് സെറ്റ് ചെയ്യാം. ചെറിയ സ്‌പേസ് മാത്രമുള്ള ബാത്ത്‌റൂമില് സ്‌പേസ് സേവിങ്ങിന് ഇത് സഹായിക്കും. ഒപ്പം നല്ല മോഡേണ് ലുക്കും ലഭിക്കും.\nഫ്‌ളോറിന്റെ കാര്യത്തിലാണെങ്കില് പെബ്ബിള്‍സ് പരീക്ഷിക്കാം. പെബ്ബിള്‍സ് വിരിച്ച ഫ്‌ളോര് വളരെ എളുപ്പത്തില് വൃത്തിയാക്കാന് കഴിയും അറ്റകുറ്റപ്പണികളും വളരെ കുറയും. ബാത്ത്‌റൂമിന് ഒരു മോഡേണ് ടച്ച് കിട്ടാന് അതാണ് നല്ലത്.\nപഴമ വിളിച്ചോതുന്ന ട്രെഡീഷണല് ബേസിന് ഒരെണ്ണം ബാത്ത്‌റൂമില് സെറ്റ് ചെയ്യാം. ഇത് മോഡേണ് ലുക്ക് നല്‍കും. ഇതുവഴി ബാത്ത്‌റൂമിന് അതിഗംഭീരമായ ലുക്ക് ലഭിക്കും.\nവലുപ്പം കൂടിയ ഷവറുകളാണ് ഇപ്പോഴത്തെ മോഡേണ് ബാത്ത്‌റൂമുകളുടെ ന്യൂ ട്രെന്‍ഡ്. അതുകൊണ്ട് അക്കാര്യവും ഒന്ന് മനസ്സില് വെക്കാം.\nചെറിയ സ്‌പേസ് ആണെങ്കില് അവിടെ സ്റ്റോറേജ് റാക്കുകള് ചെയ്തുവെക്കാം. ഇവ ഇന്റീരിയറിന് കൃത്യമായി യോജിക്കുന്നതാവണം. അപ്പോള് നല്ലൊരു മോഡേണ് ലുക്ക് ലഭിക്കും.\nബാത്ത്‌റൂം വോളില് വലിയ കണ്ണാടികള് സ്ഥാപിക്കാം.ഇത് മോഡേണ് ലുക്ക് കിട്ടാന് മാത്രമല്ല ബാത്ത്‌റൂമില് കുറേക്കൂടി സ്ഥലം ഉള്ളപോലെ തോന്നാനും ഇത് സഹായിക്കും.\nആക്യുയിൻ ഓവർ ഹെഡ് ഷവറിന് ആമസോണിൽ ഇപ്പോൾ 93 ശതമാനം ഡിസ്ക്കൗണ്ടുണ്ട്. 5999 രൂപയുടെ ഈ ഷവർ വെറും 599 രൂപയ്ക്ക് ലഭിക്കും. മാത്രമല്ല മറ്റ് ഹാൻഡ് ഷവറുകൾ, റെയിൻ ഷവറുകൾക്ക് 84 ശതമാനം വരെ ഡിസ്ക്കൗണ്ട് ലഭിക്കും.\nപ്ലാന്റെക്സ് സ്റ്റീൽ ഹോൾഡിങ്ങ് ടവൽ റാക്കുകൾ, സ്റ്റീൽ ഹോൾഡിങ്ങ് ലാഡർ, മൾട്ടി പർപ്പസ്സ് ഷെൽഫ് എന്നിവ 65 ശതമാനം വരെ ഡിസ്ക്കൗണ്ടിൽ ലഭ്യമാണ്.\nകോഹ്ലർ ടച്ച്ലെസ്സ് ഫോസറ്റ്, വാഷ്ബേസിൻ, ക്ലീനിങ്ങ് സെറ്റ്, ഹൈജീൻ സ്പ്രേ, ബാത്ത്റൂം ആസ്സസറീസ് എന്നിവ 30 ശതമാനത്തിനു മുകളിൽ ഡിസ്ക്കൗണ്ടിൽ ലഭിക്കും.\nKohler Rain Duet Filter Shower Head - 5-Spray Multifunction Overhead Shower with WATER PURIFIER CARTRIDGE - works best with Hard Water Softener - Wall-mount, Polished Finish, Chrome - 109 mm\nഹോംക്യൂബ് കിച്ചൺ ആന്റ്റ് ബാത്ത്റൂം ആസ്സസറീസ് വിഭാഗത്തിൽ പ്ലാസ്റ്റിക്ക് വോൾ ഹോൾഡർ, സ്ക്രീൻ ക്ലീനർ, ഡ്രിൽ ബ്രഷ് സെറ്റ് 30 മുതൽ 70 ശതമാനത്തിൽ ലഭ്യമാണ്.\nമാത്രമല്ല വാഷിങ്ങ് മെഷിൻ അഡാപ്റ്ററുകൾ 78 ശതമാനത്തിനും, ക്ലീനീങ്ങ് ക്ലോത്തുകൾ 58 ശതമാനത്തിനും ഉള്ള ഓഫറിലും ലഭ്യമാണ്.\nShowers Keep You Cool\nആമസോണ് റിപ്പബ്ലിക്ക് ഡേ സെയിൽ; ലാപ്പ് ടോപ്പുകളും ഹെഡ്‌ഫോണുകളും വൻ വിലക്കുറവിൽ വാങ്ങാം


ഇനി രോഹിത് ശർമ്മ ഇന്ത്യയെ നയിക്കും ,ന്യൂസിലൻഡിനെതിരെയുള്ള ടീമിനെ പ്രഖ്യാപിച്ചു - Sportssify\nന്യൂസിലൻഡിനെതിരായ ടി20 പരമ്പരയ്ക്കുള്ള ഇന്ത്യൻ ടീമിനെ പ്രഖ്യാപിച്ചു. രോഹിത് ശർമ്മയെ ടീമിന്റെ ക്യാപ്റ്റനായി തിരഞ്ഞെടുത്തു. കെ എൽ രാഹുലിനെ വൈസ് ക്യാപ്റ്റനായും തിരഞ്ഞെടുത്തു. കോഹ്ലിക്ക് ഈ ടൂർണമെന്റിൽ വിശ്രമം നൽകി. കോഹ്ലി ലോകകപ്പോടെ ടി20 ക്യാപ്റ്റൻ സ്ഥാനം ഉപേക്ഷിച്ചിരുന്നു. മൂന്ന് ടി20 മത്സരങ്ങൾ ആണ് പരമ്പരയിൽ ഉള്ളത്.\nകൊൽക്കത്തയ്ക്കായി തിളങ്ങിയ വെങ്കിടേഷ് അയ്യർ ടീമിൽ ഇടം നേടി.പുതുമുഖങ്ങൾക്ക് പ്രാധാന്യം നൽകിക്കൊണ്ടുള്ള 16 അംഗ ടീമിനെയാണ് പ്രഖ്യാപിച്ചിരിക്കുന്നത്. സ്ഥാനമൊഴിഞ്ഞ കോലിക്ക് പകരക്കാരനായാണ് രോഹിതിനെ നിയമിച്ചത്. ഋതുരാജ് ഗെയ്ക്ക് വാദ്, വെങ്കിടേഷ് അയ്യര്, ഹര്‍ഷാല് പട്ടേല്, ആവേശ് ഖാന് എന്നിവരും ടീമില് ഇടം പിടിച്ചു.നവംബർ 17ന് ജയ്പുർ, 19ന് റാഞ്ചി, 21ന് കൊൽക്കത്ത എന്നിവിടങ്ങളിലാണ് ട്വന്റി20 മത്സരങ്ങൾ.\nട്വന്റി20 ലോകകപ്പിലെ മോശം പ്രകടനത്തിന്റെ അടിസ്ഥാനത്തിൽ സമ്പൂർണ അഴിച്ചുപണി നടത്തിയാണ് ടീമിനെ പ്രഖ്യാപിച്ചിരിക്കുന്നത്. സ്ഥാനമൊഴിഞ്ഞ നായകൻ വിരാട് കോലി, ജസ്പ്രീത് ബുമ്ര, മുഹമ്മദ് ഷമി, രവീന്ദ്ര ജഡേജ തുടങ്ങിയവർക്ക് വിശ്രമം അനുവദിച്ചു. ലോകകപ്പ് ടീമിൽനിന്ന് തഴഞ്ഞ യുസ്‌വേന്ദ്ര ചെഹൽ, ശ്രേയസ് അയ്യർ തുടങ്ങിയവർ കിവീസിനെതിരെ പരമ്പരയ്ക്കുള്ള ടീമിൽ തിരിച്ചെത്തി. അതേസമയം, ലോകകപ്പ് ടീമിൽ ഇടമില്ലാതിരുന്ന ശിഖർ ധവാനെ ഇത്തവണയും പരിഗണിച്ചില്ല. ലോകകപ്പ് ടീമിലുണ്ടായിരുന്ന ഷാർദുൽ ഠാക്കൂറിനും ടീമിൽ ഇടംലഭിച്ചില്ല.ലോകകപ്പ് ടീമിൽ ഇടമില്ലാതിരുന്ന മുഹമ്മദ് സിറാജും ടീമിൽ തിരിച്ചെത്തി.\nടീം ഇന്ത്യ: രോഹിത് ശര്‍മ, കെഎല് രാഹുല്, ഋതുരാജ് ഗെയ്ക്ക് വാദ്, ശ്രേയസ് അയ്യര്, സൂര്യകുമാര് യാദവ്, ഋഷഭ് പന്ത്, ഇഷാന് കിഷന്, വെങ്കിടേഷ് അയ്യര്, യുവേന്ദ്ര ചാഹല്, ആര് അശ്വിന്, ആക്‌സര് പട്ടേല്, ആവേശ് ഖാന്, ഭുവനേശ്വര് കുമാര്, ദീപക് ചഹാര്, ഹര്‍ഷാല് പട്ടേല്, മുഹമ്മദ് സിറാജ്


ബോക്സിംഗില് സായ് ഹീറോയാണ്.. വെറും 14 വയസ്സില് കേരളത്തിന് വേണ്ടി സായ് കൃഷ്ണ നേടിയത് വെങ്കല മെഡല്...\n05 Aug, 2019 at 12:55 PM\nസംസ്ഥാന ചാമ്പ്യന്‍ഷിപ്പില് വെറും പന്ത്രണ്ടുവയസ്സുള്ളപ്പോഴാണ് സായ് ചാമ്പ്യനാകുന്നത്. 64 കിലോ വിഭാഗം സബ് ജൂനിയര് വിഭാഗത്തില് സ്വര്‍ണം നേടിയതാണ് റോത്തക്കിലെ ഒന്നാമത് ദേശീയ സബ് ജൂനിയര് ബോക്സിംഗ് ചാമ്പ്യന്‍ഷിപ്പില് പങ്കെടുക്കാന് അര്‍ഹത നേടിയത്.\nതിരുവനന്തപുരത്തെ ചെങ്കല്‍ചൂള കോളനിയിലാണ് സായിയും കുടുംബവും താമസിക്കുന്നത്. അച്ഛന് മുരുകേശന് ആക്രിക്കച്ചവടക്കാരനാണ്. അമ്മ സന്ധ്യ. ആറാം ക്ലാസില് പഠിക്കുന്ന സഹോദരി ശ്രുതികൃഷ്ണയും പുലിക്കുട്ടി തന്നെയാണ്. 42 കിലോ വിഭാഗം ചാമ്പ്യന്‍ഷിപ്പില് സംസ്ഥാനതലത്തില് ആദ്യമത്സരത്തില് തന്നെ ശ്രുതി സ്വര്‍ണം നേടി.\nഒമ്പതു വയസ്സുള്ളപ്പോഴാണ് സായ് കൃഷ്ണയ്ക്ക് ബോക്സിംഗ് ഹരമാകുന്നത്. കേരള സ്പോര്‍ട്സ് കൌണ്‍സിലിന്‍റെ വര്‍ക്കിംഗ് കോച്ച് ആയ എസ് പ്രേംനാഥിന്‍റെ കണ്ണില്‍പ്പെട്ടതോടെ, അവന്‍റെ കഴിവുകള് ഓരോന്നായി പുറത്തുവരികയായിരുന്നു. ആറ്റിങ്ങല് സ്പോര്‍ട്സ് സ്കൂളിലെ പരിശീലകനാണ് ഇപ്പോള് പ്രേംനാഥ്. അതിനാല് എല്ലാ ദിവസവും പരിശീലനത്തിനായി ആറ്റിങ്ങലെത്തുകയാണ് ഇപ്പോള് സായ്. ആറ്റിങ്ങലിലെ സ്പോര്‍ട്സ് സ്കൂളില് പ്രവേശനം ലഭിക്കാനുള്ള ശ്രമത്തിലാണ് സായി ഇപ്പോള്.\nsai krishnaboxing champion


ആര്.സി.സിയില് നിന്ന് രക്തം സ്വീകരിക്കുന്നതിനിടെ എച്ച്.ഐ.വി ബാധിച്ച പെണ്‍കുട്ടി മരിച്ചു • ഇ വാർത്ത | evartha\nതിരുവനന്തപുരം: ആര്‍സിസിയില് നിന്ന് എച്ച്‌ഐവി ബാധിച്ചെന്ന് സംശയിക്കുന്ന പെണ്‍കുട്ടി മരിച്ചു. കുട്ടിയെ പനിബാധിച്ചതിനെ തുടര്‍ന്ന് വണ്ടാനം മെഡിക്കല് കോളേജ് ആശുപത്രിയില് പ്രവേശിപ്പിച്ചിരിക്കുകയായിരുന്നു. കുട്ടിക്ക് ന്യൂമോണിയ ആണെന്ന് സ്ഥിരീകരിച്ചതോടെ തീവ്ര പരിചരണ വിഭാഗത്തില് ചികിത്സയിലുമായിരുന്നു. എന്നാല് ഇന്ന് ഉച്ചയോടെ സ്ഥിതി വഷളാവുകയും മരണം സംഭവിക്കുകയുമായിരുന്നു.\nആലപ്പുഴ മെഡിക്കല് കോളേജില് നിന്നും റഫര് ചെയ്തത് പ്രകാരം കഴിഞ്ഞ വര്‍ഷം മാര്‍ച്ച് ഒന്നിനായിരുന്നു കുട്ടിയെ ആര്.സി.സിയില് എത്തിച്ചത്. ചികിത്സയുടെ ഭാഗമായുള്ള പരിശോധയില് എച്ച്‌ഐവി കണ്ടെത്തിയിരുന്നില്ല. പെണ്‍കുട്ടിയുടെ മാതാപിതാക്കള്‍ക്കും എച്ച്‌ഐവി ഉണ്ടായിരുന്നില്ല.\nനാല് തവണ കീമോ തെറാപ്പി ചികിത്സക്ക് വിധേയയായ പെണ്‍കുട്ടി പല തവണയായി രക്തം സ്വീകരിച്ചിരുന്നു. അഞ്ചാമത്തെ കീമോയ്ക്ക് മുന്നോടിയായി നടത്തിയ രക്തപരിശോധനയിലാണ് എച്ച്‌ഐവി കണ്ടെത്തിയത്. ഇതോടെ ആര്‍സിസിയുടെ വിശ്വാസ്യത തന്നെ സംശയത്തിന്റെ നിഴലിലായി.\nആര്‍സിസിയ്ക്ക് രക്തംനല്‍കിയ ദാതാവില് നിന്നും രക്തം സ്വീകരിച്ചവരും ഭീതിയിലായിരുന്നു. എന്നാല് ചെന്നൈ റീജണല് ലാബില് നടത്തിയ പരിശോധനയില് പെണ്‍കുട്ടിക്ക് എച്ച്‌ഐവി ബാധ ഇല്ലെന്ന് കണ്ടെത്തിയിരുന്നു. ഡല്‍ഹിയിലെ നാഷണല് ലാബില് വീണ്ടും പരിശോധനയ്ക്ക് അയച്ചുവെങ്കിലും ഫലം ഇതുവരെ പുറത്തുവന്നിട്ടില്ല.


ജോലിസ്ഥലത്തെ അസൂയയും അപകർഷതയും മറികടക്കാൻ 10 വഴികൾ | Ways to overcome Envy and Inferiority Complex\nമനോരമ ലേഖകൻ March 20, 2019 11:07 AM IST\nസ്മാര്‍ട്ട് ആണെന്നു സ്വയം കരുതുന്ന, എല്ലാ യോഗങ്ങളിലും നിങ്ങളെ പുച്ഛത്തോടെ നോക്കുന്ന ഒരു സഹപ്രവര്‍ത്തകന് നിങ്ങള്‍ക്കുണ്ടോ? ജോലിസ്ഥലത്ത് മറ്റുള്ളവര്‍ക്കു ലഭിക്കുന്ന വിജയത്തിലും അംഗീകാരത്തിലും അപ്രൈസല് സ്‌കോറിലും വിദേശയാത്രയിലുമൊക്കെ നിങ്ങള് അസൂയാലുവാണോ? ചിലര് നിങ്ങളെക്കുറിച്ചു ഗോസിപ്പ് പരത്തുന്നുണ്ടെന്ന് തോന്നാറുണ്ടോ? നിങ്ങളുടെ ടീമിലെ സ്മാര്‍ട്ടായ, സുന്ദരികളും സുന്ദരന്മാരുമായ വ്യക്തികളുടെ സാന്നിധ്യത്തില് അപകര്‍ഷതാ ബോധം തോന്നിയിട്ടുണ്ടോ? നിങ്ങള്‍ക്കുതന്നെ അറിയാത്ത കാരണങ്ങള് കൊണ്ട്, മറ്റുള്ളവരുമായി ബന്ധപ്പെട്ട് നിങ്ങള് ജോലിസ്ഥലത്ത് സമ്മര്‍ദം അനുഭവിക്കാറുണ്ടോ ?\nഈ ചോദ്യങ്ങളില് എന്തിനെങ്കിലുമൊക്കെ ഉണ്ട് എന്നാണ് ഉത്തരമെങ്കിൽ നിങ്ങളെ കാത്ത് ഒരു സന്തോഷ വാര്‍ത്തയും ദുഃഖ വാര്‍ത്തയുമുണ്ട്. ദുഃഖവാര്‍ത്ത, നിങ്ങള് ജോലിസ്ഥലത്ത് നെഗറ്റീവ് ചിന്തകളാലും വികാരങ്ങളാലുമാണ് ചുറ്റപ്പെട്ടിരിക്കുന്നത്. അവ വൈകാതെ നിങ്ങളെ ഒരു നെഗറ്റീവ് വ്യക്തിയാക്കി കരിയര് തന്നെ നശിപ്പിച്ചേക്കാം. സന്തോഷ വാര്‍ത്ത, ഈ നെഗറ്റീവ് ചിന്തകള് നിങ്ങള്‍ക്കുണ്ട് എന്നു തിരിച്ചറിഞ്ഞ സ്ഥിതിക്ക് അവയെ നിങ്ങള്‍ക്കു മറികടക്കാന് സാധിക്കും.\nതൊഴിലടങ്ങളിലെ അസൂയ, അപകർഷത, വര്‍ക്ക് പൊളിറ്റിക്‌സ്, സമ്മര്‍ദം പോലെയുള്ള നെഗറ്റീവ് ചിന്തകളെ മറികടക്കാന് 10 മാര്‍ഗങ്ങള് മുന്നോട്ടു വയ്ക്കുന്നത് സാമൂഹിക മാധ്യമമായ ലിങ്ക്ഡ്ഇന് ഇന്ത്യ ടോപ്പ് വോയ്സ് 2018 ആയി തിരഞ്ഞെടുത്ത സ്വാതി അഗര്‍വാളാണ്. സ്വന്തം അനുഭവത്തില് നിന്നാണ് സ്വാതി നെഗറ്റീവ് ചിന്തകളെ നേരിടാനുള്ള വഴി കണ്ടുപിടിച്ചത്.\nകാരണക്കാരെ കണ്ടു പിടിക്കുക\nതുടക്കത്തിലെ ചോദ്യങ്ങള് വായിച്ചപ്പോള് നിങ്ങളുടെ മനസ്സിലൂടെ കടന്നുപോയ വ്യക്തികള് ആരെല്ലാമാണ്? അവരെ കേന്ദ്രമാക്കിയാവും നിങ്ങളുടെ നെഗറ്റീവ് ചിന്തകള് രൂപം കൊള്ളുന്നത്. അവര് മോശം ആളുകളായതു കൊണ്ടു മാത്രമാവില്ല നിങ്ങള്‍ക്കു നെഗറ്റീവ് ചിന്തയുണ്ടായതെന്ന് ആദ്യം തന്നെ മനസ്സിലാക്കുക. എല്ലാത്തിന്റെയും ആണിക്കല്ല് നിങ്ങളുടെ മനസ്സാണ്.\nചിന്തിക്കാന് മാത്രം മൂല്യമുള്ളവരാണോ അവര്?\nഅവർ ഒന്നും അറിയാത്ത, അവഗണിക്കത്തക്ക വിധം കഴിവു കെട്ടവരാണോ എന്ന് പരിശോധിക്കണം. അതോ അവര് ശരിക്കും മിടുക്കരാണോ? അവരുടെ വ്യക്തിത്വവും കഴിവുകളും പ്രശസ്തിയുമൊക്കെയാണോ അവരെ നിങ്ങള്‍ക്ക് അപ്രിയരാക്കുന്നത് ? ഇതിനെക്കുറിച്ച് വസ്തുനിഷ്ഠമായി പരിശോധിക്കുക.\nജോലിയില് നിങ്ങള്‍ക്കവരെ ആവശ്യമുണ്ടോ ?\nനിങ്ങള് ചെയ്തു കൊണ്ടിരിക്കുന്ന ജോലിയില് അവരെ നിങ്ങള്‍ക്ക് ആവശ്യമുണ്ടോ എന്നതും പരിശോധിക്കേണ്ടതാണ്. ജോലിയുമായി ബന്ധപ്പെട്ട് അവരുമായി ഇടപെടേണ്ടത് ആവശ്യമാണെങ്കില് അവരെ കൈകാര്യം ചെയ്യാനുള്ള വഴികള് കണ്ടെത്തിയേ മതിയാകൂ. നമ്മുടെ ജോലിയുമായി അവര്‍ക്ക് നേരിട്ടു ബന്ധമില്ലെങ്കില് അവരെ പൂര്‍ണമായും ഒഴിവാക്കുക. അവര് അവിടെയുണ്ടെന്നു പോലും കണക്കാക്കേണ്ട.\nമേല്‍പറഞ്ഞ ചോദ്യങ്ങള്‍ക്ക് രണ്ടിനും അല്ല എന്നാണ് ഉത്തരമെങ്കില് നെഗറ്റീവിറ്റിയുടെ കാരണക്കാരെ പൂര്‍ണമായും മറന്നു കളയുക. അതെ എന്നാണ് ഉത്തരമെങ്കില്, ഒന്നു ചിന്തിക്കുക. അവരുടെ പ്രശസ്തിക്കും ജനപ്രിയതയ്ക്കും കാരണമായ പോസിറ്റീവ് കാര്യങ്ങളും സ്വഭാവ സവിശേഷതകളും എന്തെന്ന് ആലോചിക്കുക. അവരെ മനസ്സിലാക്കാനും അവരുടെ കഥകളറിയാനും ശ്രമിക്കുക.\nസൂപ്പര് സ്റ്റാറുകളെ ബഹുമാനിക്കാന് പഠിക്കെടോ\nമേല്‍പറഞ്ഞ വ്യക്തികളെ നേരിട്ടും നാലാള് കൂടുന്നിടത്തുമൊക്കെ വച്ച് ബഹുമാനിക്കുകയും അഭിനന്ദിക്കുകയുമൊക്കെ ചെയ്യുക. എല്ലാവര്‍ക്കും അഭിനന്ദനം ഇഷ്ടമാണെന്ന് ഓര്‍ക്കുക. അവരോടു നന്നായി പെരുമാറിയാല് അത് മറ്റൊരു തരത്തില് നിങ്ങള്‍ക്കു പോസിറ്റീവായി ഭവിക്കും.\nഇനി അല്‍പം ആത്മപരിശോധന\nഇനി നമ്മുടെ ഉള്ളിലേക്ക് ഒന്നു നോക്കാം. ചില വ്യക്തികളെ നമുക്ക് ഇഷ്ടമില്ലാത്തത് നമുക്കില്ലാത്ത എന്തെങ്കിലും ഗുണം അവര്‍ക്ക് ഉള്ളതു കൊണ്ടായിരിക്കാം. ആ ഗുണം വളര്‍ത്താന് എന്തുകൊണ്ട് നമുക്കും ശ്രമിച്ചു കൂടാ. അങ്ങനെ തീരുമാനിച്ചാല്, അതിനായി ഈ വ്യക്തികളെത്തന്നെ സമീപിക്കാം. ഉദാഹരണത്തിന്, പ്രസംഗിക്കാനുള്ള കഴിവ്. നമ്മള് ഇഷ്ടപ്പെടാത്ത ആ വ്യക്തി പ്രസംഗത്തില് കിടിലനാണെങ്കില് അയാളെപ്പോലെ നന്നായി പ്രസംഗിക്കാന് എന്തു ചെയ്യണമെന്നു ചോദിച്ച് അയാളെ സമീപിക്കുക. ഇനി നേരിട്ട് ചോദിക്കാന് വയ്യെങ്കില് അവരുടെ വളര്‍ച്ചാപാത വിശലകനം ചെയ്യുക. അവര് എടുത്ത തീരുമാനങ്ങള്, പങ്കെടുത്ത പരിശീലന ക്ലാസ് എന്നിങ്ങനെ, ആ പ്രത്യേക വൈഭവം വളര്‍ത്താന് അവര് ചെയ്ത കാര്യങ്ങള് കണ്ടെത്തി നമ്മുടെ ജീവിതത്തിലും അവ പരീക്ഷിച്ചു നോക്കൂ.\nനിങ്ങളുടെ ശക്തി ദൗര്‍ബല്യങ്ങള് കണ്ടെത്തുക\nഅടുത്തിരിക്കുന്നവന് പ്രസംഗത്തിലും പ്രസന്റേഷനിലുമൊക്കെയാകും മിടുക്കന്. പക്ഷേ, നിങ്ങളെപ്പോലെ മനോഹരമായി എഴുതാനോ കോഡ് ചെയ്യാനോ അയാൾ‌ക്ക് അറിയില്ലായിരിക്കും. അതുകൊണ്ട് മറ്റൊരാളെ അനുകരിക്കും മുന്‍പ് സ്വന്തം വ്യക്തിത്വത്തെ അങ്ങനെതന്നെ അംഗീകാരിക്കാന് പഠിക്കുക. സ്വന്തം ശക്തിയും ദൗര്‍ബല്യങ്ങളും കണ്ടെത്തുക. അപ്പോള് മാത്രമേ നമ്മള് വികസിപ്പിക്കേണ്ട മേഖലകള് കണ്ടെത്തി അതിനുവേണ്ട കാര്യങ്ങള് ആരംഭിക്കാന് കഴിയൂ. നിങ്ങളെ പൂര്‍ണമായും മാറ്റിമറിക്കാനൊന്നും ശ്രമിക്കരുത്. ഒരു സമയം രണ്ടോ മൂന്നോ കാര്യങ്ങളില് പ്രവര്‍ത്തിക്കാം. പതിയെപ്പതിയെ നിങ്ങള് ആ മത്സരാത്മക നെഗറ്റീവ് വിചാരത്തില്‍നിന്നു പുറത്തു വരും. കഴിവുള്ള ഒരാളെ കാണുമ്പോള് പ്രതിയോഗി എന്നതിനു പകരം പാഠപുസ്തകം എന്നു നാം ചിന്തിക്കാന് തുടങ്ങും.\nചെറിയ ലക്ഷ്യങ്ങള് കുറിക്കുന്നത് ഒരു പ്രശ്‌നമാണ്. നിങ്ങള്‍ക്ക് അസൂയ തോന്നുന്നുവെങ്കില് അത് അടുത്ത സീറ്റിലെ സുരേഷിനെ ഓര്‍ത്താകരുത്. വളരെ വലിയ ഒരാളെ ഓര്‍ത്ത് അസൂയപ്പെടൂ. സൗന്ദര്യത്തിന്റെ കാര്യത്തില് അസൂയപ്പെടുമ്പോള് അത് ടീം ലീഡര് ലക്ഷ്മിയെ ഓര്‍ത്താകരുത്. മറിച്ച് മിസ് വേള്‍ഡ് മാനുഷി ചില്ലറെ ഓര്‍ത്തായിരിക്കണം.\nഎപ്പോൾ പുറത്തുപോകണമെന്ന് അറിയുക\nപാരവയ്പ്പ് വീരന്മാരായ ടീം ലീഡർമാർ, അർഹതയില്ലാതെ വലിയ സ്ഥാനങ്ങളിൽ ഇരിക്കുന്ന മാനേജർമാർ, സ്വാർഥമതികളായ സഹപ്രവർത്തകർ എന്നിങ്ങനെ ഒട്ടും ചേർന്നു പോകാൻ പറ്റാത്ത ഓഫിസ് അന്തരീക്ഷമാണ് ഉള്ളതെങ്കിൽ അവിടെനിന്ന് എപ്പോൾ ഗുഡ്ബൈ പറഞ്ഞു പോരണം എന്നുകൂടി അറിഞ്ഞിരിക്കണം.\nമനസ്സിൽ പക സൂക്ഷിക്കേണ്ട\nആത്യന്തികമായി എല്ലാവരും വെറും മനുഷ്യർ മാത്രമാണ്. നമ്മളെപ്പോലെ ജീവിച്ച് ഒരു നാൾ മരിച്ചു പോകുന്ന മനുഷ്യർ. ഓഫിസിലെ സ്ഥാനമാനങ്ങളും മറ്റും ഇതിനിടെ വെറും ക്ഷണികമായ കാര്യങ്ങൾ മാത്രം. അതുകൊണ്ട് ആരോടും മനസ്സിൽ വിദ്വേഷമോ പകയോ സൂക്ഷിക്കേണ്ട കാര്യമില്ല. ചിലപ്പോൾ വലിയ ശത്രുക്കൾ പിൽക്കാലത്ത് ഏറ്റവുമടുത്ത മിത്രങ്ങളായെന്നും വരാം.


09.4.2020 കോവിഡ് 19: Daily review | Infoclinic - The cure for ignorance is knowledge\nഏപ്രി. 09, 2020 ·6മിനിറ്റ് വായന\n09.4.2020 കോവിഡ് 19: Daily review\nഅസുഖം ബാധിച്ചവരുടെ എണ്ണം 15 ലക്ഷം കടന്നു. മരണസംഖ്യ 88,000 കടന്നു\nരോഗമുക്തി നേടിയവരുടെ എണ്ണം മൂന്നേകാൽ ലക്ഷം കടന്നു.\nഇറ്റലിയിൽ ഇന്നലെയും നാലായിരത്തിൽ താഴെ പുതിയ കേസുകൾ, ഇന്നലെ മാത്രം 550 ഓളം മരണങ്ങൾ. ഇതുവരെ ആകെ 1,40,000 ഓളം കേസുകളിൽ നിന്ന് 17,500 ലധികം മരണങ്ങൾ.\nസ്പെയിനിൽ ഇന്നലെ റിപ്പോർട്ട് ചെയ്യപ്പെട്ടത് അയ്യായിരത്തിൽപ്പരം കേസുകളും 700 ൽപരം മരണങ്ങളും. ഇതുവരെ ആകെ 1,48,000 ഓളം കേസുകൾ, മരണസംഖ്യ 15,000 അടുക്കുന്നു.\nജർമനിയിൽ ഇന്നലെ റിപ്പോർട്ട് ചെയ്യപ്പെട്ടത് അയ്യായിരത്തിലധികം കേസുകളും മുന്നൂറിൽ പരം മരണങ്ങളും. ആകെ റിപ്പോർട്ട് ചെയ്യപ്പെട്ട കേസുകളുടെ എണ്ണം 1,13,000 കടന്നു, മരണസംഖ്യ 2,300 കടന്നു.\nഇംഗ്ലണ്ടിൽ പുതുതായി റിപ്പോർട്ട് ചെയ്യപ്പെട്ടത് 5,400 ലധികം കേസുകൾ, മരണങ്ങൾ 900 ലധികം. ഇതുവരെ ആകെ 55,000 ലധികം കേസുകൾ, മരണസംഖ്യ 7,000 കടന്നു.\nഇറാനിൽ ഇന്നലെ റിപ്പോർട്ട് ചെയ്യപ്പെട്ടത് രണ്ടായിരത്തോളം കേസുകളും നൂറിലധികം മരണങ്ങളും. ഇതുവരെ ആകെ 65,000 ഓളം കേസുകളിൽ നിന്നും 4,000 ഓളം മരണങ്ങളും.\nഫ്രാൻസിൽ ഇന്നലെ റിപ്പോർട്ട് ചെയ്യപ്പെട്ടത് 4,000 ഓളം പുതിയ കേസുകളും 500 ലധികം മരണങ്ങളും. ഇതുവരെ ആകെ 1,12,000 ഓളം കേസുകൾ, മരണസംഖ്യ 11,000 അടുക്കുന്നു.\nഅമേരിക്കയിൽ ഇന്നലെ പുതുതായി റിപ്പോർട്ട് ചെയ്യപ്പെട്ടത് 30,000 ലധികം കേസുകളും രണ്ടായിരത്തിൽ താഴെ മരണങ്ങളും. ഇതുവരെ ആകെ റിപ്പോർട്ട് ചെയ്യപ്പെട്ടത് 4,30,000 ലധികം കേസുകൾ, മരണസംഖ്യ 15,000 അടുക്കുന്നു.\nപാക്കിസ്ഥാനിൽ ഇതുവരെ 4,200 ലധികം കേസുകളിൽ നിന്ന് 61 മരണങ്ങൾ.\nസൗദി അറേബ്യയിൽ 3,000 ഓളം കേസുകളിൽ നിന്ന് 41 ലധികം മരണങ്ങൾ.\nUAE, 2700 ഓളം കേസുകളിൽ നിന്ന് 12 മരണങ്ങൾ.\nകുവൈറ്റിൽ 850 ഓളം കേസുകളിൽ നിന്ന് ഒരു മരണം.\nമിയാമി ബീച്ച് കൺവെൻഷൻ സെൻറർ 450 ബെഡ്ഡുകളും 50 ഐസിയു ബെഡ്ഡുകളും ഉൾപ്പെട്ട ആശുപത്രിയാക്കി മാറ്റാൻ ആലോചിച്ച് ഫ്ലോറിഡ.\nവാഹന നിർമ്മാതാക്കളായ ജനറൽ മോട്ടോഴ്സിൽ നിന്നും മുപ്പതിനായിരം വെൻറിലേറ്ററുകൾ വാങ്ങാൻ അമേരിക്ക. ഒരെണ്ണത്തിന് വില 17,000 ഡോളർ.\nഇന്ത്യയിൽ ആകെ രോഗികളുടെ എണ്ണം 6000-ന് അടുത്തെത്തി. ഇന്നലെയും അറുന്നൂറോളം പുതിയ രോഗികൾ.\n560-ഓളം പേർ ഇതിനകം രോഗമുക്തി നേടി\nഏറ്റവും അധികം രോഗികൾ ഉള്ളത് മഹാരാഷ്ട്രയിൽ. 1100 മുകളിൽ. എഴുപതിലധികം മരണങ്ങളും മഹാരാഷ്ട്രയിൽ.\nതമിഴ്നാട്ടിൽ 750 ഓളം രോഗികൾ. ഡൽഹിയിൽ 600-ന് മുകളിൽ. തെലങ്കാനയിൽ 450-ന് മുകളിൽ. മുന്നൂറിലധികം രോഗികൾ ഉള്ള സംസ്ഥാനങ്ങൾ അഞ്ചെണ്ണമാണ്- രാജസ്ഥാൻ, ഉത്തർപ്രദേശ്,ആന്ധ്രപ്രദേശ്, കേരളം, മധ്യപ്രദേശ്.\nകേരളത്തിൽ ഇന്നലെ പുതിയ9രോഗികൾ കൂടി. ഇതോടെ ആകെ രോഗികളുടെ എണ്ണം 345 ആയി. 84 പേർ ഇതിനകം രോഗമുക്തി നേടി. ഇപ്പോൾ ചികിത്സയിലുള്ളത് 259 പേർ.\nഅമേരിക്ക ആവശ്യപ്പെട്ട ഗുളിക എന്നതുകൊണ്ടുമാത്രം ക്ലോറോക്വിന് അമിതമായ ഗുണഫലങ്ങൾ ഉണ്ടാവില്ല. അത് ഡോക്ടർമാരും മനസ്സിലാക്കണം. ഇത് പൂർണ്ണമായും പഠനവിധേയമാക്കിയ ഒരു മരുന്നല്ല. അതിന് വൈറസിനെതിരെ ചില ഗുണങ്ങളുണ്ട് എന്നത് മാത്രമാണ് കണ്ടെത്തിയിട്ടുള്ളത്. അതുപോലെ തന്നെ ധാരാളം ദോഷഫലങ്ങളും കണ്ടെത്തിയിട്ടുണ്ട്. ടെലിമെഡിസിൻ വഴി ഈ ഗുളിക പ്രിസ്ക്രൈബ് ചെയ്യുന്നതും പ്രിസ്ക്രിപ്ഷൻ ഇല്ലാതെ തന്നെ മെഡിക്കൽ സ്റ്റോറുകാർ വിതരണം ചെയ്യുന്നതും ശരിയായ നടപടി അല്ല. ഈ ഗുളിക പൊതുജനങ്ങൾക്ക് കഴിക്കാനുള്ളതല്ല.


വനിതാ ഫുട്ബോളിന് നൂറ് വർഷം\nആദ്യത്തെ വനിത ഫുട്‌ബോള് മത്സരം നടന്ന് ഒരു നൂറ്റാണ്ട് പൂര്‍ത്തിയാകുമ്പോള് വനിതാ താരങ്ങൾക്ക് ആദരം.  ലോകത്തെ  മികച്ച 110 പുരുഷ കളിക്കാര്‍ക്കൊപ്പം വനിതാ ഇതിഹാസതാരമായ ലിലി പാറിന്റെ പ്രതിമയും തയ്യാറാവുകയാണ്. 1920കളിലും 30കളിലും ഗോള് സ്‌കോററായ ലിലി പാറിന്റെ യഥാര്‍ത്ഥ വലിപ്പം തോന്നുന്ന പ്രതിമയാണ് മാഞ്ചസ്റ്ററിലെ നാഷണല് ഫുട്‌ബോള് മ്യൂസിയത്തിന് മുന്‍പില് സ്ഥാപിക്കുന്നത്. അടുത്തമാസം ഫ്രാന്‍സില് നടക്കുന്ന വനിത ലോകകപ്പിന് മുന്‍പ് ലിലി പാറിന്റെ  ശില്‍പ്പം അനാച്ഛദനം ചെയ്യും.\n32 വര്‍ഷം നീണ്ടു നിന്ന തന്റെ കരിയറില് 980 ഗോളുകകളാണ് ലിലി നേടിയത്. അമേരിക്കയിലെ ഓഹിയോ ഫുട്‌ബോള് ഹാള് ഓഫ് ഫെയിമില് ഇടംപിടിച്ച  ആദ്യ വനിത കുടിയായിരുന്നു ലിലി പാര്. ലിലി പാറിന്റെ കാലത്തുനിന്ന് വനിതാ ഫുട്ബോൾ വലരെ മുന്നോട്ട് പോന്നിരിക്കുന്നു. എന്നാല് കയികരംഗത്തെ സ്ത്രീകള്‍ക്ക് വഴി തെളിച്ചുതരാന് അവരുണ്ടായിരുന്നു. ഫുട്‌ബോള് അസോസിയേഷന്റെ വനിത ഫുട്‌ബോള് മാര്‍ക്കറ്റിങ് മേധാവി മാര്‍ക്കന ബോഗ്‌ഡോനോവിച്ച് പറയുന്നു’.\nപ്രെസ്റ്റണിലെ ആയുധ ഫാക്ടറിയിലെ തൊഴിലാളികളുടെ ഫുട്ബോൾ ടീമായ കെയര് ലേഡിസിനു വേണ്ടിയാണ് ലിലി ആദ്യമായി മൈതാനത്ത് ഇറങ്ങുന്നത്. എക്കാലത്തേയും ഏറ്റവും മികച്ച വനിത ഫുട്ബോൾ ടീമായാണ് ഈ സംഘം പിന്നീട് അറിയപ്പെട്ടത്.  ക്ലബിന്റെ ആദ്യ സീസണില് 34 ഗോളുകളാണ്  ലില്ലി പര് അന്ന് നേടിയത്. 14 വയസ്സ് മാത്രമായിരുന്നു അന്ന്  ലിലിയുടെ പ്രായം.\n1920ലെ ബോക്‌സിങ് ദിവസം ഗുഡിസണ് പാര്‍ക്കില്‍വെച്ചു നടന്ന ഡിക്, കെയര്, സെന്റ് ഹെലന്‍സ് ലേഡീസ് എന്നിവര് തമ്മില് നടന്ന കളി കാണാന് 53,000കാണികള് ഉണ്ടായിരുന്നു. എന്നാല് തൊട്ടടുത്ത വര്‍ഷം സ്ത്രീകള്‍ക്ക് അനുയോജ്യമായ കളിയല്ല ഫുട്‌ബോളെന്ന് പറഞ്ഞുകൊണ്ട്  വനിതാ മാച്ചുകൾ നിരോധിച്ചു. പിന്നീട് 1969ല് മാത്രമാണ് എഫ്എ ഇത് പുനഃപരിശോധിച്ചത്.  1978ലാണ് 73 വയസ്സുകാരിയായ ലിലി പാര് അന്തരിച്ചത്.


ആഗോള വ്യക്തിത്വത്തിൻ്റെ ഭാഗമാകാൻ UN ജോലികൾ – CIGI International\nപലരും ചോദിക്കുന്നു, ശശി തരൂറും മുരളി തുമ്മാരുകുടിയുമൊക്കെ UN എന്ന ഐക്യരാഷ്ട്രസംഘടനയുടെ ഭാഗമായവരല്ലോ; അവരെ പോലെ ഒരു UN ജോലിക്ക് എന്താണ് വഴി..\nഐക്യരാഷ്ട്ര സഭ എന്നത് ഒറ്റ സ്ഥാപനമല്ല. ഇപ്പോഴത്തെ ഐക്യരാഷ്ട്ര സഭ സ്ഥാപിക്കുന്നതിനു മുൻപേയുള്ള അന്താരാഷ്ട്ര തൊഴിൽ സംഘടന തൊട്ട് ഐക്യരാഷ്ട്ര യൂണിവേഴ്സിറ്റി വരെ അമ്പതിലധികം സ്ഥാപനങ്ങൾ ചേർന്ന ഒരു സംവിധാനമാണ് ഐക്യരാഷ്ട്ര സഭ എന്ന വടവൃക്ഷം. എന്നാൽ ഈ സ്ഥാപനങ്ങളിൽ വരുന്ന ഒഴിവുകളെല്ലാം ക്രോഡീകരിച്ച് നിയമനം നടത്തുവാൻ നമ്മുടെ നാട്ടിലെ യു.പി.എസ്.സി./PSC പോലൊരു സംവിധാനം നിലവിലില്ല. അതിനാൽ ഐക്യരാഷ്ട്രസഭയിൽ ജോലി വേണമെന്നുള്ളവർ ഈ സ്ഥാപനങ്ങളുടെയെല്ലാം വെബ് സൈറ്റിലും പത്രമാസികകളിലും ഉള്ള കരിയർ കോളങ്ങൾ സ്ഥിരമായി ശ്രദ്ധിക്കണം. ഇതു ക്രോഡീകരിക്കുന്ന പല വെബ് സൈറ്റുകൾ ലഭ്യമാണെങ്കിലും അവ അനദ്യോഗികമാണ്. അങ്ങനൊരു വെബ് സൈറ്റ് ആണിത്(//unjobs.org).\nയുദ്ധം മുതൽ സമാധാനം വരെ, ദുരന്തം മുതൽ ആരോഗ്യ പരിപാലനം വരെ, പോസ്റ്റൽ സർവീസ് തൊട്ടു ശൂന്യാകാശം വരെ ഇത്യാദി കാര്യങ്ങളിലൊക്കെ ഐക്യരാഷ്ട്ര സഭക്ക് താല്പര്യമുണ്ട്. അതുകൊണ്ടുതന്നെ ലോകത്തെ വിവിധ വിഷയങ്ങളിൽ ഉന്നത പരിശീലനം ലഭിച്ചവർക്ക് ഐക്യരാഷ്ട്ര സഭയുടെ വിവിധ സ്ഥാപനങ്ങളിൽ ജോലിക്ക് സാധ്യതയുണ്ട്. ഐക്യരാഷ്ട്ര സഭക്ക് ലോകത്താകമാനം 193 അംഗരാജ്യങ്ങളുണ്ട്. അവിടങ്ങളിലെ ഓരോ പൗരനും UNലെ ജോലിക്ക് അപേക്ഷിക്കാൻ അർഹതയുണ്ട്, അവരതു ചെയ്തു കൊണ്ടുമിരിക്കുന്നു. അതുകൊണ്ടുതന്നെ ഐക്യരാഷ്ട്ര സഭയിൽ ജോലി കിട്ടുക എന്നത് അത്ര എളുപ്പമല്ല. ഭാഗ്യമൊത്ത് വരുന്നവന് അത് കിട്ടുകയും ചെയ്യും.\nലോകത്ത് രണ്ടോ അതിലധികമോ സ്ഥലത്ത് ജോലി ചെയ്തിട്ടുള്ള, ഇംഗ്ലീഷ് അല്ലാത്ത യു.എൻ ഔദ്യോഗിക ഭാഷകളിൽ ഏതെങ്കിലുമൊക്കെ അറിഞ്ഞിരിക്കുന്ന ആളുകൾക്ക് ജോലി കിട്ടാനുള്ള സാധ്യത കൂടുന്നുണ്ട്. ഐക്യരാഷ്ട്ര സഭയിൽ ഏതു ജോലിക്കും സ്ത്രീകൾക്ക് മുൻഗണനയുണ്ട്. അതുകൊണ്ട് പെൺകുട്ടികൾ UN ജോലികളെ ഫോക്കസ് ചെയ്യണം.\nഐക്യരാഷ്ട്ര സഭയിൽ ജോലി പല ഗ്രേഡിൽ പല തരത്തിലുണ്ട്. പൊതുവെ പറഞ്ഞാൽ പ്രൊഫഷണൽ ആയിട്ടുള്ളവർക്ക് P ജോലികളും, ഓഫീസ് ജോലി ചെയ്യുന്നവർക്ക് G ജോലികളുമാണ് ലഭിക്കുക. ജോലികളിൽതന്നെ ഡിഗ്രി കഴിഞ്ഞാൽ ഉടൻ അപേക്ഷിക്കാവുന്നവ (P2) മുതൽ 15 വർഷം പരിചയം വേണ്ട P5 വരെയുണ്ട്. G ജോലികളിലും ഇത്തരം തരംതിരിവുണ്ട്.\nഎല്ലാത്തരം ജോലികളിലും സ്ഥിരമായിട്ടുള്ളതും താല്ക്കാലികമായിട്ടുള്ളതും ഉണ്ട്. സ്ഥിരമായിട്ടുള്ള ജോലികൾ മിക്കവാറും അതാത് സ്ഥാപനങ്ങളുടെ വെബ്സൈറ്റിൽ കൂടിയാണ് നോട്ടിഫിക്കേഷൻ നൽകുന്നത്. താൽക്കാലിക ജോലികൾ അങ്ങിനെയല്ല. പുതിയതായി ബിരുദാനന്തര ബിരുദം നേടിയവരെ ‘യംഗ് പ്രൊഫഷണൽ’ ആയി തരഞ്ഞെടുക്കുന്ന ഒരു സംവിധാനവുമുണ്ട് യു.എന്നിൽ.\nഎല്ലാ വർഷവും ഈ തെരഞ്ഞെടുപ്പുണ്ട്. എന്നാൽ, എല്ലാ വർഷവും എല്ലാ രാജ്യത്തുനിന്നുമുള്ള ഉദ്യോഗാർത്ഥികൾക്ക് അപേക്ഷിക്കാൻ അവസരമില്ല. ഐക്യരാഷ്ട്ര സഭക്കകത്ത് രാജ്യങ്ങളുടെ സന്തുലിതാവസ്ഥ നിലനിർത്താനായി പലപ്പോഴും കുറച്ച് രാജ്യങ്ങളിലെ ഉദ്യോഗാർത്ഥികളെ മാത്രമേ പരിഗണിക്കാറുള്ളൂ.\nഅതുകൊണ്ട് ഓരോ വർഷവും ഇത് ശ്രദ്ധിക്കണം (https://careers.un.org/lbw/home.aspx?viewtype=NCE&lang=en-US) സൈറ്റ് വഴി കൂടുതലറിയാം.\nഐക്യരാഷ്ട്ര സഭയുടെ മിക്കവാറും ഓഫീസുകളിൽ ഇന്റേൺഷിപ്പ് പ്രോഗ്രാമുകളും ഉണ്ട്. സ്ഥാപനത്തിന് പുറത്തുള്ളവർക്ക് ഇതിനെപ്പറ്റി അറിയാനും അന്താരാഷ്ട്രമായ ഒരു സാഹചര്യത്തിൽ ജോലി ചെയ്യാനുമുള്ള അവസരമാണിത്. പക്ഷെ ഇതിന് ശമ്പളം ലഭിക്കില്ല. (https://careers.un.org/lbw/home.aspx?viewtype=ip).\nഐക്യരാഷ്ട്രസഭക്ക് ആസ്ഥാനമായ ന്യൂയോർക്ക്, പിന്നെ ജനീവ, വിയന്ന, പ്രാദേശിക കേന്ദ്രങ്ങളായ ബാങ്കോക്ക്, പനാമ, ബഹറൈൻ, നെയ്റോബി എന്നിങ്ങനെയുള്ള സ്ഥലങ്ങളിൽ വലിയ ഓഫീസുകളുണ്ട്. കൂടാതെ, ലോകത്തെ മിക്കവാറും രാജ്യങ്ങളിൽ ആ രാജ്യത്തിനു വേണ്ടിയുള്ള പ്രാദേശിക ഓഫീസുകളുമുണ്ട്. ഇവിടെങ്ങളിലെല്ലാം ജോലിസാധ്യതകളുമുണ്ട്. സംഘർഷ പ്രദേശമായ സിറിയയിൽ ജോലി ചെയ്യാൻ താല്പര്യമുള്ളവരേക്കാൾ കൂടുതലാളുകൾ സമാധാനത്തിന്റെ കേന്ദ്രമായ സ്വിറ്റ്സർലാന്റിൽ ഉണ്ടാകുമെന്നത് സ്വാഭാവികമാണല്ലോ. അതുകൊണ്ട് ജോലിക്ക് അപേക്ഷിക്കുന്നവർ കൂടുതൽ സാധ്യതയുള്ള സ്ഥലങ്ങളിൽ അപേക്ഷിക്കാൻ ശ്രദ്ധിക്കണം.\nഐക്യരാഷ്ട്ര സഭയുടെ ഓരോ രാജ്യത്തെ ഓഫീസിലും ആ രാജ്യത്തേക്ക് വേണ്ടി മാത്രം നാഷണൽ സ്റ്റാഫ് എന്ന പേരിൽ നിയമനമുണ്ട്. അന്താരാഷ്ട്ര നിയമനങ്ങളേക്കാൾ ശമ്പളം കുറവാണെങ്കിലും രാജ്യത്തെ ശരാശരി ശമ്പളത്തേക്കാൾ മികച്ചതായിരിക്കും ഇത്. ഐക്യരാഷ്ട്ര സഭയിൽ ജോലി ചെയ്യുന്നതിന്റെ മറ്റെല്ലാ ഗുണങ്ങളും ഉണ്ടാവുകയും ചെയ്യും. ഒരു രാജ്യത്തെ ആളുകൾക്കു മാത്രം അപേക്ഷിക്കാവുന്നതുകൊണ്ട് മത്സരം കുറവായിരിക്കുകയും ചെയ്യും.\nഐക്യരാഷ്ട്രസഭയിൽ കുറച്ചുനാളെങ്കിലും സേവനം അനുഷ്ഠിക്കണം എന്നുള്ളവർക്കു വേണ്ടി ഒരു ‘ഐക്യരാഷ്ട്ര വാളണ്ടിയർ സർവീസ്’ ഉണ്ട്. ഒന്നോ രണ്ടോ വർഷത്തേക്ക് ചെറിയ ഒരു അലവൻസോടു കൂടി ഈ ജോലി ചെയ്യാം. ജോലി വളരെ മികച്ചതാണെങ്കിലും ശമ്പളം കുറവായിരിക്കും. അതുകൊണ്ടുതന്നെ അപേക്ഷകരും കുറവാണ്. അപേക്ഷിക്കാൻ\nഐക്യരാഷ്ട്ര സഭയിലെ അവസാനത്തെ തരം ജോലിസാധ്യത കൺസൾട്ടൻ്റായിട്ടാണ്. ഓരോ വർഷവും ആയിരക്കണക്കിന് കൺസൾട്ടന്റുമാരെയാണ് ഐക്യരാഷ്ട്ര സഭ തെരഞ്ഞെടുക്കുന്നത്. എന്നാലിത് ദിവസക്കൂലിയുള്ള താൽക്കാലികമായ ജോലിയാണ്.\nഎങ്കിലും മികച്ച വരുമാനം, വ്യത്യസ്തമായ ജോലി, മറ്റു രാജ്യങ്ങളിൽ സഞ്ചരിക്കാനുള്ള സാധ്യത എന്നിങ്ങനെ കണ്ട് ഇതും നല്ലൊരു തൊഴിലവസരമായി ആൾക്കാർ കാണുന്നു.\nഐക്യരാഷ്ട്ര സഭയുടെ പോലെ തന്നെ ലോകത്ത് വ്യാപിച്ചു കിടക്കുന്ന സർക്കാരിതര സ്ഥാപനങ്ങൾ ഉണ്ട്\n(റെഡ് ക്രോസ്സ്, അതിരുകളില്ലാത്ത ഡോക്ടർമാർ //www.msf.org, എന്നിങ്ങനെ). ഇവരെല്ലാം ഹെഡ് ക്വാർട്ടറിലും ഫീൽഡിലും യു എന്നും ആയി ചേർന്നാണ് പലപ്പോഴും പ്രവർത്തിക്കുന്നത്. ഇത്തരം സ്ഥാപനങ്ങളിൽനിന്നു ഐക്യരാഷ്ട്ര സഭയിലേക്ക് പടിപടിയായി എത്താൻ അവസരങ്ങളുണ്ട്.\nഐക്യരാഷ്ട്ര സഭയിൽ ജോലിക്ക് താല്പര്യമുള്ളവർ ആദ്യം ചെയ്യേണ്ടത് https://inspira.un.org/എന്ന വെബ് സൈറ്റിൽ പോയി ബയോഡാറ്റ ഉണ്ടാക്കുക എന്നതാണ്. ശ്രദ്ധിച്ചും സമയമെടുത്തും ചെയ്യേണ്ട ഒന്നാണിത്. ഇതിൽ കൊടുക്കുന്ന വിവരങ്ങൾ സത്യസന്ധമായിരിക്കണമെങ്കിലും സ്വന്തം കഴിവുകളേയോ നേട്ടങ്ങളേയോ കുറച്ചു കാണിക്കേണ്ടതില്ല. അതിനുശേഷം ആഴ്ചയിൽ ഒരിക്കലെങ്കിലും പറ്റിയ ജോലി, അത് കൺസൾട്ടന്റ് തൊട്ട് സ്ഥിരം ജോലി പോലെ എന്തും ആകാം, അപേക്ഷിച്ചു കൊണ്ടിരിക്കുക.\nയു.പി.എസ്.സി. പോലെ ഒരു സംവിധാനം ഇല്ലാത്തതിനാൽ അപേക്ഷകരെ കൃത്യമായി കാര്യങ്ങൾ അറിയിക്കാനുള്ള സംവിധാനമില്ലാത്തതിനാൽ അയച്ച അപേക്ഷകൾ തള്ളിപ്പോയതുകൊണ്ട് നിരാശരായി വീണ്ടും അപേക്ഷിക്കാതിരിക്കരുത്. 193 രാജ്യങ്ങളിലെ ലക്ഷക്കണക്കിന് ആളുകളാണ് അതിനുവേണ്ടി ശ്രമിക്കുന്നത് എന്ന് ഓർക്കുക.\nലോക ബാങ്ക് ഗ്രൂപ്പിലെ സ്ഥാപനങ്ങളിലെ ജോലിയുടെ കാര്യത്തിലും മിക്കവാറും ഇതുപോലെ ഒക്കെയാണ്.\nയംഗ് പ്രൊഫഷണൽ, നാഷണൽ സ്റ്റാഫ്, കൺസൽട്ടന്റ് ഒക്കെ. അവരുടെ വെബ്സൈറ്റിൽ വിവരങ്ങൾ ലഭ്യമാണ്\nലോക ബാങ്കിനും ഐക്യരാഷ്ട്ര സഭക്കും പല പരിശീലന കേന്ദ്രങ്ങളുമുണ്ട് (ഐക്യരാഷ്ട്ര സർവകലാശാല https://unu.edu),\nവേൾഡ് ബാങ്ക് ഇൻസ്റ്റിട്യൂട്ട് (https://olc.worldbank.org),\n(UN Institute for Training and Research), UN Institute for Training and Research //www.unitar.org). ഇതിലൊക്കെ പഠിക്കുന്നത് കൊണ്ട് യു.എൻ. ജോലികൾക്ക് പ്രത്യേക പരിഗണന ഒന്നുമില്ല എങ്കിലും യാത്ര ചെയ്യാനുള്ള അവസരം, മറ്റു രാജ്യക്കാരുമായുള്ള പരിചയം, ഭാഷകൾ പഠിക്കാനുള്ള അവസരം ഒക്കെ തരപ്പെടുത്താം, അത് മറ്റ് അന്താരാഷ്ട്ര ജോലികൾ തേടുന്നതിന് സഹായകമാകും.\nയങ്ങ് പ്രൊഫഷണല്‍സ് പ്രോഗ്രാം (YPP) വഴി വിവിധ യു എൻ ജോലികളിലേക്ക് എത്തിച്ചേരുവാനുള്ള റൂട്ടിനെ വിശദമായി അറിയാം. ഇത് വർഷം തോറുമുള്ള ഒരു തെരഞ്ഞെടുപ്പ് വഴിയാണ് നടത്തുക. ഇന്ത്യന് സിവില് സർവ്വീസിനേക്കാളും വെല്ലുവിളികള് നിറഞ്ഞതാണ് യു എൻ സർവ്വീസ്. സാധാരണ ഘടനയിലല്ല ഈ പരീക്ഷ നടക്കുക. അന്താരാഷ്ട്ര വിഷയങ്ങള്, പഠന നിലവാരം എന്നിവ ഈ പരീക്ഷയില് നില നിർത്തി വരുന്നുണ്ട്. മിക്ക വർഷങ്ങളിലും ഡിസംബറിലാണ് ഈ പരീക്ഷ നടക്കുക.\nഡിഗ്രിയാണ് അടിസ്ഥാന യോഗ്യത. എങ്കിലും ചോദ്യങ്ങള്‍ക്ക് ഉയർന്ന നിലവാരം ഉണ്ടായിരിക്കും. 32 വയസ്സാണ് പ്രായ പരിധി. യങ്ങ് പ്രൊഫഷണല്‍സ് പ്രോഗ്രാം (YPP)- ല് പങ്കെടുക്കുന്നവർക്ക് ഏതെങ്കിലും UN അംഗരാജ്യത്തിന്‍റെ പൗരത്വം ഉണ്ടായിരിക്കണം.\nമറ്റു സിവില് സർവ്വീസ് പരീക്ഷകളില് നിന്നും തികച്ചും വ്യത്യസ്തമാണ് YPP പരീക്ഷാ രീതി. രണ്ട് പേപ്പറുകള് നാലര മണിക്കൂർ കൊണ്ട് എഴുതി തീർക്കണം. ഒബ്ജക്ടീവ് ചോദ്യങ്ങള്, വിവരണാത്മക ചോദ്യങ്ങള് എന്നിങ്ങനെ രണ്ട് ഭാഗങ്ങള് കാണും.\nഇംഗ്ലീഷിലോ ഫ്രഞ്ചിലോ മാത്രമേ ചോദ്യങ്ങളുണ്ടാവുകയുള്ളു.\nഇതില് ഒന്നാമത്തെ പേപ്പർ ജനറല് പേപ്പർ ആയിരിക്കും.\nയു എന് കാഴ്ചപ്പാടില് നിന്ന് കൊണ്ട് അന്തർദേശീയ തലത്തിലുള്ള പൊതു അറിവ് പരിശോധിക്കുകയാണ് ഈ പേപ്പർ ചെയ്യുക.\nഇത് കൂടാതെ സംഗ്രഹിച്ചെഴുതുക, ഒരു പാരഗ്രാഫ് വായിച്ചതിന് ശേഷം അതിനെ അധികരിച്ചുള്ള ചോദ്യങ്ങള്‍ക്ക് ഉത്തരമെഴുതുക എന്നിവയും ഉണ്ടാവും. യു എന് ഘടന, ഇടപെടുന്ന രാജ്യങ്ങളിലെ പ്രശ്നങ്ങള്, യു എൻ നേതൃത്വത്തില് രൂപപ്പെടുന്ന ഉടമ്പടികള്, അടുത്ത കാലത്തായി യു എൻ ഇടപെട്ട വിഷയങ്ങള്, സെക്രട്ടറി ജനറല് പുറത്തിറക്കുന്ന വാർഷിക റിപ്പോർട്ടുകള് എന്നിവയും പരീക്ഷക്കായി, പഠിക്കണം.\nരണ്ടാം ഘട്ടത്തില് ഏത് വിഷയത്തിലേക്കാണോ അപേക്ഷിച്ചിരിക്കുന്നത് ആ വിഷയത്തെ ആസ്പദമാക്കിയുള്ള പ്രത്യേക പേപ്പർ ഉണ്ടാകും. ഇവ ഒരു സാധാരണ വിവരണാത്മക പരീക്ഷ പോലെയല്ല, കണക്കുകളും ഡേറ്റകളും നിരത്തിയാണ് ചോദ്യം വരിക. യഥാർത്ഥ സാഹചര്യങ്ങള് കേസ് സ്റ്റഡികള് എന്നിവയും കാണും. ഈ പരീക്ഷക്ക് യു എന്നിന്‍റെ ഏത് ഔദ്യോഗിക ഭാഷകളിലും ഉത്തരം എഴുതാം. ഇതില്‍ത്തന്നെ മറ്റൊരു രീതിയും അവലംബിക്കാറുണ്ട്. ചില ഭാഗങ്ങള് ജയിച്ചാല് മാത്രമേ മറ്റു ഭാഗങ്ങള് എഴുതുവാനും മൂല്യനിർണ്ണയം നടത്തുവാനും അനുവദിക്കൂ. ഇത് ഏതൊക്കെ ഭാഗങ്ങള് ആണെന്ന് പരീക്ഷക്ക് തൊട്ട് മുന്‍പ് മാത്രമേ അറിയുവാനും സാധിക്കൂ.\nഇവ ജയിച്ച് കഴിഞ്ഞാല് ഉടന് തന്നെ നേരിട്ടുള്ള ഇന്‍റർവ്യുവിന് വിളിക്കും. താമസവും ഫ്ലൈറ്റ് ടിക്കറ്റടക്കമുള്ള ചിലവുകളും യു എൻ തന്നെ വഹിക്കും. ചില ജോലികളില് ഒരു ടെലിഫോണിക് ഇന്‍റർവ്യു കൂടിയുണ്ടാവും.\nപൊതു വിവര വിഭാഗം\nഎന്നിവയൊക്കെയാണ് പരീക്ഷ നടത്തുന്ന മേഖലകള്.\nഈ മേഖലകള് എല്ലാ വർഷവും മാറി വരും. ഇവയില് ഓരോ വിഷയത്തിലും അപേക്ഷിക്കേണ്ട സമയവും വ്യത്യസ്തമായിരിക്കും. ഇംഗ്ലീഷ് ഒഴികെയുള്ള യു എന്നിന്‍റെ ഏതെങ്കിലും മറ്റ് ഔദ്യോഗിക ഭാഷകള്, പ്രത്യേകിച്ച് ഫ്രഞ്ച് അറിയാവുന്നത് ഇന്‍റർവ്യുവില് സഹായിക്കും. ഇന്ത്യന് സിവില് സർവ്വീസില് കിട്ടുന്നതിനേക്കാള് നാല്, അഞ്ച് മടങ്ങായിരിക്കും ശമ്പളം.\nയു എൻ മോഡലില് ഏഷ്യന് വികസന ബാങ്കും യങ്ങ് പ്രൊഫഷണല്‍സ് പ്രോഗ്രാം (YPP) നടത്തുന്നു എന്ന് മുകളിൽ പറഞ്ഞല്ലോ. ആദ്യത്തെ2വർഷത്തെ നിയമനത്തിന് ശേഷം പിന്നീടുള്ള നിയമനം പ്രകടനത്തെ (Job Perfomance) ആശ്രയിച്ചായിരിക്കും.\nപരീക്ഷക്ക് പഠിക്കേണ്ട വിഷയങ്ങള്:\nUnited Nations work in general; resolutions and decisions adopted by Security Council and General Assembly\nRacial discrimination and debate around genocide\nOuter Space questions\nHunger, Malnutrition and Political Questions\nAcademic journals on political subject matters (eg. Foreign Affairs)\nRole of international organizations and civil society in development\nYPP റിക്രൂട്ട്മെൻ്റ് പരീക്ഷക്ക് മുന് വർഷങ്ങളില് ചോദിച്ച ചോദ്യങ്ങളിൽ ചിലത്\nWhat is the principal judicial organ of the United Nations?\nDescribe its role in the Organization.\nThe United Nations has monitored several elections. Describe and discuss recent examples?\nIdentify four major responsibilities and/or functions of the Security Council. Give an example of actions taken by the Security Council for each responsibility or function mentioned?\nDefine and Compare the following types of international instruments?\nResolutions of United Nations’ organs\nExplain briefly the importance of the ” non aligned movement” in today’s international relations?\nExplain the terms “vertical proliferation” and “horizontal proliferation” which often appear in discussions on disarmament.?\nSeveral nations are thought to be attempting to develop nuclear weapons. What measures can the United Nations take to forestall suchadevelopment ?\nBriefly discus why there isacurrent debate on the restructuring of the composition of the Security Council ?\nIt has been said thatanuclear conflict has been avoided so far because of the balance of nuclear armament. Discus this statement.\nWhat other options exist to achieve the maintenance of peace and security ?\nDescribe the political implications of the implementation of the new international economic order requested by developing countries ?\nOne of the responsibilities of the “Good offices of the Security General ” is to enhance the peace making capabilities of the UN. Discus in the light of recent developments how successful the UN has been in this area ?\nഈ രീതിയിലാണ് ചോദ്യങ്ങള് വരിക.\nഐക്യരാഷ്ട്ര സഭയിലെ ജോലി ഏറെ ആകർഷകത്വം ഉള്ളതാണെങ്കിലും അതിന്റേതായ ചില ബുദ്ധിമുട്ടുകൾ അനുഭവിക്കേണ്ടി വരുമെന്ന് കൂടി മനസ്സിലാക്കുക. ആസ്വദിച്ച് അധ്വാനിക്കുന്നവന് നല്ലൊരു കരിയർ മേഖലയാണ് UN തുറന്ന് തരുന്നത്.\n✍© മുജീബുല്ല KM


ഇടതിനും വലതിനും ഉറക്കം കെടുത്തുന്ന വെല്ലുവിളി; പക്ഷേ കൂളാണ് കുമ്മനം | BJP|UDf|LDF|Kummanam Rajasekhran|FEATURED|Loksabha election 2019\n‘ആര് പറഞ്ഞു ലോക്‌സഭ ജോലി ചെയ്യാന് ആകര്‍ഷകമായ സ്ഥലമല്ലെന്ന്’: വനിതാ എംപിമാര്‍ക്കൊപ്പമുള്ള ഫോട്ടോ പങ്കുവെച്ച് ശശി തരൂര്\nമോന്‍സന് കേസ്: കോടതിയുടെ പരിഗണനയിലുള്ള കേസ് അവസാനിപ്പിക്കണം, കോടതിയുടെ ഇടപെടല് അന്വേഷണത്തെ ബാധിക്കുമെന്ന് സര്‍ക്കാര്\nഇനി വരുന്ന തെരഞ്ഞെടുപ്പുകളിൽ ബിജെപിയെ തോൽപ്പിക്കണം: പ്രവർത്തകരോട് രാകേഷ് ടികായത്\nKeralaLatest NewsElection Special\nഇടതിനും വലതിനും ഉറക്കം കെടുത്തുന്ന വെല്ലുവിളി; പക്ഷേ കൂളാണ് കുമ്മനം\nApr 14, 2019, 07:46 pm IST\nരണ്ടായിരത്തി പത്തൊമ്പത് ലോക്സഭാ തെരഞ്ഞെടുപ്പിന്റെ സര്‍വേഫലങ്ങള് പുറത്തുവരുമ്പോള് ഇടത് വലത് മുന്നണികള് അങ്കലാപ്പിലാണ്. തിരുവന്തപുരത്ത് താമരവിരിയുമെന്നാണ് മിക്ക സര്‍വേഫലങ്ങളും വ്യക്തമാക്കുന്നത്. അങ്ങനെയങ്കില് മിസോറോം ഗവര്‍ണര് സ്ഥാനം രാജിവച്ചെത്തിയ പ്രിയരാജേട്ടന് പാര്‍ലമെന്റിലെത്തുന്ന ശുഭ മുഹൂര്‍ത്തത്തിനായി കാത്തിരിക്കുകയാണ് ബിജെപി പ്രവര്‍ത്തകര്. തിരുവനന്തപുരത്തിന് പുറകേ പിത്തനംതിട്ടയും ബിജെപിക്ക് സാധ്യത കല്‍പ്പിക്കുന്ന മണ്ഡലമാണ്. എന്നാല് തിരുവനന്തപുരത്ത് കുമ്മനത്തിന്റെ വിജയം ഉറപ്പിച്ച മട്ടിലാണ് അണികളുടെ പ്രവര്‍ത്തനം. സൗമ്യമായ പെരുമാറ്റവും ലളിതമായ ജീവിതവുമാണ് കുമ്മനം എന്ന രാഷ്ട്രീയപ്രവര്‍ത്തകന് മാറ്റേകുന്നത്. എതിരാളികളെപ്പോലും നിഷ്പ്രഭനാക്കുന്ന ആ വ്യക്തിപ്രഭാവത്തിനൊപ്പം വിശ്വാസസംരക്ഷണം എന്ന മുദ്രാവാക്യം കൂടി ബിജെപി എഴുതിച്ചേര്‍ക്കുമ്പോള് എതിരാളികളുടെ ആത്മവിശ്വാസത്തിനാണ് മങ്ങലേല്‍ക്കുന്നത്.\nകാഴ്ച്ചയില് നിസാരനെന്ന് തോന്നിക്കുന്ന കുമ്മനത്തിന് യോഗ്യതകള് ഒരുപാടുണ്ട്. രാഷ്ട്രീയ ജീവിതം തെരഞ്ഞെടുക്കുന്നതിന് മുമ്പ് മാധ്യമപ്രവര്‍ത്തകന്റെയും കേന്ദ്രസര്‍ക്കാര് ജീവനക്കാരന്റെയും വേഷമായിരുന്നു അദ്ദേഹത്തിന്. 1974ല് കോട്ടയം ദീപികയിലാണ് അദ്ദേഹം മാധ്യമപ്രവര്‍ത്തനം ആരംഭിച്ചത്. പിന്നീട് രാഷ്ട്രവാര്‍ത്ത, കേരളദേശം, കേരളഭൂഷണം, കേരളധ്വനി തുടങ്ങിയ പത്രങ്ങളില് സബ് എഡിറ്ററായി. മാധ്യമപ്രവര്‍ത്തനത്തിന് താത്കാലിക വിരാമം നല്‍കി 1976ല് ഫുഡ് കോര്‍പ്പറേഷന് ഓഫ് ഇന്ത്യയിലെ ഉദ്യോഗസ്ഥനായി കുമ്മനം. രാഷ്ട്രീയ സ്വയം സേവകസംഘത്തിന്റ ആദര്‍ശങ്ങള് മാടി വിളിച്ചപ്പോള് കേന്ദ്രസര്‍വീസ് അവസാനിപ്പിച്ച് 1987 ല് സംഘത്തിന്റെ മുഴുവന് സമയ പ്രചാരകനായി. വിവിധ സംഘപരിവാറുകളിലെ ശ്രദ്ധേയമായ പ്രവര്‍ത്തനങ്ങള്‍ക്കിടയില് നിലയ്ക്കല് പ്രക്ഷോഭത്തിലും ആറന്‍മുള വിമാനത്താവള പദ്ധതിക്കെതിരായ സമരത്തിലും സുപ്രധാന പങ്കുവഹിച്ചു.\nഹിന്ദു ഐക്യവേദിയുടെയും ശബരിമല അയ്യപ്പ സേവാസംഘത്തിന്റെയും സെക്രട്ടറിയായി. 2011ല് ജന്‍മഭൂമി ദിനപത്രത്തിന്റെ ചെയര്‍മാനായ കുമ്മനം രാജശേഖരന് 2015ല് ബി ജെ പിയുടെ സംസ്ഥന അധ്യക്ഷനായി. നേതൃസ്ഥാനത്ത് ശക്തനായ ഒരാളെന്ന അണികളുടെ ആവശ്യത്തിന് പരിഹാരമായാണ് കുമ്മനത്തെ അമിത് ഷാ അധ്യക്ഷസ്ഥാനത്തെത്തിച്ചത്. പല സംസ്ഥാനങ്ങളില് നിന്നുള്ള മുതിര്‍ന്ന നേതാക്കളും അഭ്യുദയകാംക്ഷികളും സ്വപ്നം കണ്ടിരുന്ന ഗവര്‍ണര് സ്ഥാനവും ഒട്ടും ആഗ്രഹിക്കാതെ കുമ്മനത്തെ തേടിയെത്തുകയായിരുന്നു. മിസോറാമിന്റെ ഗവര്‍ണറായി അദ്ദേഹം ചുമതലയേറ്റെടുക്കുമ്പോള് അത് അര്‍ഹതയ്ക്കുള്ള അംഗീകാരം തന്നെയായിരുന്നു. മിസോറാം ഗവര്‍ണറായിരിക്കെയാണ് തിരുവനന്തപുരത്ത് ജനസമ്മതനായ ഒരാള് സ്ഥാനാര്‍ത്ഥിയാകേണ്ടതിന്റെ ആവശ്യകത പാര്‍ട്ടടിക്ക് ബോധ്യപ്പെട്ടത്. അതിന് മുമ്പു ശബരിമല പ്രക്ഷോഭസമയത്ത് തന്നെ കുമ്മനത്തെ കേരളത്തിലെ വിശ്വാസികളും ബിജെപി പ്രവര്‍ത്തകരും തിരികെ ആഗ്രഹിച്ചിരുന്നു എന്നതാണ് സത്യം.\nതിരുവനന്തപുരത്തെ എന്‍ഡിഎ സ്ഥാനാര്‍ത്ഥി കുമ്മനത്തിന്റെ സാന്നിധ്യം സംസ്ഥാനത്ത് ഏറ്റവും ശക്തമായ ത്രികോണമത്സരം നടക്കുന്ന മണ്ഡലമായി തിരുവനന്തപുരത്തെ മാറ്റിക്കഴിഞ്ഞു. ഇടതിനും വലതിനും വെല്ലുവിളിയാകുന്ന സ്ഥാനാര്‍ത്ഥിയായി മണ്ഡലത്തില് നിറഞ്ഞുനില്‍ക്കുകയാണ് കുമ്മനമെന്ന വടവൃക്ഷം. വിവിധ സംസ്ഥാനങ്ങളില് നിന്നുള്ള ബിജെപി എംപിമാര് നിറഞ്ഞിരിക്കുന്ന പാര്‍ലമെന്റിലേക്ക് ഒരു എംപിയെപ്പോലും കേരളം ഇതുവരെ അയച്ചിട്ടില്ല. ആ പതിവിന് ഇത്തവണ മാറ്റം വരുമെന്ന ഉറച്ച വിശ്വാസമുണ്ട് ബിജെപി കേന്ദ്രനേതൃത്വത്തിനും. കുമ്മനത്തിലൂടെ കേരളത്തില് അക്കൗണ്ട് തുറക്കാനുള്ള അവസാനവട്ട പ്രവര്‍ത്തനങ്ങളാണ് തിരുവവന്തപുരത്ത് നടക്കുന്നത്. പിണറായി സര്‍ക്കാരിന്റെ കടുംപിടിത്തത്ില് വഷളായ ശബരിമല പ്രശ്നം തന്നെയാണ് ബിജെപിക്ക് ഏറ്റവും അനുകൂലമായ ഘടകം. തിരുവനന്തപുരത്ത് മാത്രമല്ല സംസ്ഥാനം മുഴുവന് എന്‍ഡിഎ വോട്ട് വിഹിതം ഉയരുകതന്നെ ചെയ്യും.\nകഴക്കൂട്ടം, വട്ടിയൂര്‍ക്കാവ്, തിരുവന്തപുരം, നേമം, പാറസാല. കോവളം, നെയ്യാറ്റിന്‍കര നിയമസഭാമണ്ഡലങ്ങള് ചേര്‍ന്നതാണ് തിരുവനന്ത പുരം മണ്ഡലം. 15470 വോട്ടുകളുടെ ഭൂരിുപക്ഷത്തിലാണ് കഴിഞ്ഞ തെരഞ്ഞെടുപ്പില് ശശി തരൂര് ഇവിടെ നിന്ന വിജയിച്ചത്. ഒ രാജഗോപാലാണ് അന്ന് രണ്ടാംസ്ഥാനത്തെത്തിയത്. തരൂര് 297806 വോട്ടുകള് നേടിയപ്പോള് രാജഗോപാല് 282336 വോട്ടുകള് നേടിയത് ബിജെപിക്ക് വലിയ നേട്ടമായിരുന്നു. സിപിഐ സ്ഥാനാര്‍ത്ഥിയായിരുന്ന ബെനറ്റ് എബ്രഹാം 248941 വോട്ടുകള് മാത്രമാണ് അന്ന് നേടിയത്. ഇത്തവണ യുഡിഎഫിനായി മൂന്നാംതവണ ജനവിധി തേടിയെത്തുന്ന ശശി തരൂരും സിപിഐ യിലെ സി ദിവാകരനുമാണ് എതിര്‍സ്ഥാനാര്‍ത്ഥികള്. പരാജയം മണച്ചുതുടങ്ങിയെന്ന രീതിയിലാണ് തരൂരിന്റെ ചില പ്രസ്താവനകള്. മണ്ഡലത്തില് പ്രചാരണം കാര്യക്ഷമമല്ലെന്നും തോറ്റാല് ഉത്തരവാദിത്തം പാര്‍ട്ടിക്ക് തന്നെയാണെന്നുമുള്ള മുന്നറിയിപ്പുകളാണ് അദ്ദേഹം നല്‍കുന്നത്.\nഅതേസമയം തുടര്‍ച്ചായി സിപിഐ സ്ഥാനാര്‍ത്ഥി തോല്‍ക്കുന്നു എന്ന ഇടതുമുന്നണിയുടെ വിമര്‍ശനത്തിനിടെ സി ദിവാകരന് ഇത് അഭിമാനപ്പോരാട്ടമാണ്. കഴിഞ്ഞ തവണ മൂന്നാം സ്ഥാനത്തെത്തിയ നാണക്കേട് തീര്‍ക്കുക എന്ന വാശി കൂടിയുണ്ട് തിരുവനന്തപുരത്തെ ഇടത് സ്ഥാനാര്‍ത്ഥിക്ക്. എന്തായാലും ഇതിനൊക്കെ ഇടയക്ക് കുമ്മനം കൂളാണ്. തെരഞ്ഞെടുപ്പ് ചൂടിനിടയിലും സൗമ്യത കൈവിടാതെ പാര്‍ട്ടി ഏല്‍പ്പിച്ച ഉത്തരവാദിത്തം ഫലപ്രദമാക്കാനുള്ള നിയോഗം ഏറ്റെടുത്തിരിക്കുകയാണ് ആ കര്‍മയോഗി.\nBJP UDf LDF Kummanam Rajasekhran FEATURED Loksabha election 2019\nമോഡല് റസിഡന്‍ഷ്യല് സ്‌കൂളില് ഒഴിവ്\nജനങ്ങളോട് വോട്ട് രേഖപ്പെടുത്താന് ആവശ്യപ്പെടുന്ന രാഹുൽ ദ്രാവിഡിന് ഇത്തവണ വോട്ട് ചെയ്യാൻ കഴിയില്ല\nNov 29, 2021, 01:58 pm IST\nബി.ജെ.പി മണ്ഡലം പ്രസിഡന്റായി ഒരു വനിത: ഈ ജില്ലയിൽ\nNov 29, 2021, 08:52 am IST\nത്രിപുര തെരഞ്ഞെടുപ്പ്: ശക്തമായ മുന്നേറ്റവുമായി ബിജെപി: തകർന്നടിഞ്ഞ് സിപിഎം\nNov 28, 2021, 02:15 pm IST\nNov 29, 2021, 02:08 pm IST


ഒരു ഓഫറും വന്നിട്ടില്ല, വ്യാജ വാര്‍ത്തകള്‍ക്ക് മറുപടിയുമായി കല്‍പനയുടെ മകള് ശ്രീമയ് | Kalpana's daughter Sreemai about fake news - Malayalam Filmibeat\n| Published: Friday, April 29, 2016, 9:34 [IST]\nകല്‍പനയുടെ മകള് ശ്രീമയ് സിനിമയിലേക്ക് വരുന്നുവെന്ന് വാര്‍ത്തകല് വന്നത് കഴിഞ്ഞ ദിവസമാണ്. സിനിമയില് അഭിനയിക്കണമെന്നത് ശ്രീമയ് യുടെ ആഗ്രഹമായിരുന്നുവെന്നും നടന് പ്രഭുവുമായി ഇക്കാര്യം സംസാരിച്ചെന്നുമായിരുന്നു വാര്‍ത്തകളില്. എന്നാല് ഈ വാര്‍ത്തകള് തെറ്റാണെന്ന് ശ്രീമയ്. സിനിമ മോഹവുമായി താന് ആരെയും സമീപിച്ചിട്ടില്ലെന്നും ശ്രീമയ് പറയുന്നു.\nസിനിമയില് അഭിനയിക്കാന് ആഗ്രഹമുണ്ട്. പക്ഷേ ഇപ്പോള് സിനിമയിലേക്ക് പോയാല് പഠനത്തില് ശ്രദ്ധിക്കാന് പറ്റില്ലെന്നുമാണ് ശ്രീമയ് പറയുന്നത്. ഇപ്പോള് പ്ലസ് വണ്ണിനാണ് പഠിക്കുന്നത്. പ്ലസ് ടു കഴിഞ്ഞ് സിനിമയിലേക്ക് നോക്കുമെന്നും ശ്രീമയ് പറഞ്ഞു. മാധ്യമത്തിന് നല്‍കിയ അഭിമുഖത്തിലാണ് ശ്രീമയ് ഇക്കാര്യം വ്യക്തമാക്കിയത്.\nഉന്നോട് കാ എന്ന ചിത്രത്തിന് ഓഡിയോ ലോഞ്ചില് വച്ച് ഉര്‍വശിയാണ് ശ്രീമയ് സിനിമയിലേക്ക് പോകുന്ന കാര്യം പറഞ്ഞതെന്നായിരുന്നു വാര്‍ത്തകള് വന്നിരുന്നത്.\nനടന് പ്രഭുവുമായി ശ്രീമയ് യുടെ സിനിമാ ആഗ്രഹത്തെ കുറിച്ച് സംസാരിച്ചുവെന്നും വാര്‍ത്തകളില് ഉണ്ടായിരുന്നു.\nഇപ്പോള് താന് പ്ലസ് വണ്ണിനാണ് പഠിക്കുന്നത്. പ്ലസ് ടു കഴിഞ്ഞ് സിനിമയിലേക്ക് നോക്കുമെന്നും ശ്രീമയ് പറയുന്നു.\nചെന്നൈയിലാണ് പഠിച്ചതും വളര്‍ന്നതും. അതുക്കൊണ്ട് തന്നെ തമിഴ് സിനിമയില് അഭിനയിക്കാനാണ് ഇഷ്ടമെന്നും ശ്രീമയ് പറഞ്ഞു.\nRead more about: malayalam film malayalam cinema malayalam movie news actress kalpana urvashi മലയാളം സിനിമ നടി കല്‍പന ഉര്‍വശി\nKalpana's daughter Sreemai about fake news.\nStory first published: Friday, April 29, 2016, 9:34 [IST]


അധ്യാപികയെ ഓടുന്ന കാറില് കുട്ടമാനഭംഗത്തിന് ഇരയാക്കി\nNew Delhi, First Published Aug 3, 2016, 5:00 AM IST\nലക്‌നൗ: അധ്യാപികയെ ഓടുന്ന കാറില് കുട്ടമാനഭംഗത്തിന് ഇരയാക്കി. ഉത്തര്‍പ്രദേശിലെ ബറോലിയിലാണ് സംഭവം. യുപിയിലെ ബുലന്ദ്ശഹറില് അമ്മയും മകളും കുട്ടമാനഭംഗത്തിന് ഇരയായതിന്‍റെ ഞെട്ടല് മാറുന്നതിന് മുമ്പാണ് സംഭവം.\nസ്‌കൂളിലേക്ക് പോവുകയായിരുന്ന പത്തൊമ്പതുകാരിയായ അധ്യാപികയാണ് ഓടുന്ന കാറില് കൂട്ടമാനഭംഗത്തിന് ഇരയായത്. സ്‌കൂളിലേക്ക് പോവുകയായിരുന്ന പെണ്‍കുട്ടിയെ രണ്ടുപേര് ചേര്‍ന്ന് ബലമായി കാറില് കയറ്റിക്കൊണ്ടുപോവുകയായിരുന്നു. തുടര്‍ന്ന് തോക്ക് ചൂണ്ടി കാറിനകത്തുവെച്ച് കൂട്ടമാനഭംഗത്തിന് ഇരയാക്കുകയായിരുന്നു. തുടര്‍ന്ന് പെണ്‍കുട്ടിയെ റോഡില് ഉപേക്ഷിച്ചു.\nമാനഭംഗത്തിന്‍റെ ദൃശ്യങ്ങള് ഇവര് മൊബൈലില് പകര്‍ത്തിയതായും പെണ്‍കുട്ടി പറയുന്നു. വിവരം പുറത്ത് പറഞ്ഞാല് മെബൈലില് പകര്‍ത്തിയിരിക്കുന്ന വീഡിയോ ദൃശ്യങ്ങള് പുറത്തുവിടുമെന്ന് ഭീഷണിപ്പെടുത്തിയതായും പെണ്‍കുട്ടി പോലീസിനോട് പറഞ്ഞു.\nസംഭവത്തില് അന്വേഷണം ആരംഭിച്ചുവെന്നും പ്രതികളെ ഉടനെ പിടികൂടുമെന്നും ബറേലി സോണ് ഐ.ജി വിജയ് സിങ് പറഞ്ഞു.\nLast Updated Oct 4, 2018, 4:31 PM IST


» ബിഷപ്പ് ഫ്രാങ്കോ മുളയ്ക്കല് സഭയ്ക്ക് കളങ്കമുണ്ടാക്കി;സ്ഥാനമൊഴിയണം- മുംബൈ അതിരൂപത\nബിഷപ്പ് ഫ്രാങ്കോ മുളയ്ക്കല് സഭയ്ക്ക് കളങ്കമുണ്ടാക്കി;സ്ഥാനമൊഴിയണം- മുംബൈ അതിരൂപത\nമുംബൈ: ജലന്ധര് ബിഷപ്പ് ഫ്രാങ്കോ മുളയ്ക്കല് സ്ഥാനമൊഴിയണമെന്ന് മുംബൈ അതിരൂപത. നിഷ്പക്ഷ അന്വേഷണത്തിന് പദവിയില് നിന്നും മാറി നില്‍ക്കുന്നതാണ് ഉചിതമെന്നും വിവാദം സഭയുടെ യശസിന് കളങ്കമുണ്ടാക്കിയെന്നും മുംബൈ അതിരൂപത വ്യക്തമാക്കി. ബിഷപ്പിന്‍റെ അറസ്റ്റ് ആവശ്യപ്പെട്ട് കൊച്ചിയിലും തിരുവനന്തപുരത്തും പ്രതിഷേധക്കൂട്ടായ്മകള് ശക്തമാവുകയാണ്. അതേസമയം കന്യാസ്ത്രീയുടെ പരാതിയില് ഈ മാസം 19 ന് അന്വേഷണ സംഘത്തിന് മുന്നില് ബിഷപ്പ് ഫ്രാങ്കോ മുളയക്ക്ല് ഹാജരാകണം\nവിവാദം സഭയുടെ യശസിന് കളങ്കമുണ്ടാക്കി. നിഷ്പക്ഷ അന്വേഷണത്തിന് പദവിയില് നിന്ന് മാറി നില്‍ക്കുന്നതാണ് ഉചിതമെന്നും മുംബൈ അതിരൂപത അദ്ധ്യക്ഷന് വ്യക്തമാക്കി. സിബിസിഐ പ്രസിഡന്‍റ് ഓസ്വാൾസ് ഗ്രേഷ്യസ് ആണ് മുംബൈ അതിരൂപത അധ്യക്ഷൻ. കന്യാസ്ത്രീ മുംബൈ അതിരൂപത അധ്യക്ഷന് വിഷയത്തില് കത്തയച്ചിരുന്നു.ബിഷപ്പിന്‍റെ അറസ്റ്റ് ആവശ്യപ്പെട്ട് കൊച്ചിയിലും തിരുവനന്തപുരത്തും പ്രതിഷേധക്കൂട്ടായ്മകള് ശക്തമാവുകയാണ്.\nഅതേസമയം കന്യാസ്ത്രീയുടെ പരാതിയില് ഈ മാസം 19 ന് അന്വേഷണ സംഘത്തിന് മുന്നില് ബിഷപ്പ് ഫ്രാങ്കോ മുളയക്ക്ല് ഹാജരാകണം. കേസില് തെളിവുകളെല്ലാം ശേഖരിച്ച് വരികയാണ്. സംഭവത്തിന്‍റെ കാലപ്പഴക്കവും മൊഴികളിലെ വൈരുദ്ധ്യവുമാണ് കേസിന്‍റെ നടപടിക്രമങ്ങള് വൈകുന്നതിന് കാരണമെന്നും ഐ.ജി വിജയ് സാക്കറേ പറഞ്ഞിരുന്നു.


കയ്യേറ്റം ഒഴിപ്പിക്കാൻ എത്തിയ സബ് കളക്ടർക്ക് സിപിഎം നേതാവിന്റെ തെറി വിളി !!! | CPM leaders stopped revenue officers from demolistion of encroachment. - Malayalam Oneindia\nകയ്യേറ്റം ഒഴിപ്പിക്കാൻ എത്തിയ സബ് കളക്ടർക്ക് സിപിഎം നേതാവിന്റെ തെറി വിളി !!!\nPublished: April 12 2017, 15:29 [IST]\nമൂന്നാര്: ദേവികുളത്ത് കയ്യേറ്റം ഒഴിപ്പിയ്ക്കാനെത്തിയ റവന്യൂ വകുപ്പ് സംഘത്തെ സിപിഎം പ്രവര്‍ത്തകരുടെ നേതൃത്വത്തിലുള്ള സംഘം തടഞ്ഞു. സബ്കളക്ടര് ശ്രീറാം വെങ്കിട്ടരാമന്റെ നേതൃത്വത്തിലുള്ള ഉദ്യോസ്ഥരാണ് കയ്യേറ്റം ഒഴിപ്പിയ്ക്കാനായി എത്തിയിരുന്നത്. കയ്യേറ്റം ഒഴിപ്പിച്ചേ മടങ്ങൂ എന്ന നിലപാടില് ആയിരുന്നു ഉദ്യോഗസ്ഥര്, ഇതോടെ തെറി വിളികളുമായി സിപിഎം പ്രവര്‍ത്തകര് എത്തി.\nസിപിഎം നേതാവ് സുരേഷിന്റെ നേതൃത്വത്തിലുള്ള സംഘമാണ് സംഘര്‍ഷാവസ്ഥ സൃഷ്ടിച്ചത്. കളക്ടര് ആവശ്യപ്പെട്ടിട്ടും നേതാവിനെ അറസ്റ്റ് ചെയ്യാന് പോലീസ് തയ്യാറായില്ല എന്നതും വിചിത്രമായിരുന്നു. പോലീസ് നോക്കി നില്‍ക്കെ തന്നെയായിരുന്നു സബ്കളക്ടര്‍ക്ക് നേരെയുള്ള അസഭ്യവര്‍ഷം.\nപിന്നീട് സിപിഎം നേതാവിനെതിരെ കേസ് എടുത്തെങ്കിലും ജാമ്യത്തില് വിട്ടു. സബ്കളക്ടറുടെ നിര്‍ദ്ദേശം അനുസരിയ്ക്കാത്ത് പോലീസ് ഉദ്യോഗസ്ഥര്‍ക്കെതിരെ നടപടി എടുക്കാൻ ഇടുക്കി ജില്ലാകളക്ടര് ജി ആര് ഗോകുല് ഉത്തരനവിട്ടു. വിഷയത്തില് സബ്കളക്ടറോട് റിപ്പോര്‍ട്ട് ആവശ്യപ്പെട്ടിട്ടുണ്ട്. ചീഫ് സെക്രട്ടറിയെ വിവരങ്ങള് അറിയിച്ചിട്ടുണ്ട്.\nമൂന്നാര് കയ്യേറ്റവുമായി ബന്ധപ്പെട്ട് റവന്യൂ മന്ത്രി ഇ ചന്ദ്രശേഖരന് മുഖ്യമന്ത്രിയുമായി ടെലിഫോണ് സംഭാഷണമം നടത്തി. റവന്യൂ ഉദ്യോഗസ്ഥര്‍ക്ക് സംരക്ഷണം നല്‍കണമെന്ന് മന്ത്രി ആവശ്യപ്പെട്ടിട്ടുണ്ട്.\nmunnar encroachment collector cpm leader abuse police chief minister കയ്യേറ്റം സിപിഎം നേതാവ് പോലീസ് റവന്യൂ പരാതി മുഖ്യമന്ത്രി\nCPM leaders stopped revenue officers from demolistion of encroachment.\nStory first published: Wednesday, April 12, 2017, 15:29 [IST]


ചൂടപ്പം: Aruninte Blog - Vicco Turmeric-ine പറ്റി എന്താണു അഭിപ്രായം ?\nAruninte Blog - Vicco Turmeric-ine പറ്റി എന്താണു അഭിപ്രായം ?\nVicco Turmeric-ine പറ്റി എന്താണു അഭിപ്രായം ?\nURL:http://aruninte.blogspot.com/2006/10/vicco-turmeric-ine.html Published: 10/5/2006 1:34 PM\nFrom the movie വടക്കുനോക്കിയന്ത്രം\nപ്രിയപ്പെട്ട മനശാസ്ത്ര ഡോക്ടർക്കു,\nഏനിക്കു ഒരു പിടിയും കിട്ടുന്നില്ല സർ. ദയവു ചെയ്തു എത്രയും പെട്ടന്നു 'സ്ത്രീകളുടെ മനശാസ്ത്രത്തേപ്പറ്റി' വാരികയിൽ മറുപടി എഴുതണം. കാരണം എന്റെ വിവഹം നിശ്ചയിച്ചിരിക്കുകയാണ്.\nഭാര്യയാകാൻ പോകുന്ന പെൺകുട്ടി അതിസുന്ദരിയാണ് ഡോക്ടർ. ഏനിക്കു അർഹതയില്ലത്ത ഒരു കുട്ടിയെയാണോ ഞാൻ കെട്ടാൻ പോകുന്നത് എന്ന ചിന്ത എന്നെ വല്ലതെ അലട്ടുകയാണ് സർ. പലപല ഘട്ടങ്ങളിൽ ഡോക്ടർ വാരികയിലൂടെ തന്നിട്ടുള്ള വിലപ്പെട്ട ഉപദേശങ്ങൽക്കനുസരിച്ചാണ് ഞാൻ ജീവിച്ചിട്ടുള്ളത്. ഏല്ലത്തിനും നന്ദി. ആദ്യമായി ഞാൻ ഡോക്ടറോട് ഒരു നഗ്ന സത്യം തുറന്നു പറയട്ടെ. ഞാൻ ഒരു സുന്ദരനേയല്ല ഡോക്ടർ. കറുത്തിട്ടാണ്. ഉയരവും വളരെ കമ്മിയാണ്. ആതുകൊണ്ട് ഭര്യയാകാൻ പോകുന്ന ഈ സുന്ദരിയെ മനശാസ്ത്രപരമായ ഒരു സമീപനത്തിൽ കൂടി മാത്രമേ കീഴ്പ്പെടുത്താൻ പറ്റൂ. അവളുടെ ഹൃദയത്തിൽ ഒരു സ്താനം നേടാൻ പറ്റൂ. ആദ്യ രാത്രിയിൽ തന്നെ എനിക്കതു സാധിക്കണം. ഏല്ലാ മാർഗങ്ങളും ഉപദേശിക്കാൻ അപേക്ഷ.\nകള്ളുകുടിയും പുകവലിയും ഇല്ലാത്തവൻ, സംബാദ്യശീലമുള്ളവൻ. എന്റെ ഈ പ്രത്യേകതകളാണ് ആ കുട്ടിയുടെ വീട്ടുകാരെ ആകർഷിച്ചിരിക്കുന്നതെന്നു തോന്നുന്നു. അല്ലാതെ എന്നെ ഇഷ്ടപ്പെടാൻ മറ്റൊരു കാരണവും ഞാൻ കാണുന്നില്ല.\nഏന്റെ ഒരു മൂത്തചേട്ടനോടെന്ന പോലെ താങ്കളോട് ഞാൻ ചോദിക്കുകയാണ് ഡോക്ടർ. ഉയരം കൂട്ടാൻ വല്ല വിദ്യകളുമുണ്ടോ ? മുഖ സൌന്ദര്യം വർധിപ്പിക്കാനുള്ള ഉപായങ്ങൽ എന്തൊക്കെയാണ് ? ഞാൻ ഇതു വരെ ക്രീമുകളൊന്നും ഉപയോഗിച്ചിട്ടില്ല. വിക്കൊ ടർമറിക്കിനെ പറ്റി എന്താണു അഭിപ്രായം ? അതു തേയ്ച്ചാൽ വെളുക്കുമോ ? മേൽപറഞ്ഞ എല്ലാ ചോദ്യങ്ങൽക്കും വാരികയിലൂടെ വിശദമായ മരുപടി തന്നു ഈ ദുർഖടാവസ്തയിൽ നിന്നു എന്നെ കരകയറ്റണമെന്നു വിനീതമയി അപേക്ഷിക്കുകയണു.\nposted by സ്വാര്‍ത്ഥന് at 3:40 AM


പ്രമുഖ മാധ്യമ പ്രവർത്തകൻ എ സഹദേവൻ അന്തരിച്ചു | www.vyganews.com\nപ്രമുഖ മാധ്യമ പ്രവർത്തകൻ എ സഹദേവൻ അന്തരിച്ചു\nകോട്ടയം: മുതിർന്ന മാധ്യമ പ്രവർത്തകൻ എ സഹദേവൻ  അന്തരിച്ചു. കോട്ടയം എസ് എച്ച് ആശുപത്രിയിൽ ചികിത്സയിലായിരുന്നു. മാതൃഭൂമി, ഇന്ത്യാവിഷൻ തു...\nകോട്ടയം: മുതിർന്ന മാധ്യമ പ്രവർത്തകൻ എ സഹദേവൻ  അന്തരിച്ചു. കോട്ടയം എസ് എച്ച് ആശുപത്രിയിൽ ചികിത്സയിലായിരുന്നു.\nമാതൃഭൂമി, ഇന്ത്യാവിഷൻ തുടങ്ങിയ മാധ്യമങ്ങളിൽ പ്രവർത്തിച്ചിട്ടുണ്ട്.\nഇന്ത്യാവിഷനിലെ 24 ഫ്രെയിംസ് എന്ന പരിപാടി ഏറെ ശ്രദ്ധേയമായിരുന്നു.\nകോഴിക്കോട് മാതൃഭൂമിയിൽ നിന്നാണ് ഇന്ത്യാവിഷന്റെ അസോസിയേറ്റ് എഡിറ്ററായി എത്തിയത്.\nമലയാള മനോരമയുടെ ജേണലിസം സ്ഥാപനമായ മാസ് കോമിലാണ് ഒടുവിൽ പ്രവർത്തിച്ചത്.\nസഹദേവന്റെ നിര്യാണത്തിൽ വിവിധ രംഗങ്ങളിലെ പ്രമുഖർ അനുശോചിച്ചു.\nവയസായിരുന്നു. കോട്ടയത്തെ എസ് എച്ച് ആശുപത്രിയിൽ ചികിത്സയിലിരിക്കെയാണ് അന്ത്യം. ഇന്ത്യാവിഷൻ, മാതൃഭൂമി അടക്കം പ്രമുഖ മാധ്യമങ്ങളിൽ പ്രവർത്തിച്ചിട്ടുണ്ട്.\nwww.vyganews.com: പ്രമുഖ മാധ്യമ പ്രവർത്തകൻ എ സഹദേവൻ അന്തരിച്ചു


michael vaughan challenge india - Malayalam MyKhel\n» ഇതാണ് ടീം.... ബിര്‍മിംഗ്ഹാമില് ഇന്ത്യ വരട്ടെ, സെമി ഫൈനല് വെല്ലുവിളിയുമായി മുന് ഇംഗ്ലീഷ് താരം\nഇതാണ് ടീം.... ബിര്‍മിംഗ്ഹാമില് ഇന്ത്യ വരട്ടെ, സെമി ഫൈനല് വെല്ലുവിളിയുമായി മുന് ഇംഗ്ലീഷ് താരം\nPublished: Thursday, July 4, 2019, 17:06 [IST]\nലണ്ടന്: ന്യൂസിലന്റിനെതിരായ മത്സരത്തില് വമ്പന് ജയം നേടി ലോകകപ്പ് സെമി ഫൈനല് ഉറപ്പിച്ചതോടെ ഇംഗ്ലണ്ടിനെ അഭിനന്ദിച്ചിരിക്കുകയാണ് മുന് താരം മൈക്കല് വോന്. അതിന് പുറമേ ഇന്ത്യന് ടീമിനെ വെല്ലുവിളിച്ചിരിക്കുകയാണ് അദ്ദേഹം. ഇംഗ്ലണ്ട് മുമ്പുള്ള മത്സരത്തില് ഇന്ത്യയെ പരാജയപ്പെടുത്തിയതിന്റെ കരുത്തിലാണ് വോന് വെല്ലുവിളി നടത്തിയിരിക്കുന്നത്. ഗംഭീര പ്രകടനം. മികച്ച മനുക്കരുത്താണ് ഇംഗ്ലീഷ് ടീം കഴിഞ്ഞ ദിവസങ്ങളില് കാഴ്ച്ചവെച്ചതെന്നായിരുന്നു വോന് ട്വീറ്റ് ചെയ്തത്.\nഇന്ത്യയെ ബിര്‍മിംഗ്ഹാമില് വെച്ച് കാണാമെന്നും വോന് പറയുന്നു. അസേമയം സെമി ഫൈനലില് ഇന്ത്യയായിരിക്കും എതിരാളിയെന്ന സൂചനയും വോന് നല്‍കുന്നുണ്ട്. ഇന്ത്യക്ക് ഇനി ഒരു മത്സരം കൂടി ബാക്കിയുണ്ട്. ആദ്യ രണ്ട് സ്ഥാനങ്ങളില് മാത്രമേ ഇനി മാറ്റമുണ്ടാകാനും സാധ്യതയുള്ളൂ. ഓസ്‌ട്രേലിയ അവസാന മത്സരത്തില് ദക്ഷിണാഫ്രിക്കയെ പരാജയപ്പെടുത്തിയാല് അവര് ഗ്രൂപ്പ് ചാമ്പ്യന്‍മാരാകും. എന്നാല് ഇന്ത്യ ശ്രീലങ്കയെ പരാജയപ്പെടുത്തുകയും ഓസീസ് ദക്ഷിണാഫ്രിക്കയോട് തോല്‍ക്കുകയും ചെയ്താല് ഇന്ത്യ ഗ്രൂപ്പ് ചാമ്പ്യന്‍മാരാകും.\nഇന്ത്യ രണ്ടാം സ്ഥാനത്ത് എത്തുമെന്ന സൂചനയാണ് മൈക്കല് വോന് നല്‍കുന്നത്. രണ്ടാം സ്ഥാനത്തുള്ള ടീം സ്വാഭാവികമായും മൂന്നാം സ്ഥാനത്തുള്ള ഇംഗ്ലണ്ടിനെ നേരിടേണ്ടി വരും. ഇപ്പോഴുള്ള ലൈനപ്പ് മാറി ഇന്ത്യ ഒന്നാമതെത്തിയാല് ന്യൂസിലന്റായിരിക്കും എതിരാളികള്. എന്നാല് ഓസ്‌ട്രേലിയക്ക് ഇംഗ്ലണ്ടായിരിക്കും എതിരാളികള്. അതേസമയം വോന് നടത്തിയ വെല്ലുവിളി കുറച്ച് കടന്നു പോയെന്ന് നിരവധി ആരാധകര് ഉന്നയിക്കുന്നുണ്ട്. അവസാന രണ്ട് കളി കണ്ട് കൂടുതല് ആത്മവിശ്വാസം വേണ്ടെന്നാണ് പലരും നല്‍കുന്ന ഉപദേശം.\nഅതേസമയം നിരവധി ഇന്ത്യന് ആരാധകര് വോനെ പരിഹസിച്ചിട്ടുണ്ട്. ഓസീസ് ദക്ഷിണാഫ്രിക്കയോട് തോറ്റ് രണ്ടാം സ്ഥാനത്ത് വരുമെന്നും, അപ്പോള് സെമി ഫൈനലില് ഇംഗ്ലണ്ടിന്റെ കാര്യം കട്ടപ്പൊകയാണെന്നും ഒരു ആരാധകന് ട്വീറ്റ് ചെയ്തിട്ടുണ്ട്. ഇംഗ്ലണ്ടും ഓസ്‌ട്രേലിയയും തമ്മില് ഫൈനല് വരുമെന്നും, അവിടെ ഓസീസിനോട് ഇംഗ്ലണ്ട് തോല്‍ക്കുമെന്നും മറ്റൊരു ആരാധകന് പറയുന്നു. ബിര്‍മിംഗ്ഹാമില് ഇംഗ്ലണ്ട് ഇന്ത്യയോട് തോറ്റ് പുറത്താവുമെന്നും ചിലര് പരിഹസിക്കുന്നുണ്ട്. ഈ ലോകകപ്പ് ഇന്ത്യക്ക് തന്നെയെന്നും ചിലര് ചൂണ്ടിക്കാണിക്കുന്നു.\n1 hr ago ഇതുപോലൊരു അപമാനം മുന്‍പുണ്ടായിട്ടില്ല; മോശം അനുഭവമെന്ന് വസീം അക്രം\n2 hrs ago ഹഡ്‌സണ് ഒഡോയി ചെല്‍സിയുമായി കരാര് പുതുക്കി; അഞ്ച് വര്‍ഷംകൂടി തുടരും\n2 hrs ago സൗഹൃദ ഫുട്‌ബോള്: ബാഴ്‌സലോണയെ തോല്‍പ്പിച്ച് ചെല്‍സി\n16 hrs ago ഐസിസി ടെസ്റ്റ് റാങ്കിങ്: വിരാട് കോലി വീണ്ടും ഒന്നാമന്\nNews യെഡ്ഡി ആഘോഷിക്കേണ്ട, സര്‍ക്കാര്6മാസം തികയ്ക്കില്ല, മുന്നറിയിപ്പുമായി സിദ്ധരാമയ്യ\nLifestyle തൂക്കം,നിറം, കവിള് തുടുക്കാന് വീട്ടിലൊരു മരുന്ന്\nMovies ദളപതി വിജയുടെ സിങ്കപെണ്ണേ ഗാനം തരംഗമാകുന്നു! ഏആര് റഹ്മാന് മാജിക്ക് വീണ്ടുമെന്ന് ആരാധകര്! വീഡിയോ\nRead more about: icc world cup 2019 world cup 2019 india ഇന്ത്യ ഇംഗ്ലണ്ട്\nStory first published: Thursday, July 4, 2019, 17:06 [IST]